title: চন্দ্রিমা উদ্যান

text: প্রতিদিন প্রভাত বেলা ভোর ৫টা থেকে সকাল ৮টা পযর্ন্ত এখানে চলে বিভিন্ন দলে, বিভিন্ন নামে ভাগ হয়ে গ্রুপ ভিত্তিক শরীরচর্চা। এখানে যে সব শরীরচর্চার গ্রুপ গুলো আছে তার মধ্যে সবচেয়ে বড় গ্রুপ হচ্ছে প্রায় ১০০০ সদস্যের “চন্দ্রিমা ফিটনেস ক্লাব”, যা বাংলাদেশের সর্ববৃহৎ ফিটনেস ক্লাব হিসাবে পরিচিত। দীর্ঘ দেড় যুগ ধরে শরীরচর্চাবিদ ওস্তাদ আমির হোসেনের আন্তরিক নিদের্শনার মধ্যে দিয়ে সম্পূর্ণ ফ্রিতে এক সাথে ৪০০ থেকে ৫০০ জন লোক নিয়মিত সকালে ব্যায়াম করেন এই ক্লাবে। যেখানে দেশের সংসদ সদস্য, সাবেক মন্ত্রী, সরকারী উচ্চপদস্থ কর্মকর্তা থেকে শুরু করে চালের আড়তদার পর্যন্ত সবাই এক কাতারে, একই সাথে শরীরচর্চা করে থাকেন। এই ক্লাবের একটি আলোচিত শ্লোগান হলো “সকাল বেলার হাওয়া, কোটি টাকার দাওয়াহ্”। এছাড়া ইন্সট্রাক্টর সেলিমের নির্দেশনায় “শুভ্র সকাল” প্রায় ১০০ সদস্যকে শরীরর্চচা করায়। এছাড়া ছোট ছোট দল গুলোর মধ্যে “ভোরের শিশির”, “বন্ধন ফিটনেস ক্লাব”, “প্রভাতে চন্দ্রিমা”, “ভোরের শিশির ফিটনেস ক্লাব”, “চন্দ্রিমা আলাপন ফিটনেস ক্লাব” উল্লেখযোগ্য। প্রতি শুক্রবার টাকার বিনিময়ে শরীরর্চচা ও কারাতে প্রশিক্ষণ দিয়ে থাকে “ডায়মন্ড মার্শাল আর্ট ট্রেনিং সেন্টার”। এছাড়া আছে বাচ্চাদের স্কেটিং শেখার সুব্যাবস্থা।


title: চন্দ্রিমা উদ্যান

text: চন্দ্রিমা উদ্যানের সার্বিক তত্ত্বাবধানের দায়িত্ত্বে রয়েছে গৃহায়ণ ও গণপূর্ত মন্ত্রণালয়। গৃহায়ণ ও গণপূর্ত মন্ত্রণালয়ের অধীনে তিনটি বিভাগের উপর পার্কের ব্যাবস্থাপনার দায়িত্ব রয়েছে।


title: চন্দ্রিমা উদ্যান

text: পার্কের বিভিন্ন বিষয় তদারকির দায়িত্বে রয়েছেন একজন কার্য সহকারী। ১০ জন মালি উদ্যানটির গাছপালা পরিচর্যার দায়িত্ব পালন করছেন। তারা পূর্ত মন্ত্রণালয়ের অধীনে চতুর্থ শ্রেণীর কর্মচারী হিসেবে নিয়োজিত আছেন। তাদের বেতন স্কেল হল ৪১০০ টাকা। শাখা অফিসারের মাধ্যমে তারা বেতন পেয়ে থাকেন।


title: চন্দ্রিমা উদ্যান

text: উদ্যানের সার্বিক নিরাপত্তা ব্যবস্থার দায়িত্বে রয়েছেন ২২ জন আনসারের একটি দল এবং কিছু পুলিশ সদস্য। আনসাররা স্বরাষ্ট্র মন্ত্রণালয়ের অধীনে রয়েছেন। তারা তিনটি শিফটে ভাগ হয়ে তাদের দায়িত্ত্ব পালন করেন। তাদের প্রধান দায়িত্ব হল উদ্যানের নিরাপত্তার দিকটি দেখাশোনা করা এবং অসামাজিক কার্যকলাপ মুক্ত রাখা। উদ্যানের পশ্চিমপ্রান্তে ২৫ থেকে ৩০ জন পুলিশ সদস্য নিয়োজিত আছেন, তবে তাদের প্রধান দায়িত্ব হল গণভবনের নিরাপত্তা ব্যবস্থা নিশ্চিত করা। উদ্যানের নিরাপত্তার বিষয়ে তারা আনসার সদস্যদের সহায়তা দিয়ে থাকেন।


title: মগড়া নদী

text: মগড়া নদী বাংলাদেশের উত্তর-পূর্বাঞ্চলের নেত্রকোনা ও কিশোরগঞ্জ জেলার একটি নদী। নদীটির দৈর্ঘ্য ১১২ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মগড়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৫। এই নদী নেত্রকোণাকে ঘিরে রেখেছে। মগড়ার বহমান পথ শহরটির সৌন্দর্য বাড়িয়ে দিয়েছে বহুগুণ।


title: মগড়া নদী

text: মগড়া নদী নেত্রকোণা জেলার পূর্ব ধলাইয়ের নিম্নাঞ্চল থেকে সৃষ্ট ধলাইখালে এই নদীর উৎপত্তি। এটি একই জেলার মদন উপজেলার ধনু নদীতে এসে মিলিত হয়েছে।


title: মগড়া নদী

text: সেনেরচর থেকে খড়িয়া নদী বেয়ে ময়মনসিংহের ফুলপুর উপজেলার বুড়বুড়িয়া বিল, ঐ বিল থেকে বেরিয়ে গজারিয়া ও রাংসা নদীর স্রোতের সঙ্গে মিলিত হয়ে ফুলপুরের ঢাকুয়া-র ভেতর দিয়ে সরাসরি পূর্বদিকে ধলাই নামে প্রবাহিত হয়েছে। পূর্বধলার হোগলা বাজারের পাশ দিয়ে পূর্বধলা সদরের ভেতর দিয়ে ত্রিমোহনীতে এসে দক্ষিণে প্রবাহিত হয়েছে। সে স্থান থেকে মগড়া নামে পরিচিত।


title: মগড়া নদী

text: সেখান থেকে প্রথমে পাঁচ মাইল পর্যন্ত দক্ষিণ দিকে প্রবাহিত হয়ে দয়াগঞ্জ ঘাট থেকে সরাসরি পূর্ব দিকে আকাঁবাকা হয়ে নেত্রকোণা শহরের পাশ দিয়ে আটপাড়া হয়ে মদন হয়ে ধনু নদীতে পতিতহয়েছে। বিভিন্ন স্থানে মগড়ায় মিলিত হয়েছে লাওয়ারী নদী, ধলাই, কংসের শাখা, সাইডুলি, পাটকুঁড়া নদী-শাখানদী। নেত্রকোণা জেলায় মগড়া নদীর গতিপথ সব চেয়ে বেশি। নদীটি কোথাও ধলাই নামে, কোথাও মগড়া নামে খ্যাত। এ জেলার চারশ বর্গমাইল এলাকা দিয়ে মগড়া নদীর প্রবাহ রয়েছে। মগড়া ও কংস নদী ৮/১০মাইল ব্যবধানে প্রায় ৪০ মাইল সমান্তরালভাবে পূর্বদিকে প্রবাহিত হয়েছে।


title: কুকুলিফর্মিস

text: কুকুলিফর্মিস ("Cuculiformes") এটি মাঝারি আকারের পক্ষীবর্গ। ৬টি গোত্রে ৩০টি গণে মোট ১৪৩টি প্রজাতি এ বর্গের অন্তর্ভুক্ত। এ বর্গের অন্তর্ভুক্ত গোত্রগুলো হল:কুকুলিফর্মিস বর্গের সদস্যদের অ্যান্টার্কটিকা বাদে সকল মহাদেশের উষ্ণ ও নাতিশীতোষ্ণ অঞ্চলে দেখা যায়। এছাড়া মহাসাগরীয় কিছু দ্বীপেও এরা অনুপস্থিত। অধিকাংশ প্রজাতিই ছোট থেকে মাঝারি আকারের ভূচর বা বৃক্ষচর পাখি। দেহের তুলনায় ঠোঁট ছোট ও সামান্য বাঁকা। এদের লেজ লম্বা এবং দেহের রঙ সাধারণত অনুজ্জ্বল, বিশেষত ধূসর, বাদামি, মেটে বা কালো।


title: এশীয় কোকিল

text: পাখিটি বাংলাদেশ, ভারত ছাড়াও দক্ষিণ এশিয়া ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯৭ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: ঝিলাম নদী

text: ঝিলাম নদী (), () () ভারত এবং পাকিস্তানের মধ্য দিয়ে প্রবাহিত হয়েছে। পাঞ্জাবের পাঁচটি বড় নদীগুলোর মধ্যে ঝিলাম নদী একটি। এটি চেনব নদীর একটি উপনদী এবং এর দৈর্ঘ্য ৮১৩ কিলোমিটার (৫০৫ মাইল)।


title: ঝিলাম নদী

text: ঋগ্বেদে ঝিলাম নদীকে “বিতস্তা’’ নদী হিসেবে আখ্যা দেওয়া হয়েছে অপরদিকে প্রাচীন গ্রীসে এই নদী হাইডাস্পি নামে পরিচীত ছিল। আর্যরা ঋগ্বেদে এই নদীকে অত্যন্ত পবিত্র নদী হিসেবে উল্লেখ করেছে এবং ঋগ্বেদের অনেক জায়গায় সপ্তসিন্ধু নামে যে শব্দটি পাওয়া যায় ধারণা করা হয় যে, ঝিলাম নদী এই সপ্তসিন্ধুর মধ্যে একটি।


title: মিচেল স্টার্ক

text: মিচেল আরন স্টার্ক (; জন্ম: ৩০ জানুয়ারি, ১৯৯০) নিউ সাউথ ওয়েলসে জন্মগ্রহণকারী প্রথিতযশা অস্ট্রেলীয় ক্রিকেটার। বামহাতি ফাস্ট বোলার হিসেবে অস্ট্রেলিয়া দলে খেলছেন দীর্ঘদেহী ছয় ফুট সাড়ে পাঁচ ইঞ্চি উচ্চতার অধিকারী মিচেল স্টার্ক। এছাড়াও, ঘরোয়া প্রথম-শ্রেণীর ক্রিকেটে নিউ সাউথ ওয়েলস ব্লুজ ও সিডনি সিক্সার্স এবং আইপিএলে রয়্যাল চ্যালেঞ্জার্স ব্যাঙ্গালোরের প্রতিনিধিত্ব করছেন।


title: মিচেল স্টার্ক

text: সিডনির বেরালা স্পোর্টস ক্রিকেট ক্লাবের সাবেক কনিষ্ঠ ক্রিকেটার ছিলেন। হোমবুশ বয়েজ হাই স্কুলে অধ্যয়নকালীন সময় বিদ্যালয়ের প্রথম সারির দলে প্রতিনিধিত্ব করেন। ক্লাবে থাকাকালীন একই ইনিংসে উইকেটরক্ষণসহ বোলিং করতেন। নর্দার্ন ডিস্ট্রিক্ট ক্রিকেট অ্যাসোসিয়েশনের (এনডিসিএ) ক্রিকেটার হিসেবেও খেলেছেন তিনি। ২০১১-১২ মৌসুমে বিগ ব্যাশ লীগের উদ্বোধনী আসরে সিডনি সিক্সার্স দলের অন্যতম সদস্য ছিলেন। প্রতিযোগিতায় তার দল শিরোপা জয় করে ও তিনি ছয় খেলায় ১৩ উইকেট নিয়ে যৌথভাবে তৃতীয় স্থানে ছিলেন। ২০১২ সালে সিডনি সিক্সার্সের সাথে চুক্তিবদ্ধ হবার পর চ্যাম্পিয়ন্স লীগ টুয়েন্টি২০ প্রতিযোগিতায় অংশ নেন। ২০১৪ সালের আইপিএলে রয়্যাল চ্যালেঞ্জার্স ব্যাঙ্গালোর দলের সাথে খেলার জন্য চুক্তিবদ্ধ হন।


title: মিচেল স্টার্ক

text: ২০১০ সালের শেষদিকে অস্ট্রেলিয়া দলের ভারত সফরের সময় বেশ কয়েকজন জ্যেষ্ঠ খেলোয়াড়ের আঘাতজনিত কারণে স্টার্ককে জোশ হজলউডের পরিবর্তে দলে অন্তর্ভুক্ত করা হয়। ডগ বলিঙ্গার প্রথম টেস্টে আহত হলে স্টার্ক, পিটার জর্জ এবং জেমস প্যাটিনসনের মধ্যে স্থান দখলের প্রতিযোগিতা শুরু হয়। এতে জর্জকে সুযোগ দেয়া হয় এবং প্যাটিনসন আঘাত পেলে অক্টোবর, ২০১০ সালে বিশাখাপত্তনে অনুষ্ঠিত একদিনের আন্তর্জাতিকে ভারতের বিপক্ষে অভিষেক ঘটে মিচেল স্টার্কের। তবে তাকে ব্যাট করতে হয়নি; কিন্তু উইকেটবিহীন অবস্থায় খেলা শেষ করতে হয় তাকে।


title: মিচেল স্টার্ক

text: ১ ডিসেম্বর, ২০১১ তারিখে ব্রিসবেনে অনুষ্ঠিত দুই টেস্টের সিরিজের প্রথম টেস্টে নিউজিল্যান্ডের বিপক্ষে অভিষেক ঘটে তার। খেলায় তিনি দুই উইকেট লাভ করেন। হোবার্টে অনুষ্ঠিত পরবর্তী টেস্টেও দুই উইকেট দখল করেন। ২০১১-১২ মৌসুমে ভারতের বিপক্ষে টেস্ট সিরিজের প্রথমটিতে তাকে দলে রাখা হয়নি। কিন্তু পেস-বান্ধব ওয়াকা গ্রাউন্ডে স্পিনার নাথান লায়নের পরিবর্তে তাকে পুণরায় অন্তর্ভুক্ত করা হয়। ২০১২ সালে সফরকারী দক্ষিণ আফ্রিকার বিপক্ষে তৃতীয় টেস্টে অংশ নেন। ঐ টেস্টে অস্ট্রেলিয়া পরাজিত হলেও স্টার্ক ৬/১৫৪ লাভসহ দ্বিতীয় ইনিংসে ৪ ডিসেম্বর তারিখে অস্ট্রেলিয়ার ইতিহাসে দ্বিতীয় দ্রুততম করেন মাত্র ৩২ বলে। ভাল ফলাফল অর্জন করা স্বত্ত্বেও তাকে বিশ্রামে রাখা হয়। বক্সিং ডে টেস্টে শ্রীলঙ্কার বিপক্ষে তার স্থলে জ্যাকসন বার্ডের অভিষেক ঘটে। পরের সপ্তাহেই অবশ্য সিডনি টেস্টে উভয়েই খেলার সুযোগ লাভ করেন। ২০১৩ সালে ভারত সফরে টেস্ট সিরিজে মাত্র ১ রানের জন্য প্রথম টেস্ট সেঞ্চুরি থেকে বঞ্চিত হন।


title: মিচেল স্টার্ক

text: ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ১১ জানুয়ারি, ২০১৫ তারিখে ক্রিকেট অস্ট্রেলিয়া কর্তৃপক্ষ স্টার্ক-সহ অস্ট্রেলিয়া দলের ১৫-সদস্যের চূড়ান্ত তালিকা জনসমক্ষে প্রকাশ করে। গ্রুপ পর্বের তৃতীয় খেলায় সহঃ স্বাগতিক দল নিউজিল্যান্ডের বিপক্ষে প্রশংসারযোগ্য ও নিজস্ব সেরা বোলিং পরিসংখ্যান (৬/২৮) স্বত্ত্বেও তার দল মাত্র ১ উইকেটের ব্যবধানে হেরে যায়। তিনি ২২টি উইকেট নিয়ে একাদশ বিশ্বকাপে ট্রেন্ট বোল্টের সাথে যৌথভাবে সর্বোচ্চ উইকেট শিকারীর মর্যাদা পান। কিন্তু বিচারকদের কাছ থেকে সেরার মর্যাদা পান তিনি ও শচীন তেন্ডুলকরের কাছ থেকে ম্যান অব দ্য টুর্নামেন্ট পুরস্কার গ্রহণ করেন। খেলায় অস্ট্রেলিয়া দল নিউজিল্যান্ডকে পরাজিত করে শিরোপা জয় করে।


title: ১৯৯২ ক্রিকেট বিশ্বকাপ

text: ১৯৯২ ক্রিকেট বিশ্বকাপ () আন্তর্জাতিক ক্রিকেট কাউন্সিল পরিচালিত বিশ্বকাপ ক্রিকেটের পঞ্চম আসর। প্রতিযোগিতাটি ২২ ফেব্রুয়ারি থেকে ২৫ মার্চ তারিখ পর্যন্ত অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। ব্যবসায়িক অংশীদারীত্বের কারণে এ প্রতিযোগিতাটি বেনসন এন্ড হেজেস বিশ্বকাপ নামে পরিচিতি পায়।


title: ১৯৯২ ক্রিকেট বিশ্বকাপ

text: ইংল্যান্ড দলকে চূড়ান্ত খেলায় পরাজিত করার মাধ্যমে পাকিস্তান দল প্রথমবারের মতো বিশ্বকাপের শিরোপা জয় করে।


title: ১৯৯২ ক্রিকেট বিশ্বকাপ

text: ১৯৯২ সালের বিশ্বকাপে তৎকালীন সময়ে টেস্ট ক্রিকেটে অংশগ্রহণকারী ৭টি দলের মধ্যে দক্ষিণ আফ্রিকা দলটি ছিল নবাগত। বিশ্বকাপের একমাস পর ২২ বছর পর প্রথম টেস্ট খেলার জন্য ওয়েস্ট ইন্ডিজ গমন করে এবং ১৯৯২ সালের পর জিম্বাবুয়ে তাদের প্রথম টেস্টে অংশ নেয়।


title: ১৯৯২ ক্রিকেট বিশ্বকাপ

text: সর্বমোট ১১জন নির্বাচিত আম্পায়ারের মধ্যে অস্ট্রেলিয়া ও নিউজিল্যান্ডের ২জন; ইংল্যান্ড, ভারত, পাকিস্তান, ওয়েস্ট ইন্ডিজ, দক্ষিণ আফ্রিকা, শ্রীলঙ্কা এবং জিম্বাবুয়ের ১জন রয়েছেন। প্রথম সেমি-ফাইনালে স্টিভ বাকনর এবং ডেভিড শেফার্ড; দ্বিতীয় সেমিফাইনালে ব্রায়ান অলড্রিজ ও স্টিভ র‌্যান্ডল খেলা পরিচালনা করেন।


title: ১৯৯২ ক্রিকেট বিশ্বকাপ

text: চূড়ান্ত খেলা পরিচালনা করেন স্টিভ বাকনর এবং ব্রায়ান অলড্রিজ।


title: ১৯৯২ ক্রিকেট বিশ্বকাপ

text: ২জন রেফারী সেমি-ফাইনাল ও ফাইনাল খেলা তত্ত্বাবধানের জন্য নির্বাচিত হন। প্রথম সেমি-ফাইনালে পিটার বার্গ এবং দ্বিতীয় সেমি-ফাইনালে ফ্রাঙ্ক ক্যামেরন তত্ত্বাবধায়ক ছিলেন। পিটার বার্গ চূড়ান্ত খেলার জন্য রেফারী মনোনীত হন।


title: ১৯৯২ ক্রিকেট বিশ্বকাপ

text: সহঃ স্বাগতিক দেশ নিউজিল্যান্ড প্রতিযোগিতায় নিজেদের সক্ষমতা প্রমাণ করে বিস্ময়ের সৃষ্টি করে। রাউন্ড-রবিন পদ্ধতিতে দলটি তাদের প্রথম সাত খেলায় জয়ী হয়ে শীর্ষস্থান দখল করে। অন্য স্বাগতিক দেশ অস্ট্রেলিয়া প্রতিযোগিতার পূর্বে সেরাদের তালিকায় থাকলেও প্রথম দুই খেলায় হেরে পিছিয়ে পড়ে। পরের ছয় খেলার মধ্যে চারটিতে বিজয়ী হলেও স্বল্প ব্যবধানে সেমি-ফাইনালে উঠতে পারেনি তারা। ওয়েস্ট ইন্ডিজও ৪-৪ ব্যবধানে রান গড়ে অস্ট্রেলিয়ার পিছনে অবস্থান নেয়। দক্ষিণ আফ্রিকা আন্তর্জাতিক ক্রিকেটে পদার্পণ করে এসসিজিতে অনুষ্ঠিত প্রথম খেলাতেই অস্ট্রেলিয়ার বিরুদ্ধে বিজয়ী হয়। শ্রীলঙ্কা ও জিম্বাবুয়ের বিপক্ষে যথাক্রমে দক্ষিণ আফ্রিকা ও ইংল্যান্ড পরাভূত হলেও সহজেই সেমি-ফাইনালে উন্নীত হয় দল দু’টো। ভারতীয় দল প্রতিযোগিতায় বেশ হতাশাব্যঞ্জক ফলাফল করে। শ্রীলঙ্কা আন্তর্জাতিক পর্যায়ের সর্বোচ্চ স্তরে প্রতিষ্ঠাপ্রাপ্তির লক্ষ্যে লড়াই চালাতেই ব্যস্ত থাকে ও জিম্বাবুয়ে এবং দক্ষিণ আফ্রিকাকে হারাতে সক্ষম হয়।


title: ১৯৯২ ক্রিকেট বিশ্বকাপ

text: নিউজিল্যান্ড প্রতিযোগিতায় মাত্র দুইবার পরাজিত হয়। গ্রুপ পর্বের চূড়ান্ত খেলায় এবং সেমি-ফাইনালের উভয় খেলাতেই পাকিস্তানের কাছে হেরে যায়। পাকিস্তান ভাগ্যক্রমে সেমি-ফাইনালে জায়গা করে নেয়। প্রথম পাঁচ খেলায় কেবলমাত্র একটিতে জয়ী হয়। বৃষ্টিবিঘ্নিত খেলায় ইংল্যান্ডের বিপক্ষে ৭৪ রানে অল-আউট হয়েও পয়েন্ট সংগ্রহ করে। সৌভাগ্যবশতঃ অস্ট্রেলিয়ার সাথে রান-রেটে বেশী থাকে।


title: ১৯৯২ ক্রিকেট বিশ্বকাপ

text: প্রথম সেমি-ফাইনালে চমকপ্রদ ক্রীড়ানৈপুণ্যের দরুন আন্তর্জাতিক ক্রিকেটাঙ্গনে খ্যাতির তুঙ্গে উঠে আসেন ২২ বছর বয়সের তখনকার তরুণ ইনজামাম-উল-হক। প্রতিযোগিতায় তখনো পর্যন্ত অপরাজিত ও শক্তিশালী নিউজিল্যান্ড দলের বিপক্ষে মাত্র ৩৭ বলে ৬০ রান করেন তিনি। খেলায় পাকিস্তান এক ওভার পূর্বেই ৪ উইকেটের ব্যবধানে জয়লাভ করে। বলাবাহুল্য, ঐ খেলায় ইনজামাম ম্যান অব দ্য ম্যাচের পুরস্কার লাভ করেন। বিশ্বকাপের ইতিহাসে এ ইনিংসটি অন্যতম সুন্দর ইনিংস হিসেবে বিবেচিত হয়েছে। খেলায় তিনি একটি বিশাল ছক্কা হাঁকান, যাকে ডেভিড লয়েড প্রতিযোগিতার সেরা শট হিসেবে আখ্যায়িত করেন।


title: ১৯৯২ ক্রিকেট বিশ্বকাপ

text: দ্বিতীয় সেমি-ফাইনালে দক্ষিণ আফ্রিকা ও ইংল্যান্ড দল মুখোমুখি হয়। ১০ মিনিটের বৃষ্টিজনিত কারণে খেলা শেষে যে ফলাফল হয়, তা ব্যাপক বিতর্কের জন্ম দেয়। সবচেয়ে সফল ওভার নির্ধারণী পদ্ধতিতে পুণরায় লক্ষ্যমাত্রা প্রদান করা হয় ১৩ বলে ২২ রানের পরিবর্তে ১ বল ২১ রান, যা অসম্ভব ব্যাপার ছিল। এ নিয়মটি বিশ্বকাপের পর অস্ট্রেলিয়ায় অনুষ্ঠিত ওডিআইয়ে প্রয়োগ করা হয়নি। তবে, ১৯৯৯ সালের বিশ্বকাপ থেকে এর পরিবর্তে ডাকওয়ার্থ-লুইস পদ্ধতির প্রচলন ঘটানো হয়, যা অদ্যাবধি চালু রয়েছে। প্রয়াত বিল ফ্রিন্ডলের মতে, যদি বৃষ্টির কারণে ডি/এল পদ্ধতির প্রয়োগ করা হতো, তাহলে চূড়ান্ত বলে চার হলে টাই ও পাঁচ হলে জয়ের লক্ষ্যমাত্রা ধার্য্য করা যেতো।


title: ১৯৯২ ক্রিকেট বিশ্বকাপ

text: সেমি-ফাইনালে বিজয়ের ফলে চারবার প্রচেষ্টার পর পাকিস্তান প্রতিযোগিতায় প্রথমবারের মতো চূড়ান্ত খেলায় অংশগ্রহণের সুযোগ পায়। মেলবোর্ন ক্রিকেট গ্রাউন্ডে অনুষ্ঠিত রোমাঞ্চকর চূড়ান্ত খেলায় পাকিস্তান ২২ রানে ইংল্যান্ডকে পরাজিত করে। এরফলে "কোণঠাসা বাঘ" হিসেবে পরিচিত অধিনায়ক ইমরান খান ট্রফি উত্তোলন করেন। শুরুতে ডেরেক প্রিঙ্গল দ্রুত দুই উইকেট তুলে নিলে ইমরান খান-জাভেদ মিয়াঁদাদ জুটি ৩য় উইকেটে পাকিস্তানের ইনিংসের ভিত শক্ত করেন। এ জুটি শুরুতে বেশ ধীরগতিতে রান তুলেছিলেন। ড্রপ ক্যাচের বদৌলতে ইমরান খান পার পেয়ে যান। পরবর্তীতে ইনজামাম-উল-হকের ৩৫ বলে ৪২ এবং ওয়াসিম আকরামের ১৮ বলে ৩৩ রানের ফলে বাজেভাবে শুরু হওয়া দলীয় ইনিংসকে ৬ উইকেটে ২৪৯ রানে উন্নীতকরণের মাধ্যমে ব্যাপক সহায়তা করেন।


title: ১৯৯২ ক্রিকেট বিশ্বকাপ

text: মুশতাক আহমেদের গুগলিতে গ্রেইম হিক আউট হলে ইংল্যান্ডও প্রারম্ভিকভাবে ধাক্কা খায়। নীল ফেয়ারব্রাদার ও অ্যালান ল্যাম্ব দলের রান ১৪১/৪-এ নিয়ে যান। ওয়াসিম আকরাম পুণরায় বোলিং করতে এসে ল্যাম্ব ও ক্রিস লুইসকে পরপর দুই বলে আউট করেন। ২২ রানের পার্থক্যে ইমরান খান তাঁর ওডিআইয়ের শেষ উইকেট নেন রিচার্ড ইলিংওয়ার্থকে আউট করার মাধ্যমে। এরফলে পাকিস্তান দল তাদের প্রথম বিশ্বকাপ শিরোপা লাভ করে। খেলার সেরা খেলোয়াড় নির্বাচিত হন ওয়াসিম আকরাম।


title: ১৯৯২ ক্রিকেট বিশ্বকাপ

text: এ বিশ্বকাপে প্রথমবারের মতো ম্যান অব দ্য টুর্নামেন্ট পুরস্কারের প্রবর্তন করা হয়। নিউজিল্যান্ড জাতীয় ক্রিকেট দলের ব্যাটিং পুরোধা ও সাবেক অধিনায়ক মার্টিন ক্রো ম্যান অব দ্য টুর্নামেন্ট পুরস্কারের প্রথম প্রাপক হয়েছিলেন।


title: মোহাম্মদ মনিরুজ্জামান মিঞা

text: মোহাম্মদ মনিরুজ্জামান মিঞা ( – ১৩ জুন, ২০১৬) একজন বাংলাদেশী শিক্ষাবিদ ছিলেন। তিনি ঢাকা বিশ্ববিদ্যালয়ের উপাচার্য হিসেবে ১৯৯০ সালের মার্চ থেকে ১৯৯২ সালে অক্টোবর পর্যন্ত দায়িত্ব পালন করেন। তিনি ২০০৪ সালে শিক্ষায় একুশে পদক লাভ করেন।


title: মোহাম্মদ মনিরুজ্জামান মিঞা

text: মনিরুজ্জামান মিঞা রাজশাহী বিশ্ববিদ্যালয় থেকে স্নাতকোত্তর শেষ করেন। তারপর তিনি জগন্নাথ কলেজে শিক্ষক হিসেবে যোগদান করেন। পরে তিনি ৫ বছর ফ্রান্সে পড়াশোনা করার পর ঢাকা বিশ্ববিদ্যালয়-এ পরিবেশ ও ভূগোল বিভাগে শিক্ষক হিসেবে যোগ দেন। ১৯৯০ সালে তিনি বিশ্ববিদ্যালয়ের উপার্চায হিসেবে মনোনীত হন।


title: মোহাম্মদ মনিরুজ্জামান মিঞা

text: ১৯৯২ সালের অক্টোবরে তিনি বাংলাদেশের রাষ্ট্রদূত হিসেবে সেনেগালে নিযুক্ত হন।


title: .ইজি

text: .ইজি মিশরের ল্যাটিন আলফাবেটে কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .ইজি ডোমেইন নামের নিবন্ধনের জন্য অবশ্যই মিসরে কোন প্রতিনিধি বা মিসরীয় কোন ডিএনএস সার্ভারে নিবন্ধিত থাকতে হবে। মিসরের আরবীয় অক্ষরের ডোমেইন নাম হল codice_1। ২০১১-এর মিসরীয় আন্দোলনের সময় সরকার .ইজি ডোমেইন বন্ধ করে দেয়।


title: .ইজি

text: মোট এগারোটি দ্বিতীয় স্তরের ডোমেইন রয়েছে। নিবন্ধন সরাসরি দ্বিতীয় স্তরে অথবা দিা্বতীয় স্তরের অধীন তৃতীয় স্তরে।দ্বিতীয় স্তরের নিবন্ধন বর্তমানে অনুমোদিত। উদাহরন: nic.eg, bibalex.eg, coke.eg, vodafone.eg, nile.eg.


title: .ইআর

text: .ইআর ইরিত্রিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।


title: .ইআর

text: কিছু দ্বিতীয় স্তরের ডোমেইন নাম রয়েছে যদিও তাদের নীতিমালা সম্পর্কে তেমন কিছু জানা যায় না।


title: .ইটি

text: .ইটি ইথিওপিয়ার কান্ট্রি কোড টপ-লেভেল ডোমেইন ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধন সরাসরি তৃতীয় স্তরে গ্রহণ করা হয়।


title: .ইটি

text: দ্বিতীয় স্তরের কিছু ডোমেইন নাম অনুমোদিত।


title: .ইইউ

text: .ইইউ ইউরোপীয় ইউনিয়নের কান্ট্রি কোড টপ-লেভেল ডোমেইন ও ডোমেইন সাফিক্স। এটি ৭ ডিসেম্বর, ২০০৫ সালে চালু হয় এবং ইউরোপীয় ইউনিয়নভুক্ত সকল সদস্য দেশের জন্য উন্মুক্ত। ইইউরিড এটি নিয়ন্ত্রন করে থাকে। আনুষ্ঠানিকভাবে নিবন্ধন পুরোদমে শরু হয় ৭ এপ্রিল, ২০০৬ সালে।


title: ক্যারিবীয় সাগর

text: ক্যারিবীয় সাগর পশ্চিম গোলার্ধের মেরু ক্রান্তীয় অঞ্চলে অবস্থিত আটলান্টিক মহাসাগরের একটি সমুদ্র বা সাগর। এটি দক্ষিণ আমেরিকার লেসার এন্টিলস দ্বারা পূর্ব, বৃহত্তর এন্টিলস দ্বারা উত্তর, পশ্চিম ও দক্ষিণপশ্চিম মেক্সিকো ও মধ্য আমেরিকা দ্বারা পরিবেষ্টিত।


title: ক্যারিবীয় সাগর

text: সমগ্র ক্যারিবীয় সাগর, ওয়েস্ট ইন্ডিজ অনেক দ্বীপপুঞ্জ এবং সন্নিহিত উপকূল সহ সমগ্র এলাকা সম্মিলিতভাবে ক্যারিবিয়ান হিসাবে পরিচিত। ক্যারিবীয় সাগর সবচেয়ে বড় সাগরগুলোর মধ্যে একটি যার মোট আয়তন ২৭,৫৪,০০০ বর্গ কিলোমিটার (১০, ৬৩,০০০ বর্গ মাইল)।


title: আন্তর্জাতিক ক্রিকেট কাউন্সিল

text: আন্তর্জাতিক ক্রিকেট কাউন্সিল (আইসিসি) () ক্রিকেটের আন্তর্জাতিক পর্যায়ের সর্বোচ্চ ক্রিকেট পরিচালনা পরিষদ।


title: আন্তর্জাতিক ক্রিকেট কাউন্সিল

text: ১৫ জুন, ১৯০৯ সালে ইংল্যান্ডের লর্ডসে এই প্রতিষ্ঠানের যাত্রা শুরু হয়। তখন এর নাম ছিল ইম্পেরিয়াল ক্রিকেট কনফারেন্স। প্রতিষ্ঠাকালীন এর সদস্য ছিল ইংল্যান্ড, অস্ট্রেলিয়া ও দক্ষিণ আফ্রিকা। শুরুতে কেবলমাত্র কমনওয়েলথভূক্ত দেশসমূহই এত যুক্ত হতে পারতো। পরবর্তীতে এতে যোগ দেয় ওয়েস্ট ইন্ডিজ, নিউজিল্যান্ড, ভারত ও পাকিস্তান ক্রিকেট দল।


title: আন্তর্জাতিক ক্রিকেট কাউন্সিল

text: ১৯৬৫ সালে সংস্থার নাম পরিবর্তিত হয়ে ইন্টারন্যাশনাল ক্রিকেট কনফারেন্স নামকরণ করা হয়। পূর্বে কেবলমাত্র টেস্টখেলুড়ে দেশগুলোই এর অন্তর্ভুক্ত ছিল। এসময় থেকে এসব দেশের বাইরে অন্য দেশকেও আইসিসি'র সহযোগী সদস্য হিসেবে অন্তর্ভুক্ত করা শুরু হয়।


title: আন্তর্জাতিক ক্রিকেট কাউন্সিল

text: ১৯৮৯ সালে আবারো এর নাম পরিবর্তন করা হয়। এবার নামকরণ করা হয় 'আন্তর্জাতিক ক্রিকেট কাউন্সিল' যা অদ্যাবধি প্রচলিত।


title: আন্তর্জাতিক ক্রিকেট কাউন্সিল

text: আইসিসি’র বর্তমান সদস্য সংখ্যা ১০৫: যার ১০টি পূর্ণসদস্য রয়েছে যারা টেস্টখেলুড়ে, ৩৮টি সহযোগী সদস্য ও ৫৭টি স্বীকৃতপ্রাপ্ত সদস্য। আইসিসি ক্রিকেটের প্রধান নিয়ন্ত্রণকারী এবং বিভিন্ন আন্তর্জাতিক প্রতিযোগিতা আয়োজন করে, যার মধ্যে ক্রিকেট বিশ্বকাপ অন্যতম। আইসিসি একই সাথে টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকের জন্য আম্পায়ার ও ম্যাচ রেফারি নিয়োগ দেয়। আইসিসি, সংস্থার কোড অব কন্ডাক্ট মেনে চলে, যা আন্তর্জাতিক ম্যাচের পেশাদারী মান বজায় রাখে। এছাড়া সংস্থার 'দুর্নীতি-দমন ইউনিট' (আকসু) এর মাধ্যমে দুর্নীতি ও ম্যাচ-গড়াপেটার বিরুদ্ধে ব্যবস্থা গ্রহণ করে। আইসিসি সদস্য দেশের মাঝে অনুষ্ঠেয় দ্বিপাক্ষিক সিরিজের (সকল টেস্ট ম্যাচ) সময়সূচী নির্ধারণ করে না। সংস্থাটি সদস্য দেশের ঘরোয়া ক্রিকেট নিয়ন্ত্রণ করে না এবং খেলাটির আইন প্রণয়ন করে না। মেরিলেবোন ক্রিকেট ক্লাব খেলাটির আইন প্রণয়নকারী সংস্থা।


title: আন্তর্জাতিক ক্রিকেট কাউন্সিল

text: পরিচালনা পরিষদের প্রধান হিসেবে রয়েছেন একজন চেয়ারম্যান। ২৬ জুন, ২০১৪ তারিখে বিসিসিআইয়ের সাবেক সভাপতি এন. শ্রীনিবাসনকে আইসিসির প্রথম চেয়ারম্যান হিসেবে ঘোষণা করে। ১৫ মার্চ, ২০১৭ তারিখে চেয়ারম্যানের পদ থেকে একই দেশের শশাঙ্ক মনোহর পদত্যাগ করায় শূন্য হয়ে যায়।। তবে বর্তমানে আবার তিনি এই পদে বহাল আছেন। আইসিসি সভাপতির পদটি চেয়ারম্যান পদ ও অন্যান্য পরিবর্তনের প্রেক্ষাপটে অনেকাংশেই সম্মানিত পদ হিসেবে বিবেচিত। কিন্তু ২০১৪ সালে আইসিসি’র গঠনতন্ত্রে ব্যাপক পরিবর্তন আনা হয়। এ পরিবর্তনের সাথে ‘বিগ থ্রী’ নামে পরিচিত ইংল্যান্ড, ভারত এবং অস্ট্রেলিয়া - এ তিনটি দেশ তাদের অনুকূলে নিয়েছে বলে দাবী করা হয়।


title: আন্তর্জাতিক ক্রিকেট কাউন্সিল

text: জুন, ২০১৫ সাল থেকে বর্তমান সভাপতি হিসেবে রয়েছেন পাকিস্তানের সর্বাপেক্ষা জনপ্রিয় ও সাবেক ব্যাটিং তারকা জহির আব্বাস। বাংলাদেশ ক্রিকেট বোর্ডের সাবেক সভাপতি আ হ ম মোস্তফা কামাল ২০১২ সালে আইসিসির সভাপতি হিসেবে নিউজিল্যান্ডীয় অ্যালান আইজ্যাকের স্থলাভিষিক্ত হন। ২০১৫ সালের ক্রিকেট বিশ্বকাপের পর এপ্রিল, ২০১৫ সালে অসাংবিধানিক ও অনিয়মতান্ত্রিক পন্থায় সংগঠন পরিচালনার অভিযোগ উত্থাপন করে তিনি পদত্যাগ করেন। আইসিসির বর্তমান প্রধান নির্বাহী কর্মকর্তার দায়িত্ব পালন করছেন সাবেক দক্ষিণ আফ্রিকান ক্রিকেটার ডেভ রিচার্ডসন হারুন লরগাতের স্থলাভিষিক্ত হন।


title: আন্তর্জাতিক ক্রিকেট কাউন্সিল

text: ১৯০৯ সালের ১৫ জুন ইংল্যান্ড, অস্ট্রেলিয়া, দক্ষিণ আফ্রিকার প্রতিনিধিগণ লর্ড'সে বৈঠকে বসেন এবং ইম্পেরিয়াল ক্রিকেট কনফারেন্স প্রতিষ্ঠা করেন। ব্রিটিশ সাম্রাজ্যভূক্ত টেস্ট ক্রিকেট খেলার উপযুক্ত দলগুলো এ সংস্থার পরিচালনা পরিষদের সদস্যপদ লাভ করার কথা বলা হয়। ১৯২৬ সালে ওয়েস্ট ইন্ডিজ, নিউজিল্যান্ড ও ভারত পূর্ণ সদস্য হিসেবে নির্বাচিত হয় যার ফলে সদস্য দেশের সংখ্যা ৬ এ উন্নীত হয়। ঐ বছরই সংস্থাটি সদস্যপদের বিষয়ে পরিবর্তন আনার সিদ্ধান্ত গৃহীত হয়। কেবলমাত্র ব্রিটিশ সাম্রাজ্যভূক্ত দেশগুলোর পরিচালনা পরিষদ কর্তৃক দলগুলো ইংল্যান্ডে গমন ও ইংল্যান্ড থেকে প্রেরণ করলেই সংস্থার নির্বাচনে প্রতিদ্বন্দ্বিতা করতে পারবে। ফলে মার্কিন যুক্তরাষ্ট্র এ সকল শর্তের আওতার বাইরে থাকায় দলটি সদস্যপদ লাভের যোগ্যতা অর্জন করতে পারেনি। ১৯৪৭ সালে পাকিস্তান রাষ্ট্র গঠিত হলে দলটিকে ৭ম সদস্যরূপে ১৯৫২ সালে টেস্ট খেলার মর্যাদা দেওয়া হয়। কিন্তু, ১৯৬১ সালের মে মাসে দক্ষিণ আফ্রিকা কমনওয়েলথ ত্যাগ করলে, তারা আইসিসির সদস্যপদ হারায়।


title: আন্তর্জাতিক ক্রিকেট কাউন্সিল

text: ১৯৬৫ সালে ইম্পেরিয়াল ক্রিকেট কনফারেন্সের নাম পরিবর্তন করে ইন্টারন্যাশনাল ক্রিকেট কনফারেন্স নামকরণ করা হয়। একই সাথে কমনওয়েলথের বাইরের দেশসমূহের অন্তর্ভুক্তির বিষয়ে অনুমোদন করা হয়, যা সংস্থাটির আন্তর্জাতিক পরিসর অনেকাংশে বৃদ্ধি করে। সহযোগী দেশসমূহ অন্তর্ভুক্তির পর, প্রত্যেক সহযোগী একটি এবং প্রতিষ্ঠাতা ও পূর্ণ সদস্যগণ দুইটি ভোটাধিকার সংরক্ষণ করত। প্রতিষ্ঠাতা সদস্যদের ভেটো প্রদানের ক্ষমতা ছিল।


title: আন্তর্জাতিক ক্রিকেট কাউন্সিল

text: ১৯৮১ সালে শ্রীলঙ্কাকে পূর্ণ সদস্য হিসেবে অনুমোদন দেওয়া হয়। এরফলে টেস্টভূক্ত দলের সংখ্যা সাতে চলে আসে। ১৯৮৯ সালে নতুন নিয়মের প্রবর্তন করা হয় এবং ইন্টারন্যাশনাল ক্রিকেট "কনফারেন্স" পরিবর্তিত হয়ে বর্তমান নাম আন্তর্জাতিক ক্রিকেট কাউন্সিল এ প্রবর্তিত হয়। বর্ণবৈষম্য অধ্যায় শেষ হওয়ার পর ১৯৯১ সালে দক্ষিণ আফ্রিকাকে পুণরায় পূর্ণ সদস্যরূপে হিসেবে ফিরিয়ে আনা হয়। এর পরের বছর ১৯৯২ সালে নবম টেস্ট খেলুড়ে দেশ হিসেবে জিম্বাবুয়ে মর্যাদা লাভ করে। সর্বশেষ ২০০০ সালে বাংলাদেশ ১০ম টেস্টভূক্ত দল হিসেবে টেস্ট খেলার মর্যাদা লাভ করে।


title: আন্তর্জাতিক ক্রিকেট কাউন্সিল

text: প্রতিষ্ঠার শুরুতে লর্ড'সে আইসিসির কার্যক্রম পরিচালিত হত। ১৯৯৩ সালে লর্ড'সের নার্সারি প্রান্তে অবস্থিত "ক্লক টাওয়ার" ভবনে আইসিসির কার্যালয় স্থাপিত হয়। একদিনের আন্তর্জাতিক ক্রিকেটের প্রধান প্রতিযোগিতা বিশ্বকাপ হতে অর্জিত রাজস্ব স্বাধীনভাবে আইসিসির কার্যক্রম চলতো এবং অধিকাংশ সদস্য দেশসমূহ ইংল্যান্ডের দ্বৈত-করনীতি সাথে একমত ছিল না, তাই আইসিসির রাজস্ব রক্ষার জন্য একটি কোম্পানি প্রতিষ্ঠার প্রয়োজন পরে। তাই ১৯৯৪ সালে যুক্তরাজ্যের বাইরে মোনাকোভিত্তিক আইসিসি ডেভেলপম্যান্ট প্রাইভেট লিমিটেড বা আইডিআই নামে একটি কোম্পানি প্রতিষ্ঠিত হয়।


title: আন্তর্জাতিক ক্রিকেট কাউন্সিল

text: নব্বই দশকের বাকি সময় আইসিসির প্রশাসনিক কার্যক্রম সঠিকভাবে চলেছিল। কিন্তু ২০০১-২০০৮ পর্যন্ত আইসিসির বিভিন্ন ইভেন্টের আয়োজনের অধিকারসত্ত্ব, আইসিসির লভ্য রাজস্ব ও সদস্য সংখ্যার ক্রমবর্ধমান বৃদ্ধির কারণে মোনাকোতে অবস্থিত আইডিআইয়ে বেশকিছুসংখ্যক বাণিজ্যিককর্মী নিয়োগ দেয়া হয়। কিন্তু এরফলে লর্ডসে কর্মরত প্রশাসনিক কর্মকর্তাগণ তাদের বাণিজ্যিক সহকর্মীদের থেকে আলাদা হয়ে পরেন। তাই কাউন্সিল তাদের সকল কর্মকর্তাদের এক কার্যালয়ে একীভূত করা এবং একই সাথে বাণিজ্যিক আয় কর থেকে রক্ষার পথ খুঁজতে থাকে।


title: আন্তর্জাতিক ক্রিকেট কাউন্সিল

text: আইসিসি লর্ডসে তাদের সকল কার্যক্রম পরিচালনার জন্য ইংরেজ ক্রীড়া পরিষদের মাধ্যমে ব্রিটিশ সরকারের কাছে লন্ডনে পরিচালিত সকল কার্যক্রমের (বাণিজ্যিক কার্যক্রমসহ) জন্য বিশেষ কর মওকুফসংক্রান্ত ছাড়ের জন্য আবেদন করে। কিন্তু ব্রিটিশ সরকার আইসিসির জন্য বিশেষ সুবিধা প্রদান করতে অস্বীকৃতি জানায়। এরই প্রেক্ষিতে আইসিসি বিভিন্ন জায়গায় তাদের কার্যালয় প্রতিষ্ঠার ব্যাপারে পর্যবেক্ষণ করতে থাকে এবং শেষ পর্যন্ত সংযুক্ত আরব আমিরাতের দুবাইয়ে তাদের কার্যালয় স্থাপনের সিদ্ধান্ত নেয়। ২০০৫ সালের আগস্টে আইসিসি মোনাকো ও লন্ডনে তাদের কার্যক্রম বন্ধ করে দুবাইয়ে তাদের কার্যক্রম সরিয়ে নেয়, যা আইসিসির কার্যনির্বাহী বোর্ডের পক্ষে ১১-১ ভোটে পাস হয়।


title: আন্তর্জাতিক ক্রিকেট কাউন্সিল

text: দুবাইয়ে আইসিসির কার্যালয়ের বদলের প্রধান কারণ ছিল একটি কর সহনীয় জায়গায় তাদের সকল কর্মীদের একীভূত করা। দ্বিতীয়ত, দক্ষিণ এশীয় নতুন ক্রিকেট পরাশক্তি কেন্দ্রের কাছাকাছি থাকা। আইসিসি যখন এমসিসি দ্বারা পরিচালিত হত তখন লর্ড’স ছিল পরিচালনার জন্য সবচেয়ে উপযুক্ত জায়গা (১৯৯৩ সাল পর্যন্ত)। কিন্তু ভারত ও পাকিস্তান ক্রিকেট বিশ্বে নতুন উঠতি শক্তি হিসেবে জানান দিলে কেবলমাত্র ব্রিটিশ সদস্য (এমসিসি) দ্বারা পরিচালনা অযৌক্তিক হয়ে দাঁড়ায়। তাই ১৯৯৩ সালে নতুন পরিবর্তনের পর কার্যক্রম পরিচালনার জন্য লর্ড'স থেকে আরো নিরপেক্ষ জায়গায় স্থানান্তরের প্রয়োজনীয়তা দেখা দেয়।


title: আন্তর্জাতিক ক্রিকেট কাউন্সিল

text: আন্তর্জাতিক ক্রিকেট কাউন্সিল সাধারণত খেলার অবস্থা এবং আইসিসির বিধি-বিধানসমূহ তত্ত্বাবধান করে থাকে। আইসিসি ক্রিকেটের আইন-কানুন পরিবর্তন করতে পারে না। কেবলমাত্র এমসিসি ক্রিকেটের আইন-কানুনের পরিবর্তন সাধন করতে পারে। যদিও বর্তমানে ক্রিকেটের বৈশ্বিক পরিচালনা পর্ষদে আলোচনা সাপেক্ষে পরিবর্তন সাধিত হয়। আইসিসির নিজস্ব কোড অব কন্ডাক্ট রয়েছে, যা আন্তর্জাতিক ম্যাচ চলাকালীন সকল দল ও খেলোয়াড়দের মেনে চলতে হয়। যদি নিয়মের ভাঙ্গা হয় তবে আইসিসি তার জন্য নিষেধাজ্ঞা ও জরিমানা করে। ২০০৮ সালে আইসিসি ১৯জন খেলোয়াড়কে শাস্তি প্রদান করে।


title: আন্তর্জাতিক ক্রিকেট কাউন্সিল

text: আইসসিসির আয়ের প্রধান উৎস হল, তাদের আয়োজন বিভিন্ন প্রতিযোগিতাসমূহ বিশেষ করে ক্রিকেট বিশ্বকাপ। আইসিসি তাদের আয়ের একটি বড় অংশ সদস্যদেশগুলোর মাঝে বণ্টন করে দেয়। ২০০৭ থেকে ২০১৫ সাল পর্যন্ত অনুষ্ঠেয় বিভিন্ন প্রতিযোগিতার স্পন্সরশীপ ও টেলিভিশনসত্ত্ব বিক্রির মাধ্যমে আইসিসি ১.৬ বিলিয়ন মার্কিন ডলার আয় করে, যা এখন পর্যন্ত তাদের আয়ের প্রধান উৎস। ২০০৭ সালের ৩১ ডিসেম্বর থেকে পরবর্তী নয় মাস আইসিসি, সদস্য সাবস্ক্রিপশান ও স্পন্সরশিপ থেকে মোট ১২.৬৬ মিলিয়ন মার্কিন ডলার আয় করে। প্রতিটি প্রতিযোগিতার বিপরীতে আইসিসি ২০০৭ সালের ক্রিকেট বিশ্বকাপ থেকে অর্জিত ২৩৯ মিলিয়ন মার্কিন ডলারসহ, মোট ২৮৫.৮৭ মিলিয়ন মার্কিন ডলার আয় করে। আইসিসি এই সময়ের মধ্যে তাদের বিভিন্ন বিনিয়োগ হতে ৬.৬৯৫ মিলিয়ন ডলার মার্কিন আয় করে।


title: আন্তর্জাতিক ক্রিকেট কাউন্সিল

text: আইসিসি দ্বি-পাক্ষিক আন্তর্জাতিক ম্যাচগুলো (টেস্ট ম্যাচ, একদিনের আন্তর্জাতিক, টুয়েন্টি২০) হতে কোন ধরনের আয় করে না, কেননা এসকল ম্যাচের সত্ত্বের মালিকানা সদস্যদেশগুলোর এবং তাদের দ্বারাই পরিচালিত হয়। তাই বিশ্বকাপের রাজস্ব আয় বৃদ্ধি করতে আইসিসি নতুন নতুন প্রতিযোগিতার আয়োজন করে। আইসিসি চ্যাম্পিয়ন্স ট্রফি এবং ২০০৫ সালে অস্ট্রেলিয়ায় অনুষ্ঠিত আইসিসি সুপার সিরিজ অন্যতম। যদিও এসকল প্রতিযোগিতা আইসিসির আশানুরূপ সফল হয়নি। আইসিসি সুপার সিরিজ চরমভাবে ব্যর্থ হয় এবং পুনরায় আয়োজন করা হয়নি। ২০০৬ সালে ভারত, আইসিসি চ্যাম্পিয়ন্স ট্রফি পুনরায় না আয়োজন করার আবেদন করে। ২০০৪ সালে অনুষ্ঠিত আইসিসি চ্যাম্পিয়ন্স ট্রফিকে উইজডেন ২০০৫ সালের সংস্করণে "টার্কি অব ক্রিকেট" ও "চরম ব্যর্থ" হিসেবে আখ্যায়িত করে। যদিও নতুন ফরম্যাটের কারণে ২০০৬ সালের আইসিসি চ্যাম্পিয়ন্স ট্রফি অনেক সফল হয়।


title: আন্তর্জাতিক ক্রিকেট কাউন্সিল

text: ২০০৭ সালে প্রথম আইসিসি বিশ্ব টুয়েন্টি২০ চালু হয়, যা ছিল একটি সফল প্রতিযোগিতা। আইসিসির বর্তমান পরিকল্পনা প্রত্যেক বছর আন্তর্জাতিক প্রতিযোগিতা আয়োজন করা এবং প্রতি দুইবছর অন্তর অন্তর আইসিসি টুয়েন্টি২০ বিশ্বকাপ আয়োজন করা। একই সাথে আইসিসি চ্যাম্পিয়ন্স ট্রফি প্রতি চার বছর পর পর আয়োজিত হবে।


title: আন্তর্জাতিক ক্রিকেট কাউন্সিল

text: পাকিস্তানের সাবেক জনপ্রিয় ব্যাটসম্যান জহির আব্বাস বর্তমান ও ১২শ সভাপতি হিসেবে দায়িত্ব পালন করছেন। তাঁকে ২৫ জুন, ২০১৫ তারিখে এ পদে মনোনয়ন দেয়া হয়। তিনি বাংলাদেশ ক্রিকেট বোর্ড ও আইসিসি’র সাবেক সভাপতি মোস্তফা কামালের স্থলাভিষিক্ত হন। কিন্তু আইসিসি’র বিরুদ্ধে অসাংবিধানিক ও অনিয়মতান্ত্রিক পন্থায় পরিচালনার অভিযোগ উত্থাপন করে মোস্তফা কামাল এপ্রিল, ২০১৫ সালে পদত্যাগ করেন। উল্লেখ্যে যে, ২৬ মে, ২০১৪ তারিখে ১১শ সভাপতি হিসেবে তিনি নিউজিল্যান্ড ক্রিকেট বোর্ডের সাবেক সভাপতি ও আইসিসি’র সাবেক সভাপতি অ্যালান আইজ্যাকের স্থলাভিষিক্ত হন। এছাড়াও, সাবেক দক্ষিণ আফ্রিকান ক্রিকেটার ডেভ রিচার্ডসন আইসিসির প্রধান নির্বাহী কর্মকর্তার দায়িত্ব পালন করছেন। বর্তমানে চেয়ারম্যানের পদটি শূন্য রয়েছে।


title: আন্তর্জাতিক ক্রিকেট কাউন্সিল

text: আইসিসি দুই স্তরবিশিষ্ট সদস্যের ব্যবস্থা রেখেছে। পূর্ণাঙ্গ সদস্যভূক্ত ১২টি ক্রিকেট পরিচালনা বোর্ডের দলগুলো আনুষ্ঠানিকভাবে টেস্ট ক্রিকেটে অংশগ্রহণের অধিকারী। সহযোগী সদস্যভূক্ত ৯২টি পরিচালনা বোর্ডের স্থায়ী প্রতিষ্ঠান রয়েছে ও ক্রিকেট খেলা আয়োজন করে থাকে; কিন্তু তারা পূর্ণ সদস্যের পর্যায়ে পড়ে না।


title: আন্তর্জাতিক ক্রিকেট কাউন্সিল

text: পূর্ণ সদস্য


title: আন্তর্জাতিক ক্রিকেট কাউন্সিল

text:
সাম্প্রতিককালে আয়ারল্যান্ড এবং আফগানিস্তান আইসিসির পূর্ণাঙ্গ সদস্যপদ অর্থাৎ টেস্ট মর্যাদা পেয়েছে।
১২টি পূর্ণ সদস্য দেশ হলো:


title: আন্তর্জাতিক ক্রিকেট কাউন্সিল

text: সহযোগী সদস্য


title: আন্তর্জাতিক ক্রিকেট কাউন্সিল

text:
বর্তমানে ৯২ টি সহযোগী দেশ আছে।
পূর্বে অনুমোদনপ্রাপ্ত সদস্য নামে আরেকটি স্তর ছিলো।২০১৭ সালে তা বাতিল করে দেওয়া হয়।সকল অনুমোদনপ্রাপ্ত দল স্বয়ংক্রিয়ভাবে সহযোগী সদস্য হয়ে যায়।


title: আন্তর্জাতিক ক্রিকেট কাউন্সিল

text: নিম্নবর্ণিত আঞ্চলিক সংস্থাগুলো ক্রিকেট পরিচালনা, উৎসাহিতকরণ ও উন্নয়নের সাথে জড়িত:


title: আন্তর্জাতিক ক্রিকেট কাউন্সিল

text: আফ্রিকান ক্রিকেট অ্যাসোসিয়েশন প্রতিষ্ঠার ফলে আরও দু'টি আঞ্চলিক পরিষদের বিলুপ্তি ঘটে:


title: আন্তর্জাতিক ক্রিকেট কাউন্সিল

text: আইসিসি বিভিন্ন ধরনের প্রথম-শ্রেণীর ক্রিকেট, একদিনের আন্তর্জাতিক ও টুয়েন্টি২০ ক্রিকেট প্রতিযোগিতা পরিচালনা করে থাকে:পূর্বেকার ১২ মাসে আন্তর্জাতিক ক্রিকেটে অংশগ্রহণকারী বিশ্বের সেরা খেলোয়াড়দেরকে স্বীকৃতি ও সম্মাননার জন্য আইসিসি কর্তৃক আইসিসি পুরস্কারের ব্যবস্থা করেছে। ৭ সেপ্টেম্বর, ২০০৪ তারিখে লন্ডনে উদ্বোধনী 'আইসিসি পুরস্কার' প্রদানের আয়োজন করা হয়।


title: আন্তর্জাতিক ক্রিকেট কাউন্সিল

text: আইসিসি প্লেয়ার র‌্যাঙ্কিং ব্যবস্থায় আন্তর্জাতিক ক্রিকেটারদের সাম্প্রতিক ক্রীড়াশৈলীর উপর ভিত্তি করে র‌্যাঙ্কিং করা হয় যা বিশ্বের সর্বত্র স্বীকৃত। ২০১৫ সাল পর্যন্ত রিলায়েন্স মোবাইল কর্তৃপক্ষ আইসিসি'র সাথে ব্যবসায়িক চুক্তি সম্পাদন করে।


title: আন্তর্জাতিক ক্রিকেট কাউন্সিল

text: ১৯৫৮ সালে মহিলাদের ক্রিকেট সংস্থারূপে আন্তর্জাতিক মহিলা ক্রিকেট কাউন্সিল গঠিত হয়। আন্তর্জাতিক ক্রিকেটাঙ্গনে মহিলাদের ক্রিকেটকে জনপ্রিয় করার লক্ষ্যে অস্ট্রেলিয়া, ইংল্যান্ড, নিউজিল্যান্ড এবং দক্ষিণ আফ্রিকা - এই চারটি দেশের মধ্যেকার ক্রিকেট খেলা প্রচলিত ছিল। পরবর্তীতে ২০০৫ সালে আন্তর্জাতিক মহিলা ক্রিকেট কাউন্সিলকে আইসিসি'র সাথে একীভূত করা হয়। এরফলে একই ক্রীড়া সংস্থারূপে ক্রিকেটের মানোন্নয়নে সহযোগিতা ও পরিচালনা করা আরো সহজতর হয়।


title: আন্তর্জাতিক ক্রিকেট কাউন্সিল

text: বৈশ্বিকভাবে শীর্ষ ক্রিকেটারদের মাদকদ্রব্য সেবন, জুয়া কেলেঙ্কারী ইত্যাদিতে জড়িত বিষয়াবলী তদারকীতে আইসিসি কাজ করছে। বৈধ-অবৈধ পন্থায় জুয়াড়ীদের সাথে জড়িত থাকার পরপরই "আইসিসি দূর্নীতি বিরোধী ও নিরাপত্তা কমিটি" বা আকসু গঠন করে। ২০০০ সালে গঠিত এ কমিটির প্রধান হিসেবে রয়েছেন লন্ডন মেট্রোপলিটন পুলিশের অবসরপ্রাপ্ত কমিশনার লর্ড কন্ডন। সাবেক দক্ষিণ আফ্রিকার অধিনায়ক হানসি ক্রনিয়ে কর্তৃক ভারতীয় জুয়াড়ীদের কাছ থেকে অর্থগ্রহণ অথবা নির্দিষ্ট খেলায় পূর্ব-নির্ধারিত ফলাফলের মাধ্যমে এ কমিটি গঠনের সূচনা করে। একইভাবে সাবেক ভারতীয় অধিনায়ক মোহাম্মদ আজহারউদ্দীন এবং অজয় জাদেজা’র বিরুদ্ধে খেলা গড়াপেটার কারণে ক্রিকেট খেলায় অংশগ্রহণে আজীবন নিষেধাজ্ঞা ও খেলা থেকে কমপক্ষে পাঁচ বছর দূরে থাকার সুপারিশ করা হয়েছিল। আকসু দূর্নীতির কোনরূপ প্রতিবেদন প্রকাশ পেলে তা পর্যবেক্ষণ ও তদন্তে নামে। এছাড়াও খেলোয়াড়দের ড্রেসিং রুমে মোবাইল টেলিফোন ব্যবহারের উপরেও নিষেধাজ্ঞা জারী করে।


title: আন্তর্জাতিক ক্রিকেট কাউন্সিল

text: ২০০৭ সালের বিশ্বকাপ ক্রিকেটের পূর্বে তৎকালীন প্রধান নির্বাহী ম্যালকম স্পিড যে-কোন ধরনের দূর্নীতির বিরুদ্ধে আইসিসি’র অবস্থানের বিষয়টি অবগত করেছিলেন। ২০১০ সালে মোহাম্মদ আমির, মোহাম্মদ আসিফ ও সালমান বাট - এ তিনজন পাকিস্তানি খেলোয়াড়দেরকে খেলায় অবৈধ কর্মকাণ্ড পরিচালনার জন্যে যথাক্রমে ৫, ৭ ও ১০ বছরের জন্যে অংশগ্রহণে নিষেধাজ্ঞা প্রদান করে আইসিসি।


title: আন্তর্জাতিক ক্রিকেট কাউন্সিল

text: সংযুক্ত আরব আমিরাতের দুবাই স্পোর্টস সিটিতে বৈশ্বিক ক্রিকেট অ্যাকাডেমি গঠন করা হয়েছে। দু’টি ডিম্বাকৃতি মাঠের প্রত্যেকটিতে ১০টি টার্ফ পীচ, আউটডোর টার্ফ, কৃত্রিমভাবে অনুশীলনের সুবিধাদিসহ অভ্যন্তরীণভাবে অনুশীলনের সুবিধা রয়েছে। পাশাপাশি হক আই প্রযুক্তির ব্যবহার ও ক্রিকেট সংশ্লিষ্ট জিমন্যাসিয়ামের ব্যবস্থাদি রয়েছে। অ্যাকাডেমির কোচিং পরিচালক হিসেবে মনোনীত হয়েছেন অস্ট্রেলিয়ার সাবেক উইকেট-রক্ষক রড মার্শ। ২০০৮ সালে অ্যাকাডেমি গঠনের পরিকল্পনা করা হলেও ২০১০ সালে এর কার্যক্রম শুরু হয়।


title: আন্তর্জাতিক ক্রিকেট কাউন্সিল

text: আন্তর্জাতিক ক্রিকেট কাউন্সিল কর্তৃপক্ষ আইসিসি ক্রিকেট ওয়ার্ল্ড শিরোনামের একটি সাপ্তাহিক অনুষ্ঠান টেলিভিশনে সম্প্রচার করছে। স্পোর্টব্র্যান্ড কর্তৃক এটি পরিচালিত হচ্ছে। ৩০ মিনিটের এ অনুষ্ঠানে সর্বশেষ ক্রিকেট সংবাদ, টেস্ট ও একদিনের আন্তর্জাতিকসহ সাম্প্রতিক ক্রিকেটের বিশেষ মূহুর্ত এতে অন্তর্ভুক্ত থাকে। এছাড়াও, মাঠের বাইরে ও স্বাক্ষাৎকার আইসিসি ক্রিকেট ওয়ার্ল্ডে রয়েছে।


title: বিশ্ব বন্ধু সেন

text: বিশ্ব বন্ধু সেন(ইংরেজি:Biswa Bandhu Sen) (জন্ম: ২৩শে মে, ১৯৫৩) তিনি ত্রিপুরা রাজ্যের দ্বিতীয় বৃহত্তম শহর ধর্মনগরের বর্তমান বিধায়ক। তিনি ত্রিপুরার রাজ্যের একজন জনপ্রিয় রাজনীতিবিদ। তাঁর অনুগামীদের কাছে তিনি "বিশ্বদা" নামে পরিচিত। তাঁর নেতৃত্বে ভারতীয় জাতীয় কংগ্রেস দল ধর্মনগরের বামফ্রন্ট প্রার্থীকে ২০০৮ সালে ও ২০১৩ সালে পরাজিত করতে সক্ষম হয়েছে।


title: বিশ্ব বন্ধু সেন

text: বিশ্ব বন্ধু সেন ১৯৫৩ সালের ২৩শে মে ধর্মনগরের, জয় হিন্দ রোডের সেন পরিবারে জন্মগ্রহণ করেন। পিতা ছিলেন "কালী মোহন সেন" ও মাতা ছিলেন "প্রতিভা রানী সেন"।


title: বিশ্ব বন্ধু সেন

text: তিনি ধর্মনগরের জন্য "জেলা", "পলিটেকনিক" কলেজ, "জয়েন্ট এন্ট্রাস" পরীক্ষাকেন্দ্র, কেন্দ্রীয় বিদ্যালয়, রেল ডিভিশন, কেন্দ্রীয় কলেজ, আর্ট কলেজ, মহিলা কলেজ, মিউজিক কলেজ ইত্যাদির জন্য তীব্র আন্দোলন করেছেন। উত্তর ত্রিপুরা জেলা, ও জয়েন্ট এন্ট্রাস পরীক্ষাকেন্দ্র চালু হয়েছে। "পলিটেকনিক" কলেজ এর কাজ চলছে। ধর্মনগরের জেলার জন্য ধর্মনগরবাসী, জেলা আন্দোলন কমিটি, কংগ্রেস দল ও বিশ্ব বন্ধু সেন তীব্র আন্দোলন করেছিলেন।


title: বিশ্ব বন্ধু সেন

text: ধর্মনগরকে চির-বঞ্চনা ও উপেক্ষার প্রতিবাদে, ধর্মনগরের উন্নয়নের স্বার্থে ৬ দফা দাবীর ভিত্তিতে "বিশ্ব বন্ধু সেন" ২১শে, মে ২০১২ সালে সোমবার বিকাল ৩টা থেকে ১০০ ঘণ্টার অনশন ধর্মঘটে বসেছিলেন। দাবী সমূহ ছিল:


title: বিশ্ব বন্ধু সেন

text: তিনি ত্রিপুরা রাজ্যের, উত্তর ত্রিপুরা জেলার, ৫৬ ধর্মনগর বিধানসভা কেন্দ্রের বিধায়ক।


title: বিশ্ব বন্ধু সেন

text: তিনি ২০১৩ সালে ত্রিপুরা বিধানসভা নির্বাচনে, উত্তর ত্রিপুরা জেলার, ৫৬ ধর্মনগর বিধান সভা কেন্দ্রে ১৭,৯৯১ ভোট পেয়েছিলেন। তাঁর নিকটতম প্রতিদ্বন্দ্বী অমিতাভ দত্ত পেয়েছিলেন ১৬,১৪৭ ভোট। বিশ্ব বন্ধু সেন ১৮৪৪ ভোটে বিজয়ী ঘোষিত হন।


title: কৃষিবনবিদ্যা

text: কৃষিবনবিদ্যা () হল বৃক্ষ ও গুল্মের সাথে শস্য এবং/ অথবা পশুসম্পত্তির সমণ্বয় থেকে মিথষ্ক্রিয় উপকার ব্যবহার করার একটি সংহত দৃষ্টিকোণ। অধিকতর বৈচিত্রপূর্ণ, উৎপাদনশীল, লাভজনক, সাস্থ্যবান, এবং টেকসই ভূমি-ব্যবহার পদ্ধতি সৃষ্টির লক্ষ্যে এটি কৃষি ও বনবিদ্যার প্রযুক্তিকে সমণ্বিত করে। কৃষিবনবিদ্যার একটি সীমাবদ্ধ সংজ্ঞা হল, “খামারে বৃক্ষ।”


title: কৃষিবনবিদ্যা

text: কৃষিবনবিদ্যার তত্ত্বীয় ভিত্তি মূলত কৃষিবাস্তুবিদ্যার হাত ধরে বাস্তুবিদ্যা থেকে এসেছে। এই দৃষ্টিকোণ থেকে দেখলে, কৃষিবনবিদ্যা হচ্ছে তিনটি প্রধান ভূমি-ব্যবহার বিজ্ঞানের একটি। অপর দু’টি হল কৃষি ও বনবিদ্যা।


title: কৃষিবনবিদ্যা

text: আলোর তীব্রতা বাড়ার সাথে সাথে সালোকসংশ্লেষণের কর্মক্ষমতা কমতে থাকে, এবং একবার এই আলোক তীব্রতা মধ্যগগণের সরাসরি সূর্যালোকের এক দশমাংশের উপরে উঠে গেলে সালোকসংশ্লেষণের হার কদাচিৎ বাড়তে দেখা যায়। এর মানে দাঁড়ায়, বৃক্ষের নিচের উদ্ভিদরাজি কম আলোতেও বেশ ভালো বাড়তে পারে। একের অধিক উদ্ভিদস্তর, বৃক্ষের কেবলমাত্র একটি স্তরের চেয়ে আরোও কার্যকারিতার সাথে সালোকসংশ্লেষণ সম্পন্ন করতে সক্ষম।


title: কৃষিবনবিদ্যা

text: কৃষিবনবিদ্যার অনেক বিষয় বহুশস্যফলন বা ইন্টারক্রপিংয়ের সাথে মিলে যায়। দুটোর ক্ষেত্রেই একের অধিক উদ্ভিদ প্রজাতি (যেমন নাইট্রোজেন-সংবন্ধি উদ্ভিদ) কাছাকাছি আন্তঃক্রিয়ারত থাকে এবং দুটোই বহুমুখী উৎপাদন প্রদান করে যার ফলে সামগ্রিকভাবে উচ্চফলন সম্ভব হয়। যেহেতু এক খরচেই কাজ চলে, সেহেতু উৎপাদন ব্যয়ও কমে আসে। এছাড়াও কৃষিবনবিদ্যার নিজস্ব কিছু লাভ রয়েছে। কৃষিবনবিদ্যাকে উদ্দেশ্যমূলক ভূমি ব্যবস্থাপনা একক হিসেবেও সংজ্ঞায়িত করা হয় যে ব্যবস্থাপনায় বহুবর্ষজীবী কাষ্ঠল উদ্ভিদকে উদ্দেশ্যপ্রণোদিতভাবে কয়েকধরনের স্থানিক বিন্যাস ও কালিক অনুক্রমে, কৃষিজ শস্য এবং/ অথবা পশুসম্পত্তির সাথে, একই ভূমিখন্ডে জন্মানো হয়।


title: কৃষিবনবিদ্যা

text: কৃষিবনবিদ্যার পদ্ধতি প্রথাগত কৃষি এবং বন উৎপাদন পদ্ধতির চেয়েও উপাকারি হতে পারে। এর মাধ্যমে অধিক উৎপাদন, অর্থনৈতিক লাভ, এবং পরিবেশগত দ্রব্য ও পরিষেবার অধিকতর বৈচিত্র পাওয়া সম্ভব।


title: কৃষিবনবিদ্যা

text: প্রথাগত কৃষি পদ্ধতির চেয়ে কৃষিবনবিদ্যা পদ্ধতিতে সাধারণত জীববৈচিত্রের পরিমাণ বেশি হয়। একটি জমিতে দুই বা ততোধিক আন্তক্রিয়াশীল উদ্ভিদ প্রজাতি এমন এক জটিল আবাসের সৃষ্টি করে যা হরেক রকমের খেচর, কীট, এবং অন্যান্য প্রাণীকে আশ্রয় দিতে সক্ষম হয়। প্রয়োগের দিক দিয়ে চিন্তা করলে, কৃষিবনবিদ্যার সম্ভাব্য প্রভাব হতে পারেঃএছাড়াও কৃষিবনবিদ্যার অনুশীলন বেশ কিছু সংশ্লিষ্ট পরিবেশগত লক্ষ্য পূরণে সহায়তা করে, যেমনঃসাম্প্রতিককালে, ক্ষুদ্র জমির মালিক দরিদ্র কৃষকেরা জলবায়ু পরিবর্তনের প্রভাবের অভিযোজন হিসেবে কৃষিবনবিদ্যার দিকে ঝুঁকছেন বলে প্রমাণ পাওয়া যায়। জলবায়ু পরিবর্তন, কৃষি ও খাদ্য নিরাপত্তার (সিসিএএফেস) উপর সিজিআইএআর গবেষণা কার্যক্রম পরিচালিত একটি গবেষণা থেকে জানা যায়, পূর্ব আফ্রিকার ৭০০ এর বেশি পরিবারের মধ্যে অন্তত ৫০ শতাংশ পরিবার তাদের খামারে নিজস্ব অনুশীলনের পরিবর্তনস্বরুপ ১০ বছর আগে থেকেই বৃক্ষরোপন শুরু করেছিল। স্বাভাবিক আহরণ ছাড়াও ভূমিক্ষয় নিয়ন্ত্রন করে, পানি এবং মাটির গুণাগুণ বাড়িয়ে, এবং ফলফলাদি, চা, কফি, তেল, পশুখাদ্য এবং ওষধী দ্রব্যের উৎপাদনের যোগান দিয়ে, বৃক্ষ জলবায়ু পরিবর্তনের প্রভাবের উন্নতিসাধন করে থাকে। উন্নত শস্য প্রকরণ এবং বহুশস্যফলন বা ইন্টারক্রপিংয়ের ব্যবহার ছাড়াও কৃষিবনবিদ্যাকে গৃহীত অন্যতম অভিযোজন কৌশল হিসেবে ঐ গবেষণা প্রতিবেদনে উল্লেখ করা হয়।


title: কৃষিবনবিদ্যা

text: প্রয়োগ ও অনুশীলনের ক্ষেত্রে কৃষিবনবিদ্যার ব্যাপক বৈচিত্র লক্ষ্য করা যায়। একটি তালিকায় এর ৫০ টিরও বেশি স্বতন্ত্র ব্যবহারের উল্লেখ করা হয়েছে। এই ৫০ টির মতো প্রয়োগকে কয়েকটি প্রধান শিরোনামের অধীনে শ্রেণীবিন্যাস করা যেতে পারে। বিভিন্ন বিভাগের প্রয়োগগুলোর মধ্যে চাক্ষুষ মিল রয়েছে। কারণ, এসব ভাগকে সাধারণত সমস্যার ধরণ (বায়ু, উচ্চ বৃষ্টিপাত, ক্ষতিকর কীটপতঙ্গ, ইত্যাদির মোকাবেলা) এবং সামগ্রিক অর্থনৈতিক সীমাবদ্ধতা ও উদ্দেশ্যকে (শ্রমিক ও অন্যান্য উৎপাদন ব্যয়, উৎপাদন প্রয়োজনীয়তা, ইত্যাদি) ঘিরেই সম্পন্ন করা হয়েছে। বিভাগগুলো হলঃ


title: কৃষিবনবিদ্যা

text: বিস্তৃত কৃষিজমি অথবা চারণভূমি জুড়ে বিক্ষিপ্ত গাছের উপস্থিতি দিয়ে চাক্ষুষভাবে উদ্যানভূমিকে সংজ্ঞায়িত করা হয়। এসব উদ্যানভূমিতে সচরাচর আঞ্চলিকভাবে সমাদৃত একটিমাত্র বৃক্ষ প্রজাতির উপস্থিতি দেখা যায়। সুবিধাস্বরুপ এসব বৃক্ষ চারণ-পশুকে ছায়া দেয়, শক্তিশালি বাতাসের ঝাঁকুনি থেকে শস্যকে রক্ষা করে, জ্বালানি হিসেবে ছাটাইয়ের ডালপালা সরবরাহ করে, এবং কীটপতঙ্গ ও বীবর-ভক্ষক পাখিকুলের আশ্রয় হিসেবে কাজ করে।


title: কৃষিবনবিদ্যা

text: এর অন্যান্য সুবিধাও রয়েছে। জাম্বিয়াতে "Faidherbia albida" প্রজাতির উপর গবেষণা থেকে দেখা যায় যে, পরিপক্ক অবস্থায় এই বৃক্ষ প্রতি হেক্টরে ৪.১ টন ভুট্টা উৎপাদন করতে সক্ষম যেখানে এই বৃক্ষ ব্যতীত প্রতি হেক্টরে মাত্র ১.৩ টন উৎপাদন সম্ভব। অন্যান্য বৃক্ষের বিপরীতে "Faidherbia" তার নাইট্রোজেন -সমৃদ্ধ পাতাসমূহ বর্ষাকালিন শস্য জন্মানোর সময় ঝরিয়ে দেয় যে কারণে সে আলো, পুষ্টি ও পানির জন্য ঐসকল শস্যের সাথে প্রতিযোগীতা করে না। শুষ্ক ঋতুতে আবার এর পাতা গজায় এবং শস্যকে ভূমি আবরণ ও ছায়া প্রদান করে।


title: কৃষিবনবিদ্যা

text: আলোছায়া পদ্ধতিতে শস্যকে উদ্দেশ্যমূলকভাবে বৃক্ষের চাঁদোয়ার নিচে ছায়াযুক্ত পরিবেশে বাড়তে দেয়া হয়। অধিকাংশ ক্ষেত্রে, নিচের শস্য ছায়াসহিষ্ণু হয় অথবা উপরের বৃক্ষ মোটামুটি উন্মুক্ত চাঁদোয়ার হয়। এর সুস্পষ্ট একটি উদাহরণ হল ছায়ায় বেড়ে উঠা কফি। এই অনুশীলন আগাছাদমনের ব্যয় কমায় এবং কফির গুণগত মান ও স্বাদ বাড়িয়ে দেয়।


title: কৃষিবনবিদ্যা

text: সচরাচর দেখা না গেলেও এই পদ্ধতি বহুবর্ষজীবী কাষ্ঠল উদ্ভিদকে আবরণী-শস্যের ভূমিকায় অবতীর্ণ করে। এজন্য পাশের ভূমি উচচতায় ছাটাইকৃত ছোটখাটো গুল্ম অথবা বৃক্ষকে ব্যবহার করা হয়। অন্যান্য আবরণী-শস্যের মতোই এর উদ্দেশ্য হল মাটির মধ্যকার পুষ্টি বৃদ্ধি এবং/ অথবা ভূমিক্ষয় হ্রাস।


title: কৃষিবনবিদ্যা

text: অ্যালে শস্যফলনের ক্ষেত্রে, ঘনসন্নিবিষ্ট বৃক্ষ অথবা হেজ প্রজাতির সারির মাঝখানে শস্যের চাষ করা হয়। অর্থাৎ, এক্ষেত্রে বৃক্ষ সারির সাথে শস্যের ফালার একান্তরকরণ করা হয়। সাধারণত শস্য রোপনের পূর্বে বৃক্ষগুলোকে ছাটাই করা হয়। কর্তনকৃত পত্রময় উপাদানসমূহ শস্যকে পুষ্টি পযোগানোর লক্ষ্যে শস্য এলাকায় ছড়িয়ে দেয়া হয়। পুষ্টির যোগান ছাড়াও গাছের সাড়ি বায়ুপ্রতিরোধক হিসেবে কাজ করে এবং ভূমিক্ষয় রোধ করে।


title: কৃষিবনবিদ্যা

text: আফ্রিকাতে, বিশেষত সাহারা-নিম্ন এলাকায় ভুট্টা উৎপাদন বাড়ানোর ক্ষেত্রে অ্যালে শস্যফলন বিশেষ সুবিধার সৃষ্টি করেছে। এসব অঞ্চলে যেসব নাইট্রোজেন-সংবন্ধি বৃক্ষ প্রজাতির উপর নির্ভর করা হয় সেগুলো হল "Sesbania sesban", "Tephrosia vogelii", "Gliricidia sepium" এবং "Faidherbia albida". এর একটি সফল উদাহরণ হল মালাউইতে দশ বছর ধরে করা একটি গবেষণা, যেখানে সারবৃক্ষ, যেমন "Tephrosia vogelii" এবং "Gliricidia sepium", ব্যবহার করে প্রতি হেক্টরে গড়ে ৩.৭ টন ভুট্টার ফলন হয়েছে, অথচ একই এলাকায় সারবৃক্ষ বা অজৈব সার ব্যতীত প্রতি হেক্টরে এক টনের বেশি উৎপাদন সম্ভব হতো না।


title: কৃষিবনবিদ্যা

text: স্ট্রিপ শস্যফলন বস্তুত অ্যালে শস্যফলনের মতোই, যেখানে বৃক্ষকে শস্যের সাথে একান্তরকরণ করা হয়। তফাৎটা হল এই, অ্যালে শস্যফলনের ক্ষেত্রে বৃক্ষগুলো এক সারিতে থাকে। স্ট্রিপ শস্যফলনে বৃক্ষ অথবা গুল্মকে বিস্তৃত ফালাতে বা স্ট্রিপে রোপন করা হয়। অ্যালে শস্যফলনের মতোন এ ধরণের পদ্ধতির উদ্দেশ্যও সাধারণ পাতার আকারে শস্যকে পুষ্টি সরবরাহ করা। স্ট্রিপ শস্যফলনের ক্ষেত্রে, একইসময়ে ভূমিক্ষয় ও ক্ষতিকর বায়ুপ্রবাহের হাত থেকে শস্যকে সুরক্ষা দেয়ার সাথে সাথে বৃক্ষের ভূমিকা এখানে সম্পূর্ণরূপে উৎপাদনমুখী হতে পারে, যেমন ফলফলাদি, বাদাম, ইত্যাদির যোগান দেয়া।


title: কৃষিবনবিদ্যা

text: অনেক সময় বৃক্ষ প্রাণীকুলের উপকার করে। এর সবচাইতে জনপ্রিয় উদাহরণ হচ্ছে বনচারণ বা সিলভোপাষ্চার, যেখানে গবাদিপশু, ছাগল, অথবা ভেড়া বৃক্ষের তলে জন্মানো ঘাস খেয়ে জীবনধারণ করে। উষ্ণ জলবায়ুতে যখন অপেক্ষাকৃত ঠান্ডা ও ছায়াময় পরিবেশে চরে বেড়ায়, পশুর ধকল কম হয় এবং দ্রুত ওজন আহরণ করে।


title: কৃষিবনবিদ্যা

text: অন্যান্য প্রাণীর ক্ষেত্রেও একই ধরণের ব্যবস্থা আছে। হরিণ এবং শূকর বন বাস্তুতন্ত্রে বসবাসের বা খাওয়ার সময়, বিশেষত, যখন বৃক্ষের খাদ্য সরবরাহ তাদের খাদ্যতালিকার সাথে মিলে যায়, তখন উপকার পায়। আরেক ধরণের ব্যবস্থা হল জলবনবিদ্যা বা এ্যাকুয়াফরেস্ট্রী যেখানে বৃক্ষ মাছের পুকুরকে ছায়া দেয়। অনেক ক্ষেত্রে মাছ বৃক্ষের পাতা অথবা ফল ভক্ষণ করে।


title: কৃষিবনবিদ্যা

text: সীমানা পদ্ধতির শিরোনামের অধীনে কয়েক ধরণের প্রয়োগ রয়েছে। এর মধ্যে আছে জীবন্ত বেড়া, নদীতীরবর্তী বন বা বাফার, এবং বায়ুপ্রতিরোধী গাছের সারি বা উইন্ডব্রেক।


title: কৃষিবনবিদ্যা

text: তংগিয়া একটি পদ্ধতি যা বার্মাতে উৎপত্তি হয়েছে। বাগান অথবা বৃক্ষরোপনের প্রাথমিক পর্যায়ে বৃক্ষগুলো সাধারণত ছোট আকারের হয় এবং প্রশস্ত স্থান নিয়ে ছড়িয়ে থাকে। নতুন লাগানো এসব বৃক্ষের মাঝের খালি জায়গাগুলোতে মৌসুমি শস্য ফলানোর মতো যথেষ্ট স্থান রয়ে যায়। ব্যয়বহুল আগাছাদমনের বদলে এসব অব্যবহৃত জায়গা থেকে বাড়তি উৎপাদন ও আয় সম্ভব। অধিকতর জটিল তংগিয়াতে ক্রমানুসারে শস্যৎপাদনের জন্য বৃক্ষমধ্য স্থান ব্যবহার করা হয়। যেহেতু বৃক্ষের চাঁদোয়া বাড়ার সাথে সাথে ভূমিতে আসা সূর্যালোকের পরিমাণ কমতে থাকে, শস্যগুলো আরোও ছায়াপ্রতিরোধী হয়ে উঠে। পরবর্তী পর্যায়ে যদি বৃক্ষের পাতলাকরণ করা হয় তবে তা বৃক্ষমধ্য শস্য উৎপাদনের সুযোগ আরোও বাড়িয়ে দেয়।


title: কৃষিবনবিদ্যা

text: কৃষির দীর্ঘ ইতিহাসে ট্রেলিস’র ব্যবহার তুলনামুলকভাবে নতুন। এর আগে আঙুর ও অন্যান্য লতানো শস্যকে ছাটাইকৃত বৃক্ষে বড় করা হত। লতানো শস্যের ধরণের উপর ভৌত অবলম্বনের প্রকার নির্ধারিত হয়। মাঠপর্যায়ের অধিকতর জীববৈচিত্রের মধ্য দিয়েই মূলত এর সুবিধাটা পাওয়া যায়। আগাছা, রোগবালাই, এবং ক্ষতিকারক কীটপতঙ্গের দমনই অনেক ক্ষেত্রে এর প্রাথমিক উদ্দেশ্য হয়ে থাকে।


title: কৃষিবনবিদ্যা

text: এগুলোকে আর্দ্র ক্রান্তীয় অঞ্চলে ব্যাপকভাবে পাওয়া যায় এবং বিভিন্ন নামে (বন উদ্যানপালন, বন খামারকরণ, ক্রান্তীয় বসত বাগান, এবং যেখানে স্বল্প উচচতার বৃক্ষ অথবা গুল্ম জন্মে- গুল্ম বাগান) এরা পরিচিত । একটা জটিল, বৃক্ষের অসজ্জিত মিশ্রণ, গুল্ম, কাষ্ঠলতা বা ভাইন, এবং মৌসুমি শস্যের মাধ্যমে এই পদ্ধতি তাদের উচ্চ মাত্রার জীববৈচিত্রের দ্বারা একটি বন বাস্তুতন্ত্রের পরিবেশগত গতিময়তা অর্জন করে। আভ্যন্তরীন বাস্তুসংস্থানের কারণে তারা ক্ষতিকর কীটপতঙ্গ, উদ্ভিদ রোগ, খরা, এবং বায়ুর ক্ষতির প্রতি কম সংবেদনশীল হয়। যদিও এরা উচ্চফলনশীল হতে পারে, এরূপ জটিল তন্ত্র থেকে হরেক রকমের ফলাফল পাওয়া সম্ভব। যখন এক ধরণের শস্য বা উৎপাদের প্রয়োজন হয়, তখন অন্যান্য উৎপাদগুলো কাজে লাগানো হয়না।


title: গ্যালিফর্মিস

text: গ্যালিফর্মিস (Galliformes) বড় আকারের ভারী ভূচর পাখিদের একটি বর্গ। মুরগি, টার্কি, মথুরা, তিতির, বাতাই, বটেরা, ময়ূর প্রভৃতি পাখিরা এ বর্গের অন্তর্ভুক্ত। গ্যালিফর্মিস নামটি ল্যাটিন "গ্যালাস" থেকে এসেছে যার অর্থ মুরগি। এ বর্গের একটা বড় অংশ শিকারযোগ্য পাখি। প্রায় ২৯০ প্রজাতির পাখি এ বর্গের অন্তর্ভুক্ত, যার মধ্যে দুই-একটি মরু ও মেরু অঞ্চল বাদে প্রায় সমগ্র পৃথিবীতেই দেখা যায়। দ্বীপসমূহে এদের কমই দেখা যায়, বিশেষ করে মহাসাগরীয় দ্বীপগুলোতে এরা প্রায় নেই বললেই চলে। যদিও কিছু কিছু দ্বীপে এদের দেখা যায়, তাও মানুষের মাধ্যমে অবমুক্ত করা হয়েছে। বহু প্রজাতিকে গৃহপালিত পাখি হিসেবে মানুষ বহুকাল আগে থেকে লালন-পালন করে আসছে।


title: গ্যালিফর্মিস

text: মোট পাঁচটি গোত্র নিয়ে এ বর্গটি গঠিত। গোত্রগুলো হল:বাস্তুতন্ত্রে এ বর্গের পাখিরা অত্যন্ত গুরুত্বপূর্ণ ভূমিকা রাখে। বীজের বিস্তার আর পোকামাকড় দমনে এদের গুরুত্ব অপরিসীম। এদের মাংস আর ডিম মানুষের প্রোটিনের অভাব পুরনে বিরাট ভূমিকা রাখে। এছাড়া এদের শিকার করা পূর্ব-পশ্চিম সবখানেই একটি জনপ্রিয় বিনোদন। অনেক প্রজাতিই বেশ দ্রুত দৌড়াতে সক্ষম আর অধিকাংশ সময়ে শত্রুর তাড়া খেলে উড়ে না যেয়ে দৌড়ে পালানোর চেষ্টা করে। তাই বলে এমন নয় যে এরা উড়তে পারে না। তবে একেবারে বিপদে না পড়লে এরা সচরাচর ওড়ে না। বেশিরভাগ প্রজাতির পুরুষেরা স্ত্রীদের তুলনায় বেশ রঙচঙে আর সুন্দর পালকে শোভিত। প্রজনন মৌসুমে পুরুষরা নেচেকুঁদে, নানা অঙ্গভঙ্গী করে আর ডাক ছেড়ে স্ত্রীর মনোরঞ্জনের চেষ্টা করে। এরা পরিযায়ী স্বভাবের নয়।


title: দ্য লীগ অফ এক্সট্রাঅর্ডিনারি জেন্টলম্যান

text: দ্য লীগ অফ এক্সট্রাঅর্ডিনারি জেন্টলমেন ২০০৩ সালে মুক্তিপ্রাপ্ত আমেরিকান সুপারহিরো চলচ্চিত্র যার চরিত্রগুলো নেওয়া হয়েছে অ্যালেন মুর লিখিত একই নামের কমিক বই থেকে। অ্যালেন মুর এর বই থেকে তৈরি অন্য চলচ্চিত্রগলো হল, ওয়াচম্যান, ভী ফর ভেনডেটা এবং ফ্রম হেল। এই চলচ্চিত্রটি ২০তম সেঞ্চুরি ফক্স কর্তৃক পরিবেশিত ও ১১ই জুলাই ২০০৩ সালে যুক্তরাষ্ট্রে মুক্তি পেয়েছিল। চলচ্চিত্রটি পরিচালনা করেন স্টিফেন নরিংটন এবং অভিনয় করেন শ্যান কনেরি, নাসিরুদ্দিন শাহ্, পিটা উইলসন, টনি কারেন, স্টুয়ার্ট টাউনসেন্ড, শ্যান ওয়েস্ট, জেসন ফ্লেমিং ও রিচার্ড রক্সবার্গ। চলচ্চিত্রটি বক্স অফিসে বিশ্বব্যাপী $১৭৯,২৬৫,২০৪ ডলার, ভাড়া থেকে $৪৮,৬৪০,০০০ ডলার ও ডিভিডি বিক্রি করে ২০০৩ সালে $৩৬,৪০০,০০ ডলার আয় করে।


title: ইব্রাহীম আফেলায়

text: ইব্রাহীম আফেলায় (, ; জন্ম ২ এপ্রিল ১৯৮৬) একজন পেশাদার ডাচ ফুটবলার যিনি ইংলিশ প্রিমিয়ার লিগ এর দল স্টোক সিটিতে একজন অ্যাটাকিং মিডফিল্ডার বা উইঙ্গার হিসেবে খেলেন। তাকে একজন ক্ষমতাবান এবং গতিশীল খেলোয়াড় হিসেবে মনে করা হয়।


title: ইব্রাহীম আফেলায়

text: তিনি ডাচ জাতীয় যুব দলের হয়ে খেলেছেন এবং বর্তমানে সিনিয়র জাতীয় দলের সদস্য। তিনি ডাচ জাতীয় দলের হয়ে উয়েফা ইউরো ২০০৮ এবং ২০১০ ফিফা বিশ্বকাপে অংশগ্রহন করেছেন।


title: ইব্রাহীম আফেলায়

text: তিনি "পিএসভি আইন্দোফেনে" খেলেছেন এবং অধিনায়কের দায়িত্ব পালন করেছেন। সে সময় তিনি চারটি জাতীয় শিরোপা অর্জন করেন এবং ২০০৭ সালে নেদারল্যান্ডসের সেরা যুব খেলোয়াড় নির্বাচিত হন।


title: দামেস্ক প্রটোকল

text: দামেস্ক প্রটোকল মূলত একটি নথি। ফয়সাল বিন হুসাইন ১৯১৪ সালে কনস্টান্টিনোপলে তুর্কি কর্মকর্তাদের সাথে আলোচনাকালে দামেস্ক আসলে আরব গোপন সংগঠন আল-ফাতাত ও আল-আহাদ এটি তাকে হস্তান্তর করে। এই গোপন সংগঠনগুলো ঘোষণা করে যে যদি দাবি সম্বলিত নথিটি ব্রিটিশদের কাছে হস্তান্তর করা হয় তবে তারা ফয়সালের পিতা হুসাইন বিন আলীকে উসমানীয় সাম্রাজ্যের বিরুদ্ধে বিদ্রোহে সমর্থন দেবে। পশ্চিম এশিয়াকে বেষ্টন করে রাখা মধ্যপ্রাচ্যে একটি স্বাধীন আরব রাষ্ট্রের সীমানা নির্ধারিত করে তৈরীকৃত এই দাবিগুলো হুসাইন-ম্যাকমোহন চুক্তির ভিত্তি হয়ে উঠে।


title: দামেস্ক প্রটোকল

text: আর. জন ও এস. হাডাউয়ির প্যালেস্টাইন ডায়েরী, পৃষ্ঠা ৩০-৩১ মতে দামেস্ক প্রটোকলে উল্লেখ ছিলঃ"The recognition by Great Britain of the independence of the Arab countries lying within the following frontiers: North: The Line Mersin_Adana to parallel 37N. and thence along the line Birejek-Urga-Mardin-Kidiat-Jazirat (Ibn 'Unear)-Amadia to the Persian frontier; East: The Persian frontier down to the Persian Gulf; South: The Indian Ocean (with the exclusion of Aden, whose status was to be maintained). West: The Red Sea and the Mediterranean Sea back to Mersin. The abolition of all exceptional privileges granted to foreigners under the capitulations. The conclusion of a defensive alliance between Great Britain and the future independent Arab State. The grant of economic preference to Great Britain.".


title: দামেস্ক প্রটোকল

text:
১৯১৪ সালের ৫ ফেব্রুয়ারি আবদুল্লাহ মিশর ও সুদানের ব্রিটিশ গভর্নর জেনারেল হার্বার্ট কিচনারের সাথে কায়রোতে সাক্ষাৎ করেন। হেজাজের বিরুদ্ধে তুর্কিদের পদক্ষেপে ব্রিটিশদের উপর হুসাইন বিন আলী নির্ভর করতে পারবেন কিনা তা তিনি জানতে চান। এসময় কিচনার কোনো সম্মতি প্রদান করেননি। কিন্তু দুই মাস পর আবদুল্লাহ কিচনারের প্রাচ্যবিষয়ক সচিব স্যার রোনাল্ড স্টর্সের সাথে সাক্ষাৎ করেন। এসময় উসমানীয় আগ্রাসনের বিরুদ্ধে গ্রেট ব্রিটেন আরবদেরকে সাহায্য করবে এই বিষয়ে নিশ্চিত করা হয়।
প্রথম বিশ্বযুদ্ধ শুরু হওয়ার পর ১৯১৪ সালের আগস্টে ব্রিটিশরা তুর্কিদের প্রতিরোধের বিষয়ে পূর্বমত থেকে ফিরে আসে। তুর্কিরা যদি জার্মানির পক্ষে যুদ্ধে যোগ দেয় তবে আরবরা ব্রিটিশদেরকে সমর্থন করবে কিনা তা জানতে চেয়ে কিচনার আবদুল্লাহর কাছে বার্তা পাঠান। কিচনার এসময় যুদ্ধ সচিবের দায়িত্ব পালন করছিলেন। তুর্কিদের বিরুদ্ধে আরবদের সাহায্য করলে আরবরা ব্রিটিশদের সাহায্য করবে এই মর্মে আবদুল্লাহ উত্তর দেন।


title: দামেস্ক প্রটোকল

text: অক্টোবরে কিচনারে প্রতিউত্তরের সময় তুর্কিরা জার্মানির সাথে যোগ দেয়।


title: দামেস্ক প্রটোকল

text: কিচনার এসময় বলেন যে আমির ও ‘আরব জাতি’ যদি ব্রিটেনকে যুদ্ধে সমর্থন দেয় তবে ব্রিটিশরা একটি স্বাধীন আমিরাত ও আরবদেরকে সমর্থন দেবে এবং বহিঃশক্তির আগ্রাসনের সময় আরবদের সাহায্য করবে। এরপর কিচনার নিজ দায়িত্বে কিছু কথা বলেন যা পরবর্তীতে লন্ডন ও মধ্যপ্রাচ্যে আসন্ন দিনগুলোতে বিরোধের জন্ম দেয়। তিনি বলেন যে মক্কা অথবা মদীনায় প্রকৃত আরবদের খিলাফতের দায়িত্ব নেওয়া উচিত এবং বর্তমান অবস্থা থেকে উত্তরণ করতে পারে এমন উত্তম কিছু ঈশ্বর কাছ থেকে আসতে পারে।


title: দামেস্ক প্রটোকল

text: এর উত্তরে হুসাইন খিলাফতের কথা উল্লেখ করেননি। কিন্তু তিনি বলেন যে ইসলামে তার অবস্থানের কারণে তুর্কিদের সাথে সম্পর্কচ্ছেদ করতে পারেন।


title: দামেস্ক প্রটোকল

text: ১৯১৪ সালের ১১ নভেম্বর তুর্কিরা ত্রিশক্তির বিরুদ্ধে জিহাদ ঘোষণা করে এবং আরব নেতা হুসাইন বিন আলীকে নিজের বাহিনী নিয়ে সাহায্য করার জন্য সাহায্য করার জন্য আহ্বান জানায়।


title: দামেস্ক প্রটোকল

text: এই ঘোষণার পর আরব গোপন সংগঠন আল-ফাতাত ও আল-আহাদের প্রতিনিধিরা হুসাইন বিন আলীর সাথে সাক্ষাতের জন্য ১৯১৫ সালের জানুয়ারিতে মক্কায় আসেন। উসমানীয়দের বিরুদ্ধে বিদ্রোহে নেতৃত্ব গ্রহণ করার জন্য তারা তাকে প্রভাবিত করে। এসময় তার জ্যেষ্ঠ পুত্র আলী বিন হুসাইন তার স্থলে শরিফি পরিবারের মোতালিব শাখার প্রধান আলি হায়দারকে মক্কার শরিফ হিসেবে বসানোর তুর্কি পরিকল্পনা জানতে পারেন। হুসাইন তার পুত্র ফয়সালকে কনস্টান্টিনোপলে গিয়ে উজিরে আজমের সাথে সাক্ষাৎ করার আদেশ দেন। সেই সাথে দামেস্কে গোপন সংগঠনের নেতাদের সাথে সাক্ষাৎ করে বিদ্রোহের সম্ভাব্যতা যাচাইয়ের জন্য বলেন। ২৬ মার্চ তিনি তাদের সাথে মিলিত হন। মাসব্যপী আলোচনার পর ফয়সাল বিদ্রোহের ব্যাপারে নেতিবাচক ধারণা পোষণ করেন এবং বৃহৎ কোনো শক্তির সাহায্য ছাড়া বিদ্রোহ সফল হবে না বলে সিদ্ধান্তে উপনীত হন। এপ্রিলে কনস্টান্টিনোপল পৌছান। তিনি দেখেন যে তুর্কিরা আরবদের কর্তৃক জিহাদ ঘোষণাকে গুরুত্বপূর্ণ হিসেবে দেখছে তখন ফয়সাল হেজাজে তার পরিবারের অবস্থান নিয়ে উদ্বিগ্ন হয়ে উঠেন।


title: দামেস্ক প্রটোকল

text: ফিরতি পথে ফয়সাল আল-ফাতাত ও আল-আহাদের সাথে আলোচনা পুনরায় শুরু করার জন্য দামেস্ক আসেন। এ ভ্রমণের সময় ফয়সালকে ‘দামেস্ক প্রটোকল’ বলে পরিচিতি প্রাপ্ত নথিটি হস্তান্তর করা হয়। এতে ঘোষণা করা হয় যে তুরস্কের দক্ষিণ সীমান্তে ৩৭তম উত্তর অক্ষরেখা থেকে শুরু করে পূর্বে পারস্য ও পারস্য উপসাগর, পশ্চিমে ভূমধ্যসাগর ও দক্ষিণে আরব সাগর দ্বারা আবদ্ধ একটি স্বাধীন আরব রাষ্ট্রের ব্যাপারে ব্রিটেন সম্মত হলে আরবরা ব্রিটিশদের মিত্রতায় বিদ্রোহ করবে।


title: দামেস্ক প্রটোকল

text: ১৯১৫ সালের জুনে হুসাইন ও তার পুত্রদের মধ্যে আলোচনা অনুষ্ঠিত হয়। এতে ফয়সাল সতর্ক থাকার পরামর্শ দেন, আলী বিদ্রোহের বিরোধিতা করেন এবং আবদুল্লাহ কাজে নেমে পড়ার পক্ষে মত দেন। শরিফ হুসাইন বিদ্রোহ শুরুর জন্য ১৯১৬ সালের জুন মাসকে সাময়িক তারিখ হিসেবে নির্দিষ্ট করেন। তিনি মিশরে ব্রিটিশ হাই কমিশনার স্যার হেনরি ম্যাকমাহনের সাথে হুসাইন-ম্যাকমাহন চুক্তির মাধ্যমে আলোচনা শুরু করেন।


title: পাহাড়ি তরুণাস্থি কাছিম

text: পাহাড়ি তরুণাস্থি কাছিম (বৈজ্ঞানিক নাম: "Amyda cartilaginea") Trionychidae (ট্রায়োনিকিডি) গোত্র বা পরিবারের অন্তর্গত "Amyda" (অ্যামিডা) গণের অন্তর্গত এক প্রজাতির নরম খোলের মাঝারি আকারের কাছিম। এর ইংরেজি নাম Asiatic Softshell Turtle। ১৭৭০ খ্রিস্টাব্দে পিটের বোদ্যারত এ প্রজাতির প্রথম বৈজ্ঞানিক নামকরণ করেন "Testudo cartilaginea"। স্বভাবে এটি নিশাচর। বিগত কয়েক দশক ধরে এদের সংখ্যা ক্রমেই আশঙ্কাজনক হারে কমছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।


title: পাহাড়ি তরুণাস্থি কাছিম

text: পাহাড়ি তরুণাস্থি কাছিম ভারতের মিজোরাম ও মায়ানমার থেকে শুরু করে থাইল্যান্ড, কম্বোডিয়া, লাওস, ভিয়েতনাম, মালয়েশিয়া, ইন্দোনেশিয়া (সুমাত্রা, জাভা ও বোর্নিও), সিঙ্গাপুর ও ব্রুনাই পর্যন্ত বিস্তৃত। ২০১১ সালের নভেম্বর মাসে বাংলাদেশের বান্দরবান জেলার রেমাক্রি খালে প্রথমবারের মত এটির সন্ধান পাওয়া যায়।


title: পাহাড়ি তরুণাস্থি কাছিম

text: বাংলাদেশের মিঠাপানিজাত ধুম কচ্ছপ এবং কালুয়া কচ্ছপের মতো দেখতে হলেও পাহাড়ি তরুণাস্থি কাছিম আকারে বেশ ছোট ও চ্যাপ্টা আকৃতির। এর দৈর্ঘ্য সর্বোচ্চ ৮৩ সেন্টিমিটার। খোলসের ওপরের অংশের সামনের প্রান্তে অবস্থিত এক সারি গোলাকার গুটিকা (টিউবারকল) এবং সরু ও লম্বা নাক দেখে সহজেই অন্য সব কাছিম প্রজাতি থেকে একে আলাদা করে চেনা সম্ভব। পাহাড়ি তরুণাস্থি কাছিমের ওপরের অংশ ধূসর থেকে জলপাই রং হয়ে থাকে; নিচের অংশ সাদা অথবা হালকা ধূসর হয়ে থাকে। কম বয়সী কাছিমের ওপরের অংশে অনেক কালো ও হলদে ফোটা এবং উঁচু উঁচু লম্বাটে দাগ থাকে। এই দাগ কালক্রমে ধীরে ধীরে খোলসের ওপরের ত্বকের সঙ্গে মিশে যায়। পুরুষ কাছিমের খোলকের নিচের অংশ সাদা, স্ত্রী কাছিমের ধূসর।


title: পাহাড়ি তরুণাস্থি কাছিম

text: পাহাড়ি তরুণাস্থি কাছিমের প্রধান খাদ্য পাহাড়ি নদী ও জলাশয়ের মাছ, ব্যাঙ, ব্যাঙাচি, চিংড়ি ও বিভিন্ন প্রকার জলজ পোকামাকড়। এরা নদী বা জলাশয়ের ধারে গর্ত খুঁড়ে বছরে তিন-চারবার ডিম পাড়ে। ডিমের সংখ্যা ৫ থেকে ৩০টি। ডিম ফুটে বাচ্চা বের হতে সময় লাগে ১৩০ দিনে থেকে১৪০ দিন পর্যন্ত অর্থাৎ ৪ থেকে ৫ মাস।


title: ডেনড্রোলজি

text: ডেনড্রোলজি (, "dendron", "বৃক্ষ"; এবং , "-logia", "বিজ্ঞান" অথবা "অধ্যয়ন") অথবা জাইলোলজি (, "ksulon", "কাঠ") হল কাষ্ঠল উদ্ভিদের (বৃক্ষ, গুল্ম, এবং কাষ্ঠলতা) বিজ্ঞান ও অধ্যয়ন। উদ্ভিদ শ্রেণিবিন্যাসবিদ্যা ও ডেনড্রোলজির মধ্যে তেমন কোনো স্পষ্ট পার্থক্য নেই। তথাপি, কাষ্ঠল উদ্ভিদ কেবল বিভিন্ন উদ্ভিদ গোত্রের অন্তর্ভুক্ত নয়, এসব গোত্র আবার কাষ্ঠল এবং অকাষ্ঠল, উভয় সদস্য নিয়ে গঠিত হতে পারে। কিছু গোত্র খুবই অল্প সংখ্যক কাষ্ঠল প্রজাতি নিয়ে গঠিত। এই ব্যাপারটি ডেনড্রোলজিসম্পর্কিত দৃষ্টিকোণের কার্যকারিতাকে দারুণভাবে সীমাবদ্ধ করে দেয়। ডেনড্রোলজি মূলত বনবিদ্যা বা উদ্ভিদবিদ্যার একটি শাখা যেখানে বৃক্ষ ও অন্যান্য কাষ্ঠল উদ্ভিদের শ্রেণিবিন্যাস, নামকরণ, সনাক্তকরণ, ও বিস্তার নিয়ে অধ্যয়ন করা হয়।


title: ডেনড্রোলজি

text: ডেনড্রোলজির যে অংশ ক্রান্তীয় অঞ্চলের বিষয়বস্তু নিয়ে আলোচনা করে তাকে ক্রান্তীয় ডেনড্রোলজি বলা যেতে পারে। ক্রান্তীয় ডেনড্রোলজি অধ্যয়নের পাঁচটি প্রধান উদ্দেশ্য রয়েছে। যেমনঃ বৃক্ষের নামকরণ, শ্রেণিবিন্যাস, সনাক্তকরণ, বিস্তার, এবং গুরুত্বপূর্ণ বনজ বৃক্ষ।


title: ডেনড্রোলজি

text: ডেনড্রোলজিকে প্রায়সই উদ্ভিদবিদ্যার সাথে গুলিয়ে ফেলা হয়। কিন্তু, উদ্ভিদবিদ্যায় যেখানে সব ধরণের সাধারণ উদ্ভিদের অধ্যয়ন করা হয়, সেখানে ডেনড্রোলজি কেবল কাষ্ঠল উদ্ভিদ নিয়ে অধ্যয়ন করে। ডেনড্রোলজিকে উদ্ভিদবিদ্যার একটি উপশ্রেণিবিভাগ হিসেবে বিবেচনা করা যায় যা কাষ্ঠল উদ্ভিদের জন্য বিশেষায়িত।


title: এশিয়ান বয়েজ

text: এশিয়ান বয়েজ বা এবিজেড () একটি এশিয়ান-আমেরিকান স্ট্রিট গ্যাং। ১৯৭০-এর দশকে মার্ভিন “সাই বয়” ম্যারকাদু এই গ্যাংটি প্রতিষ্ঠা করেন। এশিয়ান বয়েজের সদস্যরা মূলত ভিয়েতনাম, কম্বোডিয়া বা লাওসীয় বংশদ্ভূত।


title: এশিয়ান বয়েজ

text: ১৯৯৭ সালের আগস্টে এশিয়ান বয়েজ ভ্যান নায়েস গ্যাং-এর নেতা সুথি ম্যানকে গ্রেফতার করা হয়। তাকে নম পেন, কম্বোডিয়া থেকে গ্রেফতার করা হয় এবং আমেরিকায় ফিরিয়ে আনা হয়। উল্লেখ্য তিনি জানুয়ারিতে যুক্তরাষ্ট্র থেকে পালিয়ে গিয়েছিলেন। ১৯৯৫ সালে লস অ্যাঞ্জেলস এর সান ফেরনাদো ভ্যালীতে পাঁচটি গ্যাং সম্পর্কিত হত্যায় তাকে অভিযুক্ত করা হয়। ১৯৯৮ সালের ২০ সেপ্টেম্বর এশিয়ান বয়েজের সাতজন সদস্যকে গ্রেফতার করা হয় ও তাদের বিরুদ্ধে সাতটি হত্যা, ১৮টি হত্যা চেষ্টা ও পাঁচটি হত্যার প্ররোচনার অভিযোগ আনা হয় যা ভ্যান নায়েসে ১৯৯৫ সালে সংগঠিত হয়েছিল।


title: এশিয়ান বয়েজ

text: নিউইয়র্কে ২০০৭ সালের জানুয়ারিতে গ্যাং-এর তিন জন সদস্যের বিরুদ্ধে স্যাং ভু নামে ১৫ বছরের একজন বালককে পিটিয়ে হত্যার অভিযোগ গঠন করা হয়।


title: ভভিনাম

text: ভভিনাম (, ভিয়েতনাম মার্শাল আর্টস) একটি ভিয়েতনামী মার্শাল আর্ট।


title: ভভিনাম

text: হলুদ ভভিনাম লোগো একটি আয়তক্ষেত্র এবং একটি বৃত্ত থেকে গঠিত, শীর্ষে কৌণিক, নিচে বৃত্ত। এই ফর্মটি শক্ত এবং নরম এর পরিপূর্ণতা, সত্য, ভাল এবং সুন্দরকে প্রতিকায়িত করে।


title: ভভিনাম

text: ১৯৩৮-১৯৬৪ সাল পর্যন্ত, কোন অফিসিয়াল ইউনিফর্ম ছিল না। ১৯৬৪ সালে, মাস্টাররা প্রথম কাউন্সিল সংকেত লিপিবদ্ধ করে। নীল রঙ ইউনিফর্মের জন্য অফিসিয়াল রঙ হিসেবে গৃহীত হয়


title: একবর্ষজীবি

text: যেসব উদ্ভিদ এক বছরের মধ্যে অঙ্কুরোদগম, বৃদ্ধি এবং ফল ধারণ করার পর মারা যায় তাদেরকে একবর্ষজীবি উদ্ভিদ বলা হয়। অনেক ফসলী উদ্ভিদ আছে যারা একবর্ষজীবি অথবা যাদের চাষাবাদ করা হয় একবর্ষজীবি হিসেবে। প্রায় সকল খাদ্য শষ্যই একবর্ষজীবি। চাষাবাদের সুবিধার জন্য কিছু কিছু দ্বীবর্ষজীবি এবং বহুবর্ষজীবি উদ্ভিদের চাষাবাদ করা হয় একবর্ষজীবি হিসেবে। বিশেষ করে যখন দ্বীবর্ষজীবি অথবা বহুবর্ষজীবি উদ্ভিদটি স্থানীয় জলবায়ুর সকল ঋতুতে জীবন ধারনে সক্ষম নয়। উদাহরণ হল গাজর, দ্বীবর্ষজীবি হলেও যার চাষাবাদ করা হয় একবর্ষজীবি হিসেবে এবং টমেটো, বহুবর্ষজীবি হলেও যার চাষাবাদ হয় সাধারনত একবর্ষজীবি হিসেবে।


title: বেগুনি কালেম

text: বেগুনি কালেম (বৈজ্ঞানিক নাম: "Porphyrio porphyrio") Rallidae (রেলিডি) গোত্র বা পরিবারের অন্তর্গত "Porphyrio" (পরফিরিও) গণের অন্তর্গত এক প্রজাতির কালচে-বেগুনি রঙের জলচর পাখি। বাংলায় এর অনেকগুলো নাম: কালিম, কায়িম, কায়েম, সুন্দরী পাখি (হাওর অঞ্চলে), কাম পাখি ইত্যাদি। নিউজিল্যান্ডে এর নাম পুকেকো। বেগুনি কালেমের বৈজ্ঞানিক নামের অর্থও "বেগুনি কালেম" (লাতিন: "Porphyrio" = বেগুনি কালেম)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়া, ওশেনিয়া, আফ্রিকা আর ইউরোপের বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৮৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: বেগুনি কালেম

text: বেগুনি কালেম মুরগির আকারের বেগুনি রঙের একটি পাখি। এর দৈর্ঘ্য কমবেশি ৪৫ সেমি, ডানা ২৬ সেমি, ঠোঁট ৪.৫ সেমি, পা ৯ সেমি, লেজ ১০ সেমি ও ওজন ৬৫০ গ্রাম।


title: বেগুনি কালেম

text: এর মাথা ফিকে, ডানা সবুজ দীপ্তিময়। লেজের অংশ কালো পালকে ঢাকা। লেজতল-ঢাকনি সাদা। এছাড়া দেহের সর্বত্র রঙ নীলচে বেগুনি। ঠোঁটের গোড়া থেকে পেছন পর্যন্ত লাল বর্ম বা মুকুট রয়েছে। সাধারণত স্ত্রী পাখির বর্ম পুরুষ পাখির বর্ম থেকে ছোট হয়। স্ত্রী ও পুরুষ উভয়েরই চোখ রক্ত-লাল। ঠোঁট টকটকে লাল, ঠোঁটের আগা ফিকে। পা দীর্ঘ, শক্ত ও লাল। পায়ের সন্ধি বাদামি। অপ্রাপ্তবয়স্ক পাখির দেহ অনুজ্জ্বল; গলা ফিকে। মুখ, ঘাড়ের উপরিভাগ ও বুকে ধূসর আমেজ থাকে। ঠোঁট, পা ও পায়ের পাতা অনুজ্জ্বল লাল।


title: বেগুনি কালেম

text: শ্রেণীবিন্যাসবিদ্যার জনক ক্যারোলাস লিনিয়াস ১৭৫৮ সালে সর্বপ্রথম বেগুনি কালেমের দ্বিপদ নামকরণ করেন "Fulica Porphyrio"। এ প্রজাতিটিকে নিউজিল্যান্ডের তাকাহে ও বিলুপ্ত পাখি লর্ড হিউর কালেমের পূর্বপুরুষ গণ্য করা হয়। এসব পাখির সাবেক আবাসস্থল নিউজিল্যান্ড আর নিউ ক্যালিডোনিয়ায় প্রজাতিটি খুব সহজে খাপ খাইয়ে নিয়েছে আর স্বাভাবিক বংশবৃদ্ধি করছে। প্রজাতিটির সর্বমোট ১৩টি উপপ্রজাতির সন্ধান পাওয়া গেছে। উপপ্রজাতিগুলো হল:অনেকসময় "madagascariensis", "pulverulentus" ও "poliocephalus" উপপ্রজাতি তিনটিকে আলাদা প্রজাতি হিসেবে গণ্য করা হয়। "melanotus" আর "bellus"-এরও আলাদা প্রজাতি হওয়ার সম্ভাবনা রয়েছে।


title: বেগুনি কালেম

text: বেগুনি কালেম হাওর, বিল, নলবন ও তৃণপূর্ণ স্রোতহীন জলাভূমিতে বিচরণ করে। যেসব জায়গায় ভাসমান বা অর্ধভাসমান পানা, গুল্ম , লতা, শাপলা ইত্যাদি প্রচুর পরিমাণে রয়েছে সেসব জলাশয় এদের পছন্দের বিচরণস্থল। এছাড়াও লোনা পানির জলাশয়, কাদাভূমি, ধানক্ষেত, বনের ধারে ও মৌসুমী জলাশয়গুলোতেও এরা বিচরণ করতে পারে।


title: বেগুনি কালেম

text: বেগুনি কালেম আবাসিক, পরিযায়ী অথবা খাদ্য থাকা সাপেক্ষে আংশিক পরিযায়ী স্বভাবের। এছাড়া বাসস্থান শুকিয়ে গেলেও এরা আংশিক পরিযান করে। সাধারণত ১০-১০০টির দলে দেখা যায়। তবে প্রজনন মৌসুমে জোড়ায় জোড়ায় অথবা ছোট দলে বিচরণ করে। এসব দলে বেশ কয়েকটি প্রজননক্ষম পুরুষ ও স্ত্রী সদস্য থাকে। এসব দলে অপ্রাপ্তবয়স্ক কালেমও থাকতে পারে। ভোরে ও সন্ধ্যায় এদের ডাকাডাকি ও গতিবিধি বেড়ে যায়। অন্যসব জলচর পাখির (যেমন, পাতি কুট) পাখির সাথে মিলে এরা খাবার খুঁজে বেড়ায়। এরা উড়তে পছন্দ করে না, তবে উড়ে অনেকদূর পর্যন্ত যেতে সক্ষম। এরা খুব ভাল সাঁতারু। এদের পা লিপ্তপদ না হলেও এরা সেই তুলনায় চমৎকার সাঁতার কাটতে পারে।


title: বেগুনি কালেম

text:
বেগুনি কালেমের খাদ্যতালিকার বড় অংশ জুড়ে রয়েছে জলজ উদ্ভিদ। এর প্রধান খাদ্য বীজ, শস্যদানা, কচি ঘাস, কচি পাতা, তৃণমূল, কচি জলজ উদ্ভিদ ও তার নরম কাণ্ড, শাপলা ইত্যাদি। এছাড়া এরা জলজ পোকামাকড় ও পোকামাকড়ের লার্ভা, মাকড়শা, কেঁচো, জোঁক, শামুক, চিংড়ি, ব্যাঙ, ব্যাঙাচি, ছোট মাছ, মাছের ডিম ইত্যাদি খায়। জলজ সাপ, গিরগিটি, ছোট পাখি, পাখির ছানা, ডিম, মৃত দেহাবশেষ ইত্যাদি খাওয়ার কথাও জানা যায়।
খাবার খাওয়ার সময় এরা লেজের নিচে সাদা অংশ প্রদর্শন করে এবং ডাকে:"চাক-চাক"।


title: মিমি চক্রবর্তী

text: মিমি চক্রবর্তী (জন্মঃ ১১ ফেব্রুয়ারি ১৯৮৯) হলেন একজন ভারতীয় বাংলা চলচ্চিত্র ও টেলিভিশন অভিনেত্রী। "গানের ওপারে" ধারাবাহিকের 'পুপে' চরিত্রের মাধ্যমে সবার চোখে আসেন।


title: মিমি চক্রবর্তী

text: মিমি চলচ্চিত্রে অভিনয় করার পূর্বে একজন মডেল ছিলেন। তিনি ফেমিনা মিস্ ইন্ডিয়াতে অংশগ্রহন করেন। তার অভিনয়ের শুরু "চ্যাম্পিয়ন" ছবিতে, যদিও সে এই চলচ্চিত্রে গৌণ ভূমিকায় অভিনয় করে। তার ২য় আবির্ভাব "গানের ওপারে" ধারাবাহিকে। এই ধারাবাহিকের খ্যাতি তাকে আলোয় এনে দেয়। "গানের ওপারে"র চিত্রনাট্য লেখে বিখ্যাত চলচ্চিত্রকার "ঋতুপর্ণ ঘোষ"। রবীন্দ্রনাথ ঠাকুরের ১৫০তম জন্মবার্ষিকী উপলক্ষে এ ধারাবাহিক নির্মিত হয়। এই ধারাবাহিকে আরো অনেক বিখ্যাত ব্যক্তি অভিনয় করেন।


title: মিমি চক্রবর্তী

text: ৭ই ডিসেম্বর, ২০১২ তারিখে মুক্তিপ্রাপ্ত বাপি বাড়ি যা চলচ্চিত্রের মাধ্যমে তার অভিনয়ের যাত্রা শুরু।


title: মিমি চক্রবর্তী

text: "গানের ওপারে" মূলত দুই শিল্পীঃ বোহেমিয়ান গোরা ও পুপের রবীন্দ্রনাথের গানের প্রতি ভালবাসা ও নানা বিষয় নিয়ে তৈরি হয়। প্রসেনজিত চট্টোপাধ্যায়ের প্রোডাকশনস্ হাউজ আইডিয়াস ক্রিয়েশনস্ -এর প্রযোজনায় নির্মিত এ ধারাবাহিক প্রচারিত হয় স্টার জলসায়। এই কাজে পশ্চিম বাংলার চলচ্চিত্র শিল্পের অনেকেই যুক্ত ছিলেন।


title: মিমি চক্রবর্তী

text: মিমি 'পুপে' চরিত্রে অভিনয় করেন। এ ধারাবাহিকে তাকে বিভিন্ন রবীন্দ্রসংগীত গাইতে দেখা যায়। বিভিন্ন স্থানে তার অভিনয় সত্যিই চমৎকার ছিল এবং সকলের প্রশংসাও অর্জন করে।


title: মিমি চক্রবর্তী

text: "বাপি বাড়ি যা" চলচ্চিত্রে মিমি 'দোলা' চরিত্রে অভিনয় করেন। আইডিয়াস ক্রিয়েশনস্ - ও শ্রী ভেঙ্কটেশ ফিল্মস এর প্রযোজনায় নির্মিত এ চলচ্চিত্র মিমির বিপরীতে ছিলেন সব্যসাচী চক্রবর্তী-এর ছেলে অর্জুন চক্রবর্তী। অর্জুন এই চলচ্চিত্রের মুখ্য অভিনেতা (বাপি) ছিলেন। অর্জুন "গানের ওপারে"তেও অভিনয় করেছিলেন।


title: মিমি চক্রবর্তী

text: "বোঝেনা সে বোঝেনা" চলচ্চিত্র দুটি ভিন্ন জীবনের গল্পকে এক করে করা হয়েছে। এই ছবিতে মিমি ছাড়াও আরো অভিনয় করেছেনঃ সোহম চক্রবর্তী, আবীর চট্টোপাধ্যায়, পায়েল সরকার। মিমির বিপরীতে সোহম চক্রবর্তী অভিনয় করেন। শ্রী ভেঙ্কটেশ ফিল্মস-এর ব্যানারে নির্মিত এই ছবি পরিচালনা করেন রাজ চক্রবর্তী। ডিসেম্বর, ২০১২ সালে এই ছবি মুক্তি পায়। এই ছবি অত্যন্ত বিখ্যাত হয়।


title: মিমি চক্রবর্তী

text: আগস্ট, ২০১৩ সালে মুক্তি পেয়েছিল শ্রী ভেঙ্কটেশ ফিল্মস-এর ব্যানারে নির্মিত ও রাজ চক্রবর্তীর পরিচালনায় প্রলয়। এই ছবিতে আরো অভিনয় করেছেন পরমব্রত চট্টোপাধ্যায়, শাশ্বত চট্টোপাধ্যায় ও পরাণ বন্দ্যোপাধ্যায়। সত্যি কাহিনীর ওপর নির্মিত এ চলচ্চিত্র প্রশংসিত ও বিখ্যাত হয়।


title: মিমি চক্রবর্তী

text: এরপরে ২০১৪ সালের জানুয়ারিতে মুক্তিপ্রাপ্ত "বাঙালী বাবু ইংলিশ মেম" চলচ্চিত্রে অভিনয় করেন তিনি। রবি কিনাগীর পরিচালনায় ও শ্রী ভেঙ্কটেশ ফিল্মস এর প্রযোজনায় এই চলচ্চিত্রে তার বিপরীতে ছিলেন সোহম চক্রবর্তী। এটি বক্স অফিসে তেমন আলোড়ন সৃষ্টি করতে না পারলেও খ্যাতি পায়।


title: মিমি চক্রবর্তী

text: ২০১৪ সালের ৪ঠা জুলাই আবারও শ্রী ভেঙ্কটেশ ফিল্মস এর প্রযোজনায় ও সোহম চক্রবর্তীর বিপরীতে "গল্প হলেও সত্যি" চলচ্চিত্রে অভিনয় করেন। এই চলচ্চিত্রটি পরিচালনা করেন বিরসা দাশগুপ্ত।


title: মিমি চক্রবর্তী

text: ২০১৪ সালে রাজ চক্রবর্তী পরিচালিত, শ্রী ভেঙ্কটেশ ফিল্মস প্রযোজিত "মাগাধীরা"র পুনঃনির্মাণ "যোদ্ধা-দ্য ওয়ারিয়র" চলচ্চিত্রটিতে তিনি প্রথমবারের মত অভিনয় করেছেন দেবের বিপরীতে।


title: মিমি চক্রবর্তী

text: ২০১৫ সালে তিনি দেব এর বিপরীতে শুধু তোমারি জন্য তে অভিনয় করেন। এটি প্রচুর হিট করে মানুষ এর হ্রদয় দখল করে।১৬ অক্টবর এটি মুক্তি পায়।১১ই ফেব্রুয়ারি, ১৯৮৯ উত্তর বাংলার জলপাইগুড়িতে জন্মগ্রহন করেন মিমি। তিনি অরুণাচল প্রদেশের তিরাপ জেলায় তার শৈশব কাটান। তবে পরে তিনি জলপাইগুড়িতে ফিরে আসেন। তিনি বিন্নাগুড়ির সেন্ট জেমস্ স্কুল-এ শিক্ষালাভ করেন। তিনি কলকাতা বিশ্ববিদ্যালয়-এর অন্তর্গত আশুতোষ কলেজ-এ ইংরেজিতে গ্রাজ্যুয়েট হন। তাঁর একটি পোষ্য কুকুর আছে, যার নাম "চিকু"। একে নিয়েই তিনি থাকেন।


title: উভচরবিদ্যা

text: জীববিজ্ঞানের যে শাখায় ব্যাঙ, স্যালামেন্ডার, নিউট ও সিসিলার মত উভচর প্রাণী নিয়ে পঠন-পাঠন ও গবেষণা করা হয় তাকে বলে উভচরবিদ্যা। শাখাটি "উভচর প্রাণী" বা "ব্যাট্রাকোলজি" নামে পরিচিত। উভচর প্রাণী নিয়ে যারা গবেষণা করেন তাদেরকে বলা হয় "উভচরবিদ"। বিজ্ঞানের এই শাখাটিকে আবার হার্পেটোলজি বা উভচর-সরীসৃপবিদ্যার অন্তর্ভুক্ত শাখা হিসেবে বিবেচনা করা হয়।


title: উভচরবিদ্যা

text: উভচরেরা শীতল রক্তবিশিষ্ট মেরুদণ্ডী প্রাণী। বেশিরভাগ উভচরই স্যাঁতস্যাঁতে এলাকায় বসবাস করে। পৃথিবীতে মোট উভচর প্রজাতির সংখ্যা ৬৭০০টি। আবাসস্থল ধ্বংসের কারণে বর্তমানে এদের অস্তিত্ব হুমকির সম্মুখীন।


title: তাফসির-এ-ইবন কাছীর

text: আল্লামা ইবনে কাছীর কর্তৃক আল-কোরআনের ব্যাখ্যামূলক গ্রন্থ হিসেবে লিখিত তাফসির-এ-আল-কোরআন আল-আযীম গ্রন্থটিই মুসলিম বিশ্বে সংক্ষেপে "তাফসির-এ-ইবন কাছীর" নামে পরিচিত। এই গ্রন্থটি সুন্নি মুসলমানদের নিকট বিশেষভাবে সমাদৃত তাফসির গ্রন্থ।


title: তাফসির-এ-ইবন কাছীর

text: ইবন কাছীরের এই গ্রন্থটি আল-তাবারীহ কর্তৃক লিখিত "তাফসির-এ-আল তাবারীহ" গ্রন্থটির সারসংক্ষেপ বলে ধারণা করা হয়। এই গ্রন্থটিতে আল-কোরআনের প্রতিটি সূরার ব্যাখ্যা ও বর্ণনায় হাদীস থেকে উদ্ধৃতি ব্যবহার করা হয়েছে বলে সাধারনের নিকট এর গ্রহণযোগ্যতা অধিক।


title: তাফসির-এ-ইবন কাছীর

text: বর্তমানে এই তাফসির গ্রন্থটি ৭৪টি ভাষায় অনুবাদ করা হয়েছে; যার মধ্যে বাংলা, ইংরেজী, উর্দু, হিন্দি প্রধান। বাংলায় এই গ্রন্থটি বাংলাদেশ ইসলামিক ফাউন্ডেশন কর্তৃক প্রকাশিত হয়েছে, যেটির অনুবাদ করেছেন বাংলাদেশের অধ্যাপক আখতার ফারূক।


title: তাফসির-এ-ইবন কাছীর

text: মানকূলাত বা রিওয়ায়েতভিত্তিক তাফসীরগুলোর মধ্যে এই গ্রন্থটিকেই সবচেয়ে নির্ভরযোগ্য বলে গণ্য করা হয়। এর মূল গ্রন্থটি চার খন্ডে বিভক্ত এবং প্রতিটি খন্ডের পৃষ্ঠা সংখ্যা ছয়'শয়ের বেশি।


title: জেসন হোল্ডার

text: জেসন ওমর হোল্ডার (; জন্ম: ৫ নভেম্বর, ১৯৯১) বার্বাডোসে জন্মগ্রহণকারী ওয়েস্ট ইন্ডিয়ান ক্রিকেটার। ৬ ফুট ৭ ইঞ্চি উচ্চতাবিশিষ্ট দীর্ঘদেহী জেসন হোল্ডার ওয়েস্ট ইন্ডিজ ক্রিকেট দলের অন্যতম সদস্য ও বর্তমানে একদিনের আন্তর্জাতিক দলে অধিনায়কত্ব করছেন।


title: জেসন হোল্ডার

text: দীর্ঘদেহী হোল্ডারের একদিনের আন্তর্জাতিক ক্রিকেটে অভিষেক ঘটে ২০১২-১৩ মৌসুমে অস্ট্রেলিয়া দলের বিপক্ষে।


title: জেসন হোল্ডার

text: ১৪ জুলাই, ২০১৩ তারিখ অনুষ্ঠিত খেলায় ওয়েস্ট ইন্ডিজের বিপক্ষে নিজস্ব সেরা বোলিং পরিসংখ্যান দাঁড় করান ১৩ রানের বিনিময়ে ৪ উইকেট দখল করে।


title: জেসন হোল্ডার

text: ১৫ জানুয়ারি, ২০১৪ তারিখে নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার। এরপর দলের সাবেক অধিনায়ক ডোয়েন ব্র্যাভোকে সরিয়ে ওয়েস্ট ইন্ডিজ ক্রিকেট বোর্ড কর্তৃক তাকে একদিনের আন্তর্জাতিক দলে অধিনায়ক মনোনীত করা হয়। মাত্র ২৩ বছর ৭২ দিন বয়সে সর্বকনিষ্ঠ ওয়েস্ট ইন্ডিয়ান অধিনায়কের গৌরব লাভ করেন হোল্ডার।


title: জেসন হোল্ডার

text: ওয়েস্ট ইন্ডিজ ক্রিকেট বোর্ড কর্তৃক ১১ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য তাকে অধিনায়কত্ব করে ১৫-সদস্যের চূড়ান্ত তালিকা প্রকাশ করে। ২৭ ফেব্রুয়ারি, ২০১৫ তারিখে গ্রুপ পর্বের চতুর্থ খেলায় দক্ষিণ আফ্রিকা দলের বিপক্ষে ১০৪ রান দেন যা বিশ্বকাপের যে-কোন বোলারের তুলনায় সবচেয়ে বেশী। এছাড়াও তিনি একদিনের আন্তর্জাতিকের ইতিহাসে ধারাবাহিকভাবে দুই ওভারে সবচেয়ে বেশী রান দেন।


title: জেসন হোল্ডার

text: আন্তর্জাতিক ক্রিকেট অঙ্গনে অভিষিক্ত হবার অল্প কিছুদিন পরই তিনি ইন্ডিয়ান প্রিমিয়ার লীগে খেলেন। চেন্নাই সুপার কিংস কর্তৃপক্ষ আইপিএলের নিলামে তার বিনিময় মূল্য নির্ধারণ করে বিশ হাজার মার্কিন ডলারে।


title: জিয়াউদ্দিন আহমেদ

text: মোহাম্মদ জিয়াউদ্দিন আহমেদ বাংলাদেশের স্বাধীনতাযুদ্ধের একজন বীর মুক্তিযোদ্ধা এবং ৯ নম্বর সেক্টরের সুন্দরবন সাব-সেক্টর কমান্ডার। তাঁকে মুক্তিযুদ্ধকালীন সময়ে মুক্তিবাহিনীর জেড ফোর্সের অধীন প্রথম ইস্ট বেঙ্গল রেজিমেন্টের অধিনায়ক হিসেবে নিয়োগ দেয়া হয়। মুক্তিযুদ্ধে তাঁর ভূমিকা অনন্য।


title: জিয়াউদ্দিন আহমেদ

text: জিয়াউদ্দিনের জন্ম পিরোজপুর জেলায়। তার পিতার নাম আফতাব উদ্দিন আহমেদ; তিনি পিরোজপুর পৌরসভার চেয়ারম্যান ছিলেন।


title: জিয়াউদ্দিন আহমেদ

text: জিয়াউদ্দিন আহমেদ ১৯৬৯ সালে পাকিস্তান সেনাবাহিনীতে কমিশন লাভ করেন এবং সেকেন্ড লেফটেন্যান্ট পদে যোগদান করেন। তিনি ১৯৭১ সালে সেনাবাহিনীর মেজর হিসেবে পশ্চিম পাকিস্তানে কর্মরত ছিলেন। মুক্তিযুদ্ধ শুরু হলে জুলাই মাসে পাকিস্তান থেকে পালিয়ে এসে তাতে যোগ দেন। চাকরিতে থাকা অবস্থায় ১৯৭৪ সালে সাপ্তাহিক "হলিডে" পত্রিকায় নিবন্ধ লেখার জন্য শৃঙ্খলা ভঙ্গের অভিযোগে তাঁকে চাকরীচ্যুত করা হয়। তখন তাঁর পদবি ছিলো লেফটেন্যান্ট কর্নেল।


title: জিয়াউদ্দিন আহমেদ

text: চাকরীচ্যুত হওয়ার পর তিনি পূর্ব বাংলার সর্বহারা পার্টিতে যোগ দেন। তিনি ১৯৮৯-৯১ সালে বিপুল ভোটে পিরোজপুর পৌরসভার চেয়ারম্যান নির্বাচিত হন।


title: জিয়াউদ্দিন আহমেদ

text: মুক্তিযুদ্ধে নিজের ও অন্যান্যদের অংশগ্রহণ এবং যুদ্ধের বিভিন্ন দিক নিয়ে তিনি "সুন্দরবন সমরে ও সুষমায়" নামে একটি বই লিখেছেন।


title: পিটার নিরো

text: পিটার জন নিরো (; জন্ম: ২৭ জুন, ১৯৬৪) ত্রিনিদাদ ও টোবাগোয় জন্মগ্রহণকারী আম্পায়ার। ২০০৭ সালে লিস্ট এ ক্রিকেটের মাধ্যমে আম্পায়ার হিসেবে অভিষিক্ত হন। পরের বছরই প্রথম-শ্রেণীর ক্রিকেটে অভিষেক ঘটে তাঁর।


title: ব্ল্যাকবিয়ার্ড

text: এডওয়ার্ড টীচ (সি. ১৬৮০ - ২২ নভেম্বর, ১৭১৮), (ব্ল্যাকবিয়ার্ড নামেই অধিক পরিচিত) ছিলেন একজন কুখ্যাত ইংরেজ জলদস্যু যিনি ওয়েস্ট ইন্ডিজ ও পূর্ব উপকূলে আমেরিকান উপনিবেশে বিচরন করতেন। তার প্রারম্ভিক জীবন সম্পর্কে খুব অল্প জানা যায়। মনে করা হয় তিনি ইংল্যান্ডের ব্রিস্টলে জন্মগ্রহন করেন। প্রথম দিকে তিনি সম্ভবত "রাণী অ্যানর যুদ্ধের" সময় জাহাজের প্রাইভেটিয়ার (শত্রু-জাহাজ আক্রমণ ও লুণ্ঠনের অধিকারপ্রাপ্ত বেসরকারী জাহাজ) ছিলেন। যুদ্ধের পর তিনি ১৭১৬ সালের দিকে বাহামেইন দ্বীপপুঞ্জের ক্যাপ্টেন হর্নিগোল্ডের বেসে জাহাজের কর্মী হিসেবে যোগদান করেন। পরবর্তীতে হার্নিগোল্ড তাকে দখল করা একটি পাল তোলা ছোট জাহাজের কমান্ডার হিসেবে নিযুক্ত করে। এই দুইজন জলদস্যুতার অনেক ঘটনায় জড়িত। পরবর্তীতে তারা আরো দুটি জাহাজের মালিক হন যার মধ্যে একটি স্টিডি বোনেটের অধীনে ছিল। কিন্তু ১৭১৭-এর শেষ দিকে হার্নিগোল্ড তার সঙ্গে দুটি জাহাজ নিয়ে জলদস্যুতা থেকে অবসর গ্রহণ করে।


title: ব্ল্যাকবিয়ার্ড

text: টীচ একটি ফরাসি বণিক জাহাজ দখল করে ও ৪০টি বন্দুকে সজ্জিত করে জাহাজটিকে কুইন অ্যানি’স রিভেঞ্জ নামকরণ করেন। ক্রমেই তিনি বিখ্যাত জলদস্যুতে পরিণত হন এবং তার ব্ল্যাকবিয়ার্ড নামটি দেওয়া হয়েছিল তার লম্বা কালো দাড়ি ও ভীতিকর চেহারার জন্য। কিংবদন্তী প্রচলিত, তিনি তার বিখ্যাত দাড়িতে ঘষে আগুন ধরাতে পারতেন। তিনি দক্ষিণ ক্যারোলিনার কার্লিস্টোন বন্দরে দস্যুদের একটি জোট গঠন করেন। এখানকার অধিবাসীদের কাছ থেকে সাফল্যের সাথে মুক্তিপন আদায়ের পর তিনি তার কুইন এ্যানা’স রিভেঞ্জ নিয়ে উত্তর ক্যারোলিনার বিউফোর্টের কাছে একটি জলায় আটকে যান। তিনি বাথ শহরে রাজকীয় ক্ষমা পান কিন্তু শীঘ্রেই তিনি সমুদ্রে জলদস্যুপনায় ফিরে যান এবং বিষয়টি ভার্জিনিয়ার শাষক আলেক্সজেন্ডার স্পটস্‌উডের দৃষ্টিতে আসে। স্পটস্‌উড নাবিক ও সৈন্যদের সমন্বয়ে একটি বাহিনী গঠন করে ব্ল্যাকবিয়ার্ডকে ধরতে অভিযান চালায়। অবশেষে ২২ নভেম্বর ১৭১৮ সালে একটি হিংস্র যুদ্ধে লেফটেনান্ট রবার্ট ম্যানার্ডের নেতৃত্বে একটি ছোট নাবিক দলরে হাতে ব্ল্যাকবিয়ার্ড ও তার জাহাজের কিছু কর্মী নিহত হন।


title: ব্ল্যাকবিয়ার্ড

text: ব্ল্যাকবিয়ার্ডের প্রারম্ভিক জীবন সম্পর্কে খুব বেশি জানা যায় না। এটি প্রচলিত যে মৃত্যুর সময় তার বয়স ৩৫ কিংবা ৪০-এর কাছাকাছি ছিল ও তিনি ১৬৮০-এর দিকে জন্মগ্রহন করেন। সমসাময়িক রেকর্ড থেকে পাওয়া তথ্যমতে, তিনি সচরাচর ব্ল্যাকবিয়ার্ড, এ্যাডোয়ার্ড টাস বা এ্যাডোয়ার্ড টীচ, এডওয়ার্ড টীচ নামে পরিচিত ছিলেন। শেষের নামটিই বর্তমান সময়ে বহুল প্রচলিত। এছাড়াও তার কয়েকটি উপনাম ছিল যারমধ্যে থাচ, থাচি, থাক, টাক (ইংরেজি: Thatch, Thach, Thache, Thack, Tack, Thatche and Theach) ইত্যাদি উল্লেখযোগ্য। প্রথমদিককার একটি উৎস থেকে জানা যায় তার উপাধি "ড্রুমন্ড", কিন্তু এই নামের পেছনে তেমন জোড়ালো উৎস না থাকায় এটি তেমন পরিচিতি পায়নি। জলদস্যুতার পেশায় নিয়োজিত থাকার ফলেই তার এরকম কাল্পনিক নাম প্রচলিত রয়েছে তবে টীচ তার পারিবারিক নাম ছিল কিনা এটা নিয়ে সন্দেহ রয়েছে।


title: ব্ল্যাকবিয়ার্ড

text: ১৭-শতকে ব্রিটেনে আমেরিকান উপনিবেশ বৃদ্ধি পাওয়া ও ১৮-শতকে আটলান্টিক দাস বানিজ্যের চরম বিকাশ ঘটায় ব্রিস্টল একটি গুরত্বপূর্ণ আন্তর্জাতিক সমুদ্র বন্দরে পরিনত হয় এবং টীচ সম্ভবত ইংল্যান্ডের দ্বিতীয় বৃহত্তম নগরী ব্রিস্টলের অন্য দশটি যুবকের মত সমুদ্রকে পেশা হিসেবে বেছে নিয়েছিলেন। তিনি প্রায় নিশ্চিতভাবেই পড়তে ও লিখতে পারতেন; তিনি বণিকদের সাথে যোগযোগ করতেন ও মৃত্যুর সময় তার কাছে একটি চিঠি ছিল যা ক্যারোলিনা প্রদেশের প্রধান বিচারপতি ও সচিব তাকে উদ্দেশ্য করে লিখেছিলেন। লেখক রবার্ট লি বলেছিলেন, ব্ল্যাকবিয়ার্ড সম্ভবত একটি সম্ভ্রন্ত ও ধনী পরিবারে জন্মগ্রহন করেছিলেন। তিনি সম্ভবত ১৭-শতকের শেষ বর্ষে একটি দাসদের জাহাজে করে ক্যারিবীয় অঞ্চলে পৌঁছেছিলেন। ১৮-শতকের লেখক চার্লস জনসন দাবি করেন ব্ল্যাকবিয়ার্ড কিছুদিন রাণী এ্যানার যুদ্ধের সময় জ্যামাইকার একটি প্রাইভেটিয়র জাহাজের নাবিকের কাজ করেছেন এবং তিনি তার অসাধারন সাহসিকতার জন্য নিজেকে সবার থেকে আলাদা মনে করতেন।


title: ব্ল্যাকবিয়ার্ড

text: উপনিবেশবাদ, বাণিজ্য ও জলদস্যুতার ইতিহাসে ১৭ ও ১৮-শতকে ওয়েস্ট ইন্ডিজ ছিল অনেক সামুদ্রিক ঘটনার কেন্দ্রবিন্দু। এসময় অনেক প্রাইভেটিয়ার জলদস্যুতে পরিনত হয়েছিল। প্রাইভেটিয়ার ও পরবর্তীকালে জলদস্যু হেনরি জেনিংস ও তার দলবল মিলে সমুদ্রাভিযান পরিচালনার জন্য নিউ প্রোভিডেন্সের জনবসতিহীন দ্বীপপুঞ্জকে তাদের জলদস্যুতার কেন্দ্রে পরিনত করেছিল। কারণ এই অঞ্চলটি ছিল ফ্লোরিডা যাতায়াতের সহজ পথ, এছাড়াও প্রচুর ইউরোপীয়ান বণিক জাহাজ এই পথ দিয়ে আটলান্টিক পাড়ি দিত। নিউ প্রোভিডেন্সের হার্বারে একসাথে শত-শত জাহাজ নোঙ্গর করে রাখা যেত ও রয়্যাল নেভির জাহাজ এখানে খুব বেশি নোঙ্গর করত না। বর্তমানে এই জায়গা যেমন পর্যটকদের আকর্ষনের কেন্দ্রবিন্দু পূর্বে এমনটি ছিল না, লেখক জর্জ উডবারি বলেন, এই অঞ্চলটি বসবাসের জন্য তখন মোটেও উপযুক্ত ছিল না। সাধারনত লোকজন এখানে সাময়িকভাবে ব্রিশামের জন্য আসত। এখানে স্থায়ী আবাস ছিল শুধুমাত্র স্থানীয় জলদস্যু ও তাদের সঙ্গীদের। এই অঞ্চলে কোন আইন ছিল না এবং রয়্যাল নেভির কোন নাবিকও এই বন্দরে ভিড়ত না, এখানে শুধু জলদস্যুদের স্বাগতম জানানো হত।


title: ব্ল্যাকবিয়ার্ড

text: টীচ ছিল তাদের মধ্যে একজন যিনি এই দ্বীপের সুযোগ-সুবিধা গ্রহন করেছিল। সম্ভবত প্রাইভেটিয়ার হিসেবে নাম লেখানোর পর জ্যামাইকা থেকে তিনি যুদ্ধে অংশ নিতে এই দ্বীপে এসেছিলেন এবং অন্য অনেকের সাথে জলদস্যুতাতে যোগ দিয়েছিলেন। মনে করা হয়, ১৭১৬-এর দিকে তিনি বেঞ্জামিন হর্নিগোল্ডের জাহাজে কর্মী হিসেবে যোগ দিয়েছিলেন। হর্নিগোল্ড ছিলেন আরেক কুখ্যাত জলদস্যু যিনি নিউ প্রোভিডেন্সের জলসীমায় তার জলদস্যুতা পরিচালনা করতেন। ১৭১৬ সালে হর্নিগোল্ড টীচকে পুরস্কার হিসেবে পাওয়া একটি ছোট জাহাজের ক্যাপ্টেন পদে উন্নীত করেন। ১৭১৭-এর প্রথম দিকে হার্নিগোল্ড ও টীচ দুজন মিলে মেইনল্যান্ডের দিকে যাত্রা করেন। তারা হাভানার বাইরে ১২০ ব্যারেল ময়দা বহনকারী একটি নৌকা দখল করে ও এর কিছুদিন পরই বারমোডার বাইরে থেকে ১০০ ব্যারেল ওয়াইনসহ একটি ছোট জাহাজ লুট করে। তারও কিছুদিন পর তারা মাদিরা থেকে দক্ষিণ ক্যারোলিনার চার্লসস্টোন-এর দিকে যাত্রা করা একটি ভেসেল আটক করেন। এই সময়ের মধ্যে টীচ ও তার সহযোগী উইলিয়াম হাওয়ার্ড সম্ভবত তার ক্রুদের সামলাতে ব্যাস্ত হয়ে পরে।


title: ব্ল্যাকবিয়ার্ড

text: হার্নিগোল্ডের সাথে সমুদ্রাভিযানের সময় থেকেই সম্ভবত টীচ জলদস্যু হিসেবে তার নিজের কর্তৃত্ত প্রতিষ্ঠা করতে থাকে ও ক্রুদের বড় একটি অংশর উপর নিজের নিয়ন্ত্রন প্রতিষ্ঠা করতে সমর্থ হয়। ক্যাপ্টেন ম্যাথিও মান্টে যিনি জলদস্যু দমনে পরিচিত ছিলেন তিনি বলেন, “টীচ ছয়টি বন্দুক ব্যবহার করত ও তিনি ৭০ জন জলদস্যুর সর্দার ছিলেন।” সেপ্টেম্বরে হার্নিগোল্ড ও টীচ স্টিডি বোনেট-এর জাহাজ দখল করে ও তাকে তাদের দলে নিয়ে নেন। স্টিডি বোনেট ছিলেন সম্ভ্রান্ত ও ধনী ব্যবসায়ী এবং আর্মি অফিসার যিনি পরবর্তীতে কুখ্যাত জলদস্যুতে পরিনত হন। বোনেটের জাহাজের ৭০ জন নাবিক তার ক্যাপ্টেনের প্রতি ছিল বিরক্ত ও খুব সহজেই টীচ তার জাহাজ ও ক্রুদের নিজের নিয়ন্ত্রনে নেন। এসময় এই জলদস্যুদের দখলে তিনটি জাহাজ হয়ে যায়, একটি হল রিভেঞ্জ, টীচের পুরোনো ছোট জাহাজ ও হার্নিগোল্ডের জাহাজ। অক্টোবরের মধ্যে অরেকটি জাহাজ আটক করে তারা নিজেদের বহরে যুক্ত করে। ২২ অক্টোবর, ১৭১৭ সালে তারা "গুড ইনটেন্ট অফ ডাবলিন" জাহাজ আটক করে ও জাহাজের মালামাল লুট করে।


title: ব্ল্যাকবিয়ার্ড

text: হার্নিগোল্ড সাবেক প্রাইভেটিয়ার ছিলেন বলে তিনি শুধু তার পুরোনো শত্রু জাহাজ লুট করতেন কিন্তু তার ক্রুদের চোখে পণ্য বোঝাই ইংরেজ জাহাজ কোন ক্ষতি ছাড়াই ছেড়ে দিতেন বলে ১৭১৭ সালের শেষের দিকে তার ক্রুরা তার বিরুদ্ধে বিদ্রোহ ঘোষণা করে ও তাকে হীনপদস্থ করা হয়। যাইহোক এই সিদ্ধান্তের সাথে টীচের কোন ধরনের সম্পৃক্ততা অজানা কিন্তু এই ঘটনার পরপরই হার্নিগোল্ড জলদস্যুতা থেকে অবসর নেন। যাওয়ার সময় তিনি তার সাথে রেঞ্জার ও একটি ছোট জাহাজ নিয়ে যান এবং টীচের জন্য রিভেঞ্জ ও একটি ছোট পাল তোলা জাহাজ রেখে যান। এরপর আর কখনোই তাদের দুজনের মধ্যে সাক্ষাত হয়নি এবং নিউ প্রোভিডেন্সের অন্য অনেক ঘটনার মতই হার্নিগোল্ড পরের বছর জুনে রাজকীয় ক্ষমা পান।


title: ব্ল্যাকবিয়ার্ড

text:
পদটীকা
উদ্ধৃতি
গ্রন্থপঞ্জি


title: শেখ জায়েদ মসজিদ

text: শেখ জায়েদ গ্র্যান্ড মসজিদ () সংযুক্ত আরব আমিরাতের রাজধানী আবুধাবিতে অবস্থিত ও সংযুক্ত আরব আমিরাতের অন্যতম একটি উপাসনাল। মসজিদটির নামকরণ করা হয়েছে আরব আমিরাত এর প্রয়াত রাষ্ট্র প্রধান শেখ জায়েদ বিন সুলতান আল নাইয়ানের নামানুসারে।


title: শেখ জায়েদ মসজিদ

text: শেখ জায়েদ গ্র্যান্ড মসজিদ, আরব-আমিরাতের সবচেয়ে বড় মসজিদ। এমনকি এ মসজিদ পৃথিবীর অষ্টম বৃহত্তম ও সুন্দরতম। ৩৮ টি প্রখ্যাত ঠিকাদারি কোম্পানির ৩০০০ হাজার দক্ষ কর্মী ইতালি, জার্মানি, মরক্কো, পাকিস্তান, ভারত, তুরস্ক, মালয়েশিয়া, ইরান, চীন, যুক্তরাজ্য, নিউজিল্যান্ড, গ্রিস ও সংযুক্ত আরব আমিরাত সহ অনেক দেশের কাঁচামালে নির্মাণ করেন এই মসজিদ। শেখ জায়েদ মসজিদের নকশায় পাকিস্তান, ভারত ও মরক্কের প্রভাব স্পষ্ট। সরকারী কোষাগার থেকে নির্মিত এই মসজিদ নির্মাণে খরচ হয়েছে $৫৪৫ মিলিয়ন মার্কিন ডলার। সাড়া বিশ্বের পর্যটকদের কাছেও এই মসজিদ অন্যতম জনপ্রিয় একটি জায়গা।


title: শেখ জায়েদ মসজিদ

text: চার কোণে চারটি মিনারে পুষ্পশোভিত নকশা রয়েছে। যার উচ্চতা ৩৫১ ফুট(প্রায় ১০৭ মিটার)। নকশা নির্মাণের জন্য ব্যবহার করা হয়েছে দীর্ঘস্থায়ী মার্বেল পাথর, মূল্যবান স্ফটিক পাথর,ও মৃৎশিল্প। শেখ জায়েদ মসজিদের নকশায় মুঘল এবং মুরিস মসজিদ, গম্বুজ বিন্যাস ও ফ্লোর বিন্যাসে বাদশাহি লাহোরে মসজিদ, মিনারে দ্বিতীয় হাসান মসজিদ (মরক্কো) এর প্রভাব স্পষ্ট প্রতীয়মান। আরবের ২০০ বছরের ইতিহাস-ঐতিহ্য ও শিল্পচর্চার নমুনা ফুটিয়ে তোলার চেষ্টা করা হয়েছে মার্বেল পাথর, সোনা, আধা মূল্যবান পাথর, স্ফটিক ও মৃৎশিল্পের বিভিন্ন উপকরন ব্যবহার করে। সংযুক্ত আর আমিরাতের মোহাম্মদ মান্দি আল তামামি , সিরিয়ার ফারুক হাদ্দাদ এবং জর্দানের মোহাম্মদ আলাম এর ক্যালিওগ্রাফি ও নকশা চোখে পরে মসজিদের সর্বত্র। ডিজাইন ও নির্মাণে ইতালি, জার্মানি, মরক্কো, পাকিস্তান, ভারত, তুরস্ক, মালয়েশিয়া, ইরান, চীন, যুক্তরাজ্য, নিউজিল্যান্ড, গ্রিস ও সংযুক্ত আরব সহ অনেক দেশ থেকে কারীগর ও উপকারণ ব্যবহার করা হয়েছে। মসজিদটিতে আছে ছোট-বড় সাত আকারের ৮২টি গম্বুজ। যা নির্মাণ করা হয়েছে স্বেত মার্বেল দিয়ে। মসজিদের বৃহত্তম গম্বুজের উচ্চতা ২৭৯ ফুট।


title: শেখ জায়েদ মসজিদ

text: শেখ জায়েদ গ্র্যান্ড মসজিদ অনেক বিশেষ এবং অনন্য উপাদান আছে: প্রধান প্রার্থনা কক্ষে ইরানের কার্পেট কোম্পানি তৈরি যা ইরানী শিল্পী আলী খালিদির ডিজাইনে বিশ্বের বৃহত্তম গালিচা হিসেবে বিবেচনা করা হয়। এই গালিচা ৬০৫৭০ বর্গ ফুট এবং এই কার্পেট এর ওজন ৩৫ টন। নিউজিল্যান্ড এবং ইরানের উল থেকে তৈরি করতে প্রায় দুই বছর সময় লেগেছিল।


title: শেখ জায়েদ মসজিদ

text: স্ফটিক সচ্ছ লক্ষ লক্ষ পাথরের তৈরি পৃথিবীর বৃহত্তম ঝাড়বাতিটি এই মসজিদে। জার্মানির তৈরি ঝাড়বাতিটির ব্যাস ১০ মিটার (৩৩ ফুট) এবং উচ্চতা ১৫ মিটার (৪৯ ফুট) দ্বিতীয়, তৃতীয় বৃহত্তম ঝাড়বাতি ও এই মসজদেরই শ্রী বাড়াচ্ছে। মসজিদটির আঙিনা ১৭ হাজার বর্গমিটার মার্বেল মোজাইকের। এটি পৃথিবীর সর্ববৃহৎ আয়তনের মার্বেল মোজাইক। প্রধান হলের ধারণ ক্ষমতা ৭০০০। সাথেই রয়েছে ২টি প্রার্থনা হল এক একটি ১৫০০ ধারণ ক্ষমতা সম্পন্ন। যার ১ টি মহিলাদের জন্য। প্রতিটির সঙ্গে দুটি ছোট প্রার্থনা হল ও আছে। প্রার্থনা হল ও আঙ্গিনা মিলিয়ে ৪০,০০০ মানুষ নামাজ পড়তে পারে। জুম্মা ও ঈদে সর্বমোট দেড় থেকে দুই লাখ মুসল্লি নামাজ আদায় করেন।


title: শেখ জায়েদ মসজিদ

text: শিক্ষা ও সাংস্কৃতিক কার্যক্রমও এই মসজিদের মাধ্যমে পরিচালনা করা হয়। আধুনিক ও ইসলামী বইয়ের এক অনন্য সংগ্রহশালা রয়েছে মসজিদ লাইব্রেরীতে। ইসলামী বিশ্বের বৈচিত্র্য এবং সংযুক্ত আরব আমিরাতের ঐতিহ্য ফুটিয়ে তুলতে সংগ্রহ করা হয়েছে আরবি, ইংরেজি, ফরাসি, ইতালীয়, স্পেনীয়, জার্মান ও কোরীয় সহ বিভিন্ন ভাষার বই।


title: গ্রুইফর্মিস

text: গ্রুইফর্মিস (Gruiformes) অনেকগুলো বিচিত্র গোত্র নিয়ে গঠিত একটি পক্ষীবর্গ। এসব গোত্রের অন্তর্গত প্রজাতিসমূহ সমগ্র পৃথিবীজুড়ে ব্যাপকভাবে বিস্তৃত। গ্রুইফর্মিস শব্দটি লাতিন ভাষা থেকে এসেছে এবং এর অর্থ "সারসের মত"।


title: গ্রুইফর্মিস

text: সাধারণভাবে জলচর, পানিকাটা ও ভূচর পাখিদের কয়েকটি গোত্র মিলে এ বর্গটি গঠিত হয়েছে। এসব গোত্রের অধিকাংশকে অন্যসব বর্গে ফেলা যায় নি বলে এ বর্গে স্থান দেওয়া হয়েছে। ১৪ প্রজাতির বড় সারস, প্রায় ১৪৫ প্রজাতির ঝিল্লি আর গুরগুরি, এবং আরও কিছু বিচ্ছিন্ন গোত্র যেগুলোতো মাত্র এক থেকে তিনটি প্রজাতি রয়েছে সেগুলোকে এ বর্গে স্থান দেওয়া হয়েছে। এ ধরনের বিচ্ছিন্ন গোত্রের মধ্যে রয়েছে বাস্টার্ড আর ডাহরদের গোত্র Otididae (ওটিডি, প্রায় ২৬ প্রজাতি), Mesitornithidae (মেসিটর্নিথিডি, মাত্র একটি প্রজাতি), Heliornithidae (হেলিওর্নিথিডি; প্যারাপাখি ও সূর্যডুবুরি, তিনটি প্রজাতি), Turnicidae (টুর্নিসিডি, নাটাবটের, প্রায় ১৬ প্রজাতি), Aramidae (আরামিডি, একটি প্রজাতি), Psophiidae (সোফিডি, তিনটি প্রজাতি), Cariamidae (কারিয়ামিডি, ২টি প্রজাতি), Eurypygidae (ইউরিপিজিডি, একটিমাত্র প্রজাতি), Rhynochetidae (রাইনোকেটিডি, একটি প্রজাতি) ইত্যাদি। বর্তমানে আধুনিক গবেষণায় এসব গোত্রের অধিকাংশকে আলাদা বর্গের মর্যাদা দেওয়া হয়েছে বা অন্য কোন বর্গে স্থান দেওয়া হয়েছে।


title: গ্রুইফর্মিস

text: বর্গ GRUIFORMES


title: দ্য ফাইনম্যান লেকচার্স অন ফিজিক্স

text: দ্য ফাইনম্যান লেকচার্স অন ফিজিক্স ১৯৬৪ সালে প্রকাশিত একটি পদার্থবিজ্ঞানের পাঠ্যবই। এর রচয়িতা রিচার্ড ফাইনম্যান, রবার্ট বি লেইটন এবং ম্যাথু লিনজি স্যান্ডস. ১৯৬১-১৯৬৩ সালে ক্যালিফোর্নিয়া ইন্সটিটিউট অফ টেকনোলজিতে ফাইনম্যানের দেয়া লেকচারের উপর ভিত্তি করে এই বইসমূহ রচিত। এর মধ্যে রয়েছে গণিত, তড়িৎচৌম্বকত্ব, নিউটনীয় পদার্থবিজ্ঞান, কোয়ান্টাম পদার্থবিজ্ঞান এবং অন্যান্য বিজ্ঞানের সাথে পদার্থবিজ্ঞানের সম্পর্ক।


title: মসজিদে মুফতী-এ আযম

text: মসজিদে মুফতী-এ আযম (অতি পরিচিত "কুলুটোলা মসজিদ" নামে) ঘনবসতি পুরান ঢাকার সূত্রাপুর থানার অন্তগর্ত কুলুটোলা এলাকায় স্থাপিত। দিল্লির শেষ বাহাদুর শাহ জাফর এর সময়ে আকবরে শাহ সানী (দ্বিতীয়) এর যুগে। মসজিদে যে ঐতিহাসিক শিলা স্থাপিত হয়েছে তাঁতে ফার্সি ভাষায় এই কথা লিখা আছে।


title: মসজিদে মুফতী-এ আযম

text: ৬০ নং তনুগঞ্জ লেনে অবস্থিত মসজিদে মুফতী-এ আযম একটি সুপরিচিত মসজিদ। এই মসজিদ ঠিক কবে তৈরি করা হয়েছে বা কারা তৈরি করেছে সে বিষয়ে সুনিশ্চিত কোন তথ্য পাওযা যায় নি। তবে মসজিদের মধ্যে প্রাপ্ত একটি প্রাচীন শিলালিপির মাধ্যমে জানা যায় যে এই মসজিদ ১২৩২ হিজরী তথা ১৮১২ ঈসায়ী সনে প্রতিষ্ঠা করা হয়।


title: এয়ারবাস এ৩১০

text: এয়ারবাস এ৩১০ হল দ্বৈত ইঞ্জিন বিশিষ্ট দূরপাল্লার সুপরিসর জেট বিমান। এয়ারবাস ইন্ডাস্ট্রিসের উৎপাদিত দ্বিতীয় বিমান এটি। এয়ারবাস ইন্ডাস্ট্রিস ইএডিএস এর মালিকানাধীন কতগুলো বিমান উৎপাদনকারী সংস্থার সমন্বয়। এয়ারবাস এ৩১০ বিমানটিকে সংক্ষেপে এ৩১০ নামে ডাকা হয় যা এয়ারবাস এ৩০০ থেকে উন্নত করা হয়েছে। এবং এই এ৩০০ বিমানটিই বিশ্বের প্রথম দ্বৈত ইঞ্জিন বিশিষ্ট সুপরিসর বিমান।


title: এয়ারবাস এ৩১০

text: সত্তরের দশকের পরে বিমান পরিচালনা সংস্থাগুলো অধিকতর যাত্রী ধারন ক্ষমতা বিশিষ্ট এবং একই সাথে জ্বালানি সাশ্রয়ী বিমানের খোঁজ করছিলো। এর পরিপ্রেক্ষিতে এয়ারবাস কোম্পানি তাদের প্রথম সুপরিসর বিমান এ৩০০ উৎপাদন করে যা ছিল একই সাথে সুপরিসর এবং জ্বালানী সাশ্রয়ী। এ৩০০ উৎপাদনের পরে এধরনের বিমানের চাহিদা ক্রমশ বৃদ্ধি পেতে শুরু করলে এয়ারবাস ইন্ডাস্ট্রিজ এয়ারবাস এ৩১০ নকশার কাজে হাত দেয়।


title: এয়ারবাস এ৩১০

text: এই বিমানটি প্রকরন ভেদে ২১৮ থেকে ২৮০ জন যাত্রী বহন করতে সক্ষম। এছাড়া প্রকরন ভেদে এর সর্বোচ্চো পাল্লা ৬৮০০ কিলোমিটার থেকে ৯৬০০ কিলোমিটার পর্যন্ত।


title: সানশো

text: সানশো একটি চীনা আত্মরক্ষা পদ্ধতি এবং যুদ্ধ ক্রীড়া। সানশো চীনা সামরিক বাহিনী দ্বারা উন্নতি লাভ করেছে যা ঐতিহ্যগত কুংফু ও আধুনিক যুদ্ধ গবেষণার উপর ভিত্তি করে প্রতিষ্ঠিত একটি মার্শাল আর্ট। এটিতে ঘুষি, লাথি, রেসলিং এমনকি কনুই এবং হাঁটুর মারও অন্তর্ভুক্ত।


title: বিউসেজাউর স্টেডিয়াম

text: বিউসেজ্যুর স্টেডিয়াম বা ড্যারেন স্যামি ক্রিকেট গ্রাউন্ড () সেন্ট লুসিয়া’র অন্তর্গত গ্রস আইলেটের কাছাকাছি এলাকায় অবস্থিত একটি ক্রিকেট মাঠ। স্টেডিয়ামটির দর্শক ধারণ ক্ষমতা বিশ হাজার। ২০০২ সালে এর নির্মাণ কার্য সমাপ্ত হয়। বিউসেজ্যুর পাহাড়ের নামানুসারে এর নামকরণ হয়েছে। রডনি উপসাগরের উপকণ্ঠে এর অবস্থান। উইনওয়ার্ড আইল্যান্ডস ক্রিকেট দলের নিজস্ব মাঠ হিসেবে ঘরোয়া ক্রিকেটের খেলাগুলো অনুষ্ঠিত হয়। ২০০৩ সালে প্রথমবারের মতো শ্রীলঙ্কার বিপক্ষে ওয়েস্ট ইন্ডিজ ক্রিকেট দল খেলতে নামে। ক্যারিবীয় দ্বীপপুঞ্জের প্রথম দিবা-রাত্রির ক্রিকেট খেলা আয়োজনের সুনাম রয়েছে। ২২ একর জমির উপর নির্মিত স্টেডিয়ামে ১৮টি অতিথি কক্ষ এবং একটি প্যাভিলিয়ন রয়েছে যাতে অংশগ্রহণকারী দলগুলো জিম ও লাউঞ্জ হিসেবে ব্যবহার করতে পারে। পাশাপাশি একটি ব্যালকনি ও কনফারেন্স কক্ষ রয়েছে। সেন্ট লুসিয়া’র শুকনো এলাকায় এর অবস্থান, তাই এটি ক্রিকেট খেলা আয়োজনের জন্যে সবিশেষ উপযোগী স্থান হিসেবে পরিচিত।


title: বিউসেজাউর স্টেডিয়াম

text: রডনি উপসাগরের তীরবর্তী পর্যটন কেন্দ্রের উত্তর-পূর্বাংশে অবস্থিত এ স্টেডিয়াম তার উচ্চস্তরের সুযোগ-সুবিধাদির জন্য বিখ্যাত। স্টেডিয়ামটি ওয়েস্ট ইন্ডিজ ক্রিকেট বোর্ড কর্তৃক নিয়ন্ত্রিত হয়। ক্যারিবীয় দ্বীপপুঞ্জের বর্তমান ও ভবিষ্যতের খেলাগুলো পরিচালনায় এর মান বজায় রাখতে সচেষ্ট। মাঠের বহিরাবরণ ডিম্বাকৃতি ও প্রচুর ঘাস রয়েছে। স্থায়ী আসনসংখ্যা তেরো হাজার হলেও আন্তর্জাতিক প্রতিযোগিতাসমূহে বিশ হাজারে উন্নীত করা হয়। দুইটি কৃত্রিম পীচ রয়েছে। অনুশীলন ও প্রস্তুতিমূলক খেলায় দু’টো টার্ফ আছে।


title: আর্বোরোফাইলা

text: আর্বোরোফাইলা ফ্যাসিয়ানিডি পরিবারের অন্তর্গত একটি গণ। আর্বোরোফাইলা শব্দের অর্থ "বৃক্ষপ্রেমী" (লাতিন: "arbor" = বৃক্ষ, গ্রিক: "philos" = প্রিয়)। এটি খুবই বিস্তৃত একটি গণ। প্রজাতির সংখ্যা অনুসারে গ্যালিফর্মিস বর্গের মধ্যে ফ্র্যাঙ্কোলিনাস গণের পরেই এর স্থান।


title: আর্বোরোফাইলা

text:
এরা দেখতে প্রায় তিতিরের মত, স্বভাবে আলাদা; পা তিতিরের পায়ের চেয়ে লম্বা; পায়ের পিছনে গজালের মত খাড়া নখর নেই; পা লম্বায় নখর-সহ মধ্যমার দৈর্ঘ্যরে প্রায় সমান; সামনের আঙুলগুলির নখর লম্বা ও সোজা; ডানা ছোট ও গোলাকার; ৪র্থ ও ৫ম প্রান্ত-পালক সব চেয়ে লম্বা; ১৪ পালকের কোমল লেজ, ডানার প্রায় অর্ধেক।
এ গণের সদস্যরা উজ্জ্বল রঙের পালক বিশিষ্ট ছোট আকারের বাতাই। আকারে এরা তিতিরের থেকে ছোট কিন্তু কোয়েলের থেকে বড়। দক্ষিণ এশিয়া, দক্ষিণ-পূর্ব এশিয়া আর পূর্ব এশিয়ার ঘন বনে এদের আবাস। স্বভাবে এরা অপরিযায়ী এবং কিছু কিছু সদস্যের বিস্তৃতি খুব ছোট অঞ্চলে বিস্তৃত। আবাসস্থল ধ্বংস ও অপরিমেয় শিকারের ফলে এসব প্রজাতির বেশিরভাগই বর্তমানে বিপদগ্রস্ত হিসেবে বিবেচিত।


title: সুকুমারী ভট্টাচার্য

text: সুকুমারী ভট্টাচার্য ছিলেন প্রাচীন ভারতীয় সাহিত্য-ইতিহাস-সংস্কৃতির বিদগ্ধ গবেষক ও প্রখ্যাত অধ্যাপক। সারা জীবনে বাংলা ও ইংরাজী ভাষায় সমান দক্ষতায় তিরিশটিরও বেশি গ্রন্থ রচনা করেছেন। মাইকেল মধুসূদন দত্তের এই সুযোগ্য উত্তরসূরী অধ্যাপনার ক্ষেত্রেও প্রভূত সাফল্য অর্জন করেন।


title: সুকুমারী ভট্টাচার্য

text: আদি নিবাস চিত্রা নদীর তীরে শিঙে-শোলপুর গ্রাম হলেও, ১৯২১ সালের ১২ জুলাই মেদিনীপুরের মামাবাড়িতে সুকুমারী দেবীর জন্ম। কথিত আছে তাঁর পিতামহ বিপিনবিহারী দত্ত আচারের অত্যাচারে শিশুবেলার এক খেলার সাথী-র মৃত্যু প্রত্যক্ষ করেন। একাদশী বলে জ্বরাক্রান্ত বালবিধবাকে জল পর্যন্ত দেওয়া হয়নি। হিন্দু সমাজের অযৌক্তিক আচার ব্যবহারে বীতশ্রদ্ধ হয়ে কলকাতায় এসে খৃষ্টধর্মে দীক্ষিত হন তিনি। ছাত্র জীবনের প্রথম কয়েক মাস মেদিনীপুরে কাটিয়েই সুকুমারী কলকাতায় চলে আসেন। সেখানে ক্রাইস্ট চার্চ স্কুলে প্রাথমিক শিক্ষা। পরে সেন্ট মার্গারেট স্কুল থেকে ম্যাট্রিক। এরপর সংস্কৃতে সাম্মানিক নিয়ে প্রেসিডেন্সি কলেজে পড়তে চেয়ে প্রত্যাখ্যাত হন। কারণ সে সময় প্রেসিডেন্সিতে মেয়েদের প্রবেশাধিকার ছিল না। শেষ পর্যন্ত ভিক্টোরিয়া কলেজে ভর্তি হন। স্নাতক পরীক্ষায় সকল বিষয়ে সমস্ত ছাত্রদের মধ্যে কলকাতা বিশ্ববিদ্যালয়ে সর্বোচ্চ নম্বর প্রাপককে ঈশান স্কলারশিপ দেওয়া হত। মেধাবী ছাত্রী সুকুমারী সকল বিষয়ে সর্বোচ্চ নম্বর পেয়েও সেই বৃত্তি পাননি। কারণ তিনি ছিলেন খৃষ্টান। দাতা ঈশান চন্দ্র ঘোষের লিখিত নির্দেশ ছিল বর্ণহিন্দু ছাড়া আর কাউকে এই স্কলারশিপ দেওয়া যাবে না। পরিবর্তে জুবিলি পোস্ট গ্র্যাজুয়েট স্কলারশিপ নিয়ে ১৯৪২ সালে বিএ পাশ। এরপর কলকাতা বিশ্ববিদ্যালয়ে সংস্কৃতে এমএ-তে ভর্তি হয়েও বাঙালী খৃষ্টান হওয়ার কারণে বাধার সম্মুখিন হন। শেষ পর্যন্ত ইংরাজি নিয়ে এমএ পাশ করেন।


title: সুকুমারী ভট্টাচার্য

text: ১৯৪৫ সালে লেডি ব্রেবোর্ন কলেজে ইংরাজি সাহিত্যে শিক্ষকতার শুরু। এক যুগ তিনি ছিলেন সেখানে। অধ্যাপনার পাশাপাশি তিনি সেই কলকাতা বিশ্ব বিদ্যালয় থেকেই প্রাইভেটে সংস্কৃতে এমএ পাশ করেন ১৯৫৪ সালে। ১৯৫৭ সালে বুদ্ধদেব বসুর আমন্ত্রণে তিনি যাদবপুর বিশ্ববিদ্যালয়ে যোগ দেন তুলনামূলক সাহিত্য বিভাগে। পরের বছর সুশীল কুমার দে সুকুমারীকে সংস্কৃত বিভাগে নিয়ে যান। ১৯৮৬ সালে অবসরের সময় পর্যন্ত তিনি যাদবপুর বিশ্ববিদ্যালয়ের এই বিভাগেই ছিলেন।


title: সুকুমারী ভট্টাচার্য

text:
সুকুমারী দেবীর তত্ত্বাবধানে যাদবপুর বিশ্ববিদ্যালয়ের সংস্কৃত বিভাগে একটি ছাত্র কল্যাণ তহবিল গড়ে ওঠে। দুস্থ ছাত্রদের কল্যাণে এই তহবিল আজও বর্তমান। এই তহবিলের সুবিধা নেবার পর কেউ কেউ পরবর্তী পর্যায়ে অর্থ ফেরত দিতে পেরেছে কেউ পারেনি।
তাঁর ছাত্রছাত্রীদের মধ্যে প্রাচীন মহাকাব্য গবেষক নৃসিংহপ্রসাদ ভাদুড়ি, লেখক নবনীতা দেবসেন,অভিজিৎ ঘোষ উল্লেখযোগ্য।
কর্মসূত্রে সান্নিধ্ব পেয়েছেন সুনীতিকুমার চট্টোপাধ্যায়, সুশীল কুমার দে, নীরদ চন্দ্র চৌধুরী,ভি ভি কোশাম্বী, আর এস শর্মা, হীরেন মুখোপাধ্যায়, চিন্মোহন সেহানবিশের মত দিকপালেদের।


title: সুকুমারী ভট্টাচার্য

text: স্বামী হিসাবে পেয়েছিলেন প্রেসিডেন্সি কলেজের অধ্যাপক অমল ভট্টাচার্যকে। আজীবন বামপন্থী মতধারায় বিশ্বাসী ছিলেন।তিনি ছিলেন ভারতীয় সংস্কৃতির প্রচণ্ড বিদ্বেষী। কন্যা তনিকাও মায়ের মত ইতিহাসে কৃতবিদ্য। জামাতা সুমিত সরকারও শিক্ষাক্ষেত্রে স্বনামধন্য। কন্যা ও জামাতা দিল্লী প্রবাসী বলে একাই থাকতেন কলকাতায়। নাতি সুইৎজারল্যান্ডে অধ্যাপনা করেন।


title: সুকুমারী ভট্টাচার্য

text: নিউমোনিয়ায় আক্রান্ত হওয়ায় ২৩শে মে শুক্রবার এসএসকেএম হাসপাতালে ভর্তিকরা হলেও পরের দিন দুপুরেই তিনি মারা যান। তাঁর মৃত্যুতে গভীর শোকপ্রকাশ করেছেন বামফ্রন্টের চেয়ারম্যান বিমান বসু। তাঁর বাড়িতে যান শ্যামল চক্রবর্তী, রবীন দেব, দীপক দাশগুপ্ত প্রমুখ বাম নেতারা।


title: সুকুমারী ভট্টাচার্য

text: শেষ ইচ্ছানুসারে আর জি কর মেডিক্যাল কলেজে শনিবারই তাঁর মরোনোত্তর দেহ দান করা হয়।


title: সুকুমারী ভট্টাচার্য

text: ইতিহাসবিদ রোমিলা থাপারের মতে, “ওঁর কাজ প্রাচীন ভারতীয় ইতিহাসচর্চার ক্ষেত্রে মাইলফলক হয়ে আছে।” সুকুমারী দেবী ছিলেন প্রাচীন ভারতীয় সমাজ, পুরাণ, ইতিহাস, বেদ ইত্যাদির বিশেষজ্ঞ। পুরনো ভারতের নামে হিন্দু জাতীয়তাবাদীরা যে গৌরবময় একমাত্রিক ছবিটি তুলে ধরতেন, সুকুমারী তাঁর লেখায় যতটা পারতেন স-তথ্য পুরো ছবিটি দেওয়ার চেষ্টা করতেন। শূদ্রকের "মৃচ্ছকটিক" নাটকের অনুবাদ করেছিলেন সুকুমারী।


title: সুকুমারী ভট্টাচার্য

text: সারা জীবনে বাংলা ও ইংরাজি ভাষায় তিরিশটিরও বেশি অসামান্য গ্রন্থের রচনা করেন তিনি। তবে তাঁর নিজের লেখা সবচেয়ে প্রিয় গ্রন্থ ছিল ফেটালিজম ইন এনশিয়েন্ট ইন্ডিয়া।


title: হাইরেদ্দীন বারবারোসা

text: হাইরেদ্দীন বারবারোসা বা বারবারোসা হাইরেদ্দীন পাশা (জন্ম: খিজর বা খিদার, তুর্কী: "Hızır"; খ্রি. ১৪৭৮ – ৪ জুলাই, ১৫৪৬), ছিলেন উসমানীয় সাম্রাজ্যের "অ্যাডমিরাল অফ দ্য ফ্লিট" যিনি লেসবোস দ্বীপপুঞ্জে জন্মগ্রহন করেন ও উসমানীয় সাম্রাজ্যের রাজধানী কন্সটান্টিনোপলে মৃত্যুবরণ করেন। স্পেনের অ্যাডমিরাল আন্দ্রে ডুরিয়ো নেতৃত্বে সম্মিলিত খ্রিস্টান বাহিনীর বিরুদ্ধে ১৫৩৮ সালে প্রিভিজার যুদ্ধে বারবারোসা বিজয় ভূমধ্যসাগরীয় অঞ্চলে উসমানীয় সাম্রাজ্যের আধিপত্যকে আরো বেশি সুরক্ষিত করে। এই আধিপত্য স্থায়ী ছিল, ১৫৭১ সালে ল্যাপান্টোর যুদ্ধের পূর্ব পর্যন্ত।


title: হাইরেদ্দীন বারবারোসা

text: হাইরেদ্দীন (আরবি: খয়ের আদ-দীন خير الدين, যার অর্থ - "ধার্মিকতা বা ইসলাম ধর্মের জন্য শ্রেষ্ঠ") নামটি সম্মান দিয়ে তাকে দিয়েছিলেন "সুলতান সুলাইমান দ্য ম্যাগনিফিসেন্ট"। তিনি ইউরোপে বারবারোসা (ইতালীয় ভাষায়: রেডবিয়ার্ড) নামে পরিচিত হতে থাকেন যে নামটি তিনি তার ভাই "বাবা ওরাক" (ফাদার আরাজ) এর কাছ থেকে পেয়েছিলেন যখন তার ভাই স্প্যানীয়দের সাথে এক যুদ্ধে আলজেরিয়ায় নিহত হন। ইউরোপীয়দের কাছে এই নামটি "রেডবিয়ার্ড" হিসেবে পরিচিত হওয়ার কারণ বাবা ওরাকের লাল দাড়ি ছিল। এরপর থেকে হাইরেদ্দীনের তুর্কী নামের সাথে 'বারবারোস' শব্দ থেকে এই ডাকনামটি যুক্ত হয়ে যায়।


title: হাইরেদ্দীন বারবারোসা

text: খিজর ১৪৭০ সালে লেসবোস দ্বীপপুঞ্জের পালাইওকিপস গ্রামে জন্মগ্রহন করেন। তার নিজের আত্মজীবনীমূলক গ্রন্থ থেকে জানা যায়, তিনি তুর্কী বাবা ইয়াকুপের পুত্র ছিলেন ও তার বাবা উসমানীয়দের দ্বারা এই দ্বীপপুঞ্জ অধিকৃত হওয়ার পর এখানে বসবাস করা শুরু করেন। তার মায়ের নাম ক্যাটিরিনা, তিনি ছিলেন একজন গ্রিক। আলজিয়ার্সে তার তৈরি মসজিদের তালিকা থেকে জানা যায় তার পিতার পুরো নাম ইউসুফ ইয়াকুব আল-তুর্কী ও সেখানেও দাবি করা হয় তার পিতা তুর্কী বংশদ্ভূত ছিলেন। অন্যান্য সূত্র থেকে পাওয়া তথ্য মতে খিজর সম্ভবত গ্রিক, তুর্কী বা আলবেনীয়ার বংশদ্ভূত ছিলেন। তার মাকে ম্যাটেলির স্থানীয় গ্রিক খ্রিস্টান মহিলা হিসেবে উল্লেখ করা হয় যিনি একজন অর্থোডক্স যাজকের বিধবা স্ত্রী ছিলেন। তার বাবা ভারদারি ইয়াকুপ আগা ম্যাটেলির বা তুর্কীর ধর্মত্যাগী গ্রিক ছিলেন বলে উল্লেখ করা হয়। এছাড়াও তিনি ইয়নাইস ই-ভার্দার (বর্তমান ইয়ানিটসা) সাবেক সিপাহী ছিলেন এবং ১৪৬২ সালে লেসবোসে উসমানীয় অভিযানের সময় তিনি গুরত্বপূর্ণ ভূমিকা পালন করেন। এর পুরস্কার হিসেবে দ্বীপের বোনোভা গ্রামে একটি কেল্লা নির্মাণের সুযোগ পান। ইয়াকুপ ও ক্যাটিরিনা পরস্পর বিবাহ বন্ধনে আবদ্ধ হন এবং তাদের দুটি মেয়ে এবং চার জন ছেলে ছিল; ইছাখ, অরাজ, খিজর ও ইলিয়াস। ক্রমেই ইয়াকুপ কুমার হিসেবে প্রতিষ্ঠা পান এবং একটি নৌকা সংগ্রহ করে তার মালামাল নিয়ে বাণিজ্য করতে বের হন। তার চার ছেলেরা তাদের বাবাকে ব্যবসায় সাহায্য করত কিন্তু তার মেয়েদের কথা খুব বেশি জানা যায় না। প্রথমদিকে অরাজ তার পিতাকে নৌকার কাজে সাহায্য করত যখন খিজর হাড়ি পাতিল তৈরির কাজে সহয়তা করত।


title: হাইরেদ্দীন বারবারোসা

text: খিজরের ভাইরা সবাই সমুদ্র বিষয়ক কাজে ও আন্তর্জাতিক সমুদ্র বাণিজ্যে জরিয়ে পরে। তার ভাই অরুজ, আরেক ভাই ইলিয়াসের সাথে সমুদ্রে বাণিজ্য পরিচালনা করত। পরবর্তীতে নিজের জন্য একটি জাহাজ সংগ্রহ করার পর খিজরও সমুদ্রে তার কর্মজীবন শুরু করেন। তার ভাইরা প্রথমদিকে নাবিক হিসেবে কাজ শুরু করলেও পরবর্তীকালে প্রাইভেটিয়ার (শত্রু-জাহাজ আক্রমণ ও লুণ্ঠনের অধিকারপ্রাপ্ত বেসরকারী জাহাজ) হিসেবে ভূমধ্যসাগরীয় অঞ্চলে কাজ শুরু করেন। পরবর্তীতে তারা নাইট সেন্ট জনের দ্বারা নিয়োগপ্রাপ্ত প্রাইভেটিয়ারদের প্রতিহত করার জন্য প্রতিজ্ঞাবদ্ধ হন যিনি রোডিস দ্বীপপুঞ্জে তার বেস ক্যাম্প স্থাপন করেছিলেন (১৫২২-এর পূর্ব পর্যন্ত)। অরুজ ও ইলিয়াস লিভেন্টে অর্থাৎ অ্যানোটোলিয়া, সিরিয়া এবং মিসরের মধ্যবর্তী অঞ্চলে তাদের কার্যক্রম পরিচালনা করতেন। খিজর অজিয়ান সাগরে কার্যক্রম পরিচালনা করতেন। তার বেস ক্যাম্প ছিল, থিসালোনিকিতে। সবার বড় ভাই ইছাক মিটেলিতে অবস্থান করে পরিবারের অর্থনৈতিক দিক দেখাশোনা করতেন।


title: হাইরেদ্দীন বারবারোসা

text: অরুজ ছিল সফল একজন সমুদ্র অভিযাত্রিক। তিনি তার প্রারম্ভিক কর্মজীবনে ইতালীয়, স্প্যানিশ, ফরাসি, গ্রিক ও আরবি ভাষায় দক্ষতা অর্জন করেছিলেন। লিবিয়িার ত্রিপলি থেকে বাণিজ্য অভিযান শেষে ফেরার পথে তাদের জাহাজ নাইট সেন্ট জন-এর সৈন্য দ্বারা আক্রান্ত হয়। যুদ্ধে ইলিয়াস নিহত হন ও অরুজ মারাত্বকভাবে আহত হন। তাদের পিতার জাহাজটি সৈন্যদের দ্বারা দখল হয়ে যায় এবং অরুজ বোদরামে নাইটের দূর্গে প্রায় তিন বছর বন্দি অবস্থায় থাকেন। ভাইয়ের অবস্থান জানার পর খিজর খিজর বোদরামে আসেন ও তার ভাইকে পালাতে সহয়তা করেন।


title: হাইরেদ্দীন বারবারোসা

text:
১৫০৩ সালে অরুজ তিনটি জাহজ সংগহ করতে সক্ষম হন এবং পশ্চিম ভূমধ্যসাগরীয় অঞ্চলে তার কার্যক্রম পরিচালনার জন্য জেরবা দ্বীপে তার নতুন বেস ক্যাম্প স্থাপন করেন। খিজর জেরবায় অরুজের সাথে যোগ দেন। ১৫০৪ সালে এই ভ্রাতৃদ্বয় তিউনিশিয়ার বেনি হাফ রাজবংশের সুলতান আবু আবদুল্লাহ মুহাম্মদ হামিসের সাথে যোগাযোগ করেন এবং কৌশলগতভাবে গোলিতি বন্দরকে তাদের অপারেশনের জন্য ব্যবহারের জন্য অনুমতি প্রার্থনা করেন। তাদের আবেদন গৃহীত হয় এই শর্তে যে, তাদের লাভের এক-তৃতীয়াংশ সুলতানকে দিতে হবে। অরুজ একটি ছোট গ্যালোসের দ্বায়িত্বে ছিল এবং তারা এলবা দ্বীপপুঞ্জ থেকে আরো দুটি মোটামোটি বড়ধরনের প্যাপাল গ্যালিস আটক করে। পরবর্তীতে লিপারীর কাছ থেকে তারা একটি সিসিলিয় যুদ্ধ জাহাজ আটক করে যার মধ্যে ৩৮০ জন স্পেনীয় সৈন্য ও ৬০ জন স্পেনীয় নাইট ছিলেন যারা স্পেন থেকে নেপলস-এর দিকে যাচ্ছিলেন। ১৫০৫ সালে তারা ক্যালাব্রিয়া উপকূলে অভিযান পরিচালনা করেন। এসকল কর্মকান্ড তাদের খ্যাতি বৃদ্ধিতে সাহায্য করে এবং তাদের সাথে বিখ্যাত কিছু মুসলিম জলদস্যু জাহাজ (Kurtoğlu) যোগ দেয়। ১৫০৮ সালে তারা লিগোরিয়া উপকূলে অভিযান চালান, বিশেষ করে দিয়ানো মারিয়ানা।
১৫০৯ সালে, ইছাক ম্যাটেলি ত্যাগ করে লা গোলিতে তার ভাইদের সাথে যোগ দেন। অরুজের খ্যাতি বৃদ্ধি পায় মূলত ১৫০৪ থেকে ১৫১০ এর সময়ে, তখন তিনি খ্রিস্টান স্পেন থেকে মুসলমান মাদিজারদের উত্তর আফ্রিকা পৌঁছে দিতেন। স্পেনের মুসলমানদের প্রয়োজনে সাহায্য করার মানসিকতা এবং তাদের নিরাপদ জায়গায় পৌঁছে দেওয়ার জন্য সম্মান করে তাকে "বাবা অরুজ" নামে ডাকা হতো। ইতালি, ফ্রান্স ও স্পেনে এই নামের সমার্থক শব্দ হলো, "বারবারোসা" যার অর্থ "রেডবিয়ার্ড" (ইতালি)।


title: হাইরেদ্দীন বারবারোসা

text: ১৫১০ সালে এই তিনভাই সিসিলির কেপ পাসেরোতে অভিযান পরিচালনা করেন এবং বৌগি, ওরান ও অলজিয়ার্সে স্পেনীয় আক্রমণ প্রতিহত করেন। ১৫১১ সালের আগস্টে তারা দক্ষিণ ইতালির রিগিও ক্যালাব্রিয়া অঞ্চলে অভিযান চালান। ১৫১২ সালের আগস্টে, বৌগির নির্বাসিত শাষক স্পেনীয়দের তাড়িয়ে দিতে তাদেরকে আমন্ত্রন জানান এবং যুদ্ধে অরুজ তার বাম বাহু হারান। এই ঘটনার পর থেকে তিনি গুমোস কোল (তুর্কীর ভাষায়: রুপালি বাহু) নামে পরিচিতি লাভ করেন, কারণ তিনি তার হারানো বাহুর জায়গায় একটি রুপালি প্রোস্থেটিক ডিভাইস ব্যবহার করতেন। পরের বছর তারা স্পেনের আন্দালোসিয়া উপকূলে অভিযান পরিচালনা করে গিনোয়ার লোমিল্লিনি পরিবারের গ্যালিয়টকে আটক করেন যিনি ঐ অঞ্চলের টাবার্কা দ্বীপের মালিক ছিলেন। পরবর্তীতে মিনোরকাতে একটি উপকূলীয় দূর্গ দখলের পর তারা লাইগুরিয়ার দিকে যাত্রা করেন। পরবর্তীতে একমাসেরও কম সময়ে ২৩টি জাহাজ দখলের পর, ভ্রাতৃত্রয় "লা গোলিটির" দিকে যাত্রা করেন।


title: হাইরেদ্দীন বারবারোসা

text: সেখানে তারা আরো তিনটি গ্যালিয়ট ও গোলাবারুদ উৎপাদন কেন্দ্র নির্মাণ করেন। ১৫১৩ সালে ফ্রান্স যাওয়ার পথে তারা চারটি ইংরেজ জাহাজ আটক করেন, ভেলেন্সিয়াতে অভিযান চালিয়ে আরো চারটি এবং পরবর্তীতে অ্যালিক্যান্টির দিকে যাত্রা করে মালাগার কাছে একটি স্প্যানীয় গ্যালি আটক করেন। ১৫১৩ ও ১৫১৪-এ ভৃাতৃত্রয় আরো কয়েকটি স্প্যানিয় জাহাজ আটক করেন এবং আলজিয়ার্সের পূর্বে চিরচিলে তাদের নতুন বেস ক্যাম্প স্থাপন করেন। ১৫১৪-এ ১২ গ্যালিয়ট ও ১০০০ তুর্কীর সহয়তায়, তার বৌগিতে দুটি স্পেনীয় দূর্গ ধংস্ব করেন এবং যখন স্পেনীয় বাহিনী মিগুয়েল ডি গোরিয়ায়ের নেতৃত্তে সাহায্যের জন্য পৌঁছায়, তখন আলজেরিয়ার জিজুলিকে আটকের পূর্বে তারা কিউটার উদ্দেশ্যে যাত্র করে এবং শহরে অভিযান চালান যা গিনোসির নিয়ন্ত্রনে ছিলো। তারা পরবর্তীতে তিউনিশিয়ার মাদিয়াকে আটক করেন। তার পরপরই তারা বেলেরিক দ্বীপপুঞ্জের সার্দিনিয়ার সিসিলি উপকূলে অভিযান চালান, একই সাথে স্পেনিশ মেইনল্যান্ডেও অভিযান পরিচালনা করেনে। যেখান থেকে তারা তিনটি বড় ধরনের জাহাজ আটক করেন। ১৫১৫ সালে মাজুরকাতে তারা কিছু গ্যালিয়ন, একটি গ্যালি এবং তিনটি বর্কিও আটক করেন। একই বছর অরুজ উসমানীয় সুলতান সেলিম ১, এর জন্য অনেক দামি উপহার সামগ্রী প্রেরন করেন এবং তার প্রতিদানে সুলতান তাকে দুটি গ্যালি এবং দুটি স্বর্ণখচিত তরবারি প্রেরন করেন। ১৫১৬ সালে কার্তোগ্লি তাদের সাথে যোগ দেওয়ার পর তারা এলবা দূর্গ ঘেরাও করেন এবং লিগুরিয়ার উদ্দেশ্যে পুনরায় যাত্রা শুরু করেন। যাত্রাপথে তারা ১২টি জাহাজ আটক করেন এবং ২৮টি জাহাজের ক্ষতি সাধন করেন।


title: হাইরেদ্দীন বারবারোসা

text: বারবারোসা কন্সটান্টিনোপলে ১৫৪৫ সালে অবসর গ্রহণ করেন, এবং তার পুত্র হাসান পাশাকে তার জায়গায় নিযুক্ত করেন। তার সাফেল্যের জন্য তাকে উসমানীয় সাম্রাজ্যের সবোর্চ্চ সম্মানে ভূষিত করা হয়। তিনি সাম্রাজ্যের সবোর্চ্চ ইমপেরিয়াল কাউন্সিলে স্থান পান এবং অবসরে যাওয়ার পরও রাষ্ট্রের অনেক গুরত্বপূর্ণ সিদ্ধান্ত দিতেন। ইসলামের ইতিহাসে এই শ্রেষ্ঠ এবং সবচেয়ে সফল কমান্ডার ১৫৪৬ সালে ৬৮ বছর বয়সে মৃত্যুবরণ করেন।


title: ১৯৮৬ ফিফা বিশ্বকাপ

text: ১৯৮৬ ফিফা বিশ্বকাপ () হল ফিফা বিশ্বকাপের ১৩তম আসর যা মেক্সিকোতে অনুষ্ঠিত হয়। এই প্রতিযোগিতা অনুষ্ঠিত হয় ১৯৮৬ সালের ৩১ মে থেকে ২৯ জুন পর্যন্ত। এতে অংশগ্রহন করে ২৪টি দেশ। প্রকৃতপক্ষে, বিশ্বকাপের এই আসর আয়োজনের জন্য কলম্বিয়াকে নির্বাচিত করেছিল ফিফা, কিন্তু অর্থনৈতিক কারণে ১৯৮২ সালে তারা তা প্রত্যাহার করে নেয়। ১৯৮৩ সালের মে মাসে নতুন আয়োজক হিসেবে মেক্সিকোকে নির্বাচিত করা হয়।


title: ১৯৮৬ ফিফা বিশ্বকাপ

text: বিশ্বকাপের এই আসরের শিরোপাধারী দল হল আর্জেন্টিনা (দ্বিতীয় শিরোপা)। দলের নেতৃত্ব দেন দিয়েগো মারাদোনা, যিনি একই কোয়ার্টার-ফাইনালে ইংল্যান্ডের বিপক্ষে কুখ্যাত “হ্যান্ড অফ গড” এবং “শতাব্দীর সেরা গোল” হিসেবে নির্বাচিত গোল দুইটি করেন। পুরো প্রতিযোগিতায় তিনি করেন পাঁচ গোল এবং সতীর্থদের দিয়ে করান আরও পাঁচটি গোল। ফাইনালে মেক্সিকো সিটির ইস্তাদিও অ্যাজতেকায় পশ্চিম জার্মানিকে ৩–২ গোলে হারায় আর্জেন্টিনা। পুরো প্রতিযোগিতায় মোট দর্শক উপস্থিতি ছিল ২,৩৯৩,০৩১, গড় হিসেবে প্রতি খেলায় ৪৬,০১৯।


title: ১৯৮৬ ফিফা বিশ্বকাপ

text: এই প্রতিযোগিতার ধরণ ১৯৮২-এর চেয়ে ভিন্ন ছিল। দ্বিতীয় পর্বে গ্রুপের পরিবর্তে নক-আউট পদ্ধতি চালু ছিল। অংশগ্রহনকারী ২৪টি দলকে চারটি করে ছয়টি গ্রুপে ভাগ করা হয়েছিল (এ থেকে এফ)। প্রতিটি গ্রুপের শীর্ষ দুই দল এবং ছয়টি গ্রুপ হতে তৃতীয় স্থানে থাকা চারটি শীর্ষ দল দ্বিতীয় পর্বের টিকিট পায়। এটিই ছিল শেষ বিশ্বকাপ যেখানে একই মহাদেশের দলগুলোকে সম্পূর্ণরূপে আলাদা না করে প্রথম পর্বের ড্র অনুষ্ঠিত হয়। এই প্রতিযোগিতার পর নতুন নিয়মের অধীনে বিশ্বকাপের প্রতিটি গ্রুপে দুইটি বা তিনটি করে ইউরোপীয় দল বিদ্যমান থাকে। ১৯৮৬ বিশ্বকাপে, গ্রুপ বি-তে শুধুমাত্র একটি ইউরোপীয় দল ছিল (বেলজিয়াম)।


title: ১৯৮৬ ফিফা বিশ্বকাপ

text: ১৯৭৪ সালের জুনে আয়োজক হিসেবে কলম্বিয়াকে নির্বাচিত করে ফিফা। তবে কলম্বিয়ান কর্তৃপক্ষ ১৯৮২ সালে জানায় যে অর্থনৈতিক কারণে ফিফার শর্তাবলীর অধীনে তারা বিশ্বকাপ আয়োজনে অপারগ। তাই ১৯৮৩ সালের ২০ মে, নতুন আয়োজক হিসেবে মেক্সিকোকে নির্বাচিত করে ফিফা। ফলে প্রথম জাতি হিসেবে দুইবার ফিফা বিশ্বকাপ আয়োজনের সুযোগ লাভ করে তারা। ১৯৮৫ সালে বিশ্বকাপ শুরুর আট মাস আগে মেক্সিকোতে একটি তীব্র ভূমিকম্প আঘাত হানে। ফলে মেক্সিকোর বিশ্বকাপ আয়োজনের সামর্থ্য সন্দেহের মুখে পড়ে। কিন্তু স্টেডিয়ামগুলোর কোনো প্রকার ক্ষতি না হওয়ায় তারা প্রস্তুতি চালিয়ে যায়।


title: ১৯৮৬ ফিফা বিশ্বকাপ

text: তিনটি দেশ প্রথমবারের মত বিশ্বকাপে অংশগ্রহন করে: কানাডা, ডেনমার্ক এবং ইরাক। হন্ডুরাসের বিপক্ষে ২–১ গোলে জয় লাভ করে কানাডা তাদের বিশ্বকাপে অংশগ্রহন নিশ্চিত করে। ইরান–ইরাক যুদ্ধের কারণে ইরাক তাদের প্রত্যেকটি হোম ম্যাচ নিরপেক্ষ মাঠে খেলে। ১৯৫৪ সালের পর প্রথমবারের মত এবার অংশগ্রহন করে দক্ষিণ কোরিয়া, প্যারাগুয়ে ১৯৫৮ সালের এবং পর্তুগাল ১৯৬৬ সালের পর প্রথমবারের মত অংশগ্রহন করে। ২০১০ অনুসারে, এই শেষবারের মত হাঙ্গেরি, কানাডা, ইরাক এবং উত্তর আয়ারল্যান্ড বিশ্বকাপের মূল পর্বে অংশগ্রহন করে।


title: ১৯৮৬ ফিফা বিশ্বকাপ

text:
এগারটি শহরে প্রতিযোগিতা অনুষ্ঠিত হয়।
১৯৯৪ বিশ্বকাপ থেকে, বিজয়ী দলগুলোকে দুই পয়েন্টের পরিবর্তে তিন পয়েন্ট করে দেওয়া শুরু হয়। এই নিয়ম হলে হাঙ্গেরি বুলগেরিয়ার উপরে অবস্থান করত এবং উরুগুয়ে প্রতিযোগিতা থেকে বাদ পড়ে যেত।


title: বাংলাদেশের বনাঞ্চল

text: বৈশিষ্ট্যসূচক বাহ্যিক চেহারা ও গঠনসহ গাছপালার একককে বনের ধরন বলে সংজ্ঞায়িত করা হয়। বনের ধরণের নিরূপকগুলো হচ্ছে জলবায়ু, মৃত্তিকা, উদ্ভিদ এবং অতীতের উন্নয়মূলক কার্যাবলী (জৈবিক হস্তক্ষেপসহ)। পরিবেশগতভাবে বাংলাদেশের বনগুলোকে নানানভাবে ভাগ করা হয়েছে। এর মাঝে রয়েছে ক্রান্তীয় আর্দ্র চিরহরিৎ বন, ক্রান্তীয় প্রায়-চিরহরিৎ বন, ক্রান্তীয় আর্দ্র পর্ণমোচী বন, মিঠাপানির জলাভূমি বন, প্যারাবন বা ম্যানগ্রোভ বন, ও সৃজিত বন।


title: বাংলাদেশের বনাঞ্চল

text: এসব বন সাধারণত সিলেট, চট্টগ্রাম এবং পার্বত্য চট্টগ্রামের পাহাড়ী এলাকায় পাওয়া যায়। এছাড়াও দক্ষিণ-পূর্বে কক্সবাজার ও উত্তর-পূর্বে মৌলভীবাজারেও এদের অস্তিত্ব রয়েছে।


title: বাংলাদেশের বনাঞ্চল

text: সমৃদ্ধ জীববৈচিত্র্য নিয়ে চিরহরিৎ উদ্ভিদ এখানে কর্তৃত্ব করে। এসব বৃক্ষ ছাড়াও প্রায়-পর্ণমোচী ও পর্ণমোচী প্রজাতিরও দেখা মিললেও বনের চিরহরিৎ বৈশিষ্ট্য অটুট থাকে।